Majilis inthihaabah hulhuvaalaifi\nއިލެކްޝަންގެ އާ ކުލައާާއި ލޯގޯ އިފްތިތާހު ކުރުމަށް މިރޭ ބޭއްވި ރަސްމިއްޔާތުގައި އީސީގެ ރައީސް ޝަރީފު، ޕާޓީތަކުގެ އިސް ބޭފުޅުންނާއެކު - އަހުމަދު ޝުރާއު | އަވަސް\nއަންނަ ރައްޔިތުންގެ މަޖިލީހުގެ އިންތިހާބަށް ހުޅުވާލައިފި އެވެ. އިންތިހާބުގައި ވާދަ ކުރުމުގެ ފުރުސަތު އިލެކްޝަން ކޮމިޝަން، އީސީއިން ހުޅުވާލީ މިރޭ ހޮޓެލް ޖެންގައި ބޭއްވި ރަސްމިއްޔާތެއްގަ އެވެ.\nއިލެކްޝަން ކޮމިޝަންގެ އާ ލޯގޯ އާއި ކުލަ ލޯންޗުކުރުމަށް މިރޭ ބޭއްވި ރަސްމިއްޔާތުގައި އެ ކޮމިޝަންގެ ރައީސް އަހުމަދު ޝަރީފް ވިދާޅުވީ މާދަމާއިން ފެށިގެން މަޖިލިސް އިންތިހާބުގައި ވާދަ ކުރުމަށް ހުށަހެޅޭނެ ކަމަށެވެ.\nމަޖިލިސް އިންތިހާބު ބޭއްވުމަށް އިލެކްޝަން ކޮމިޝަނުން ނިންމާފައިވަނީ އަންނަ އޭޕްރީލް މަހު އެވެ.\nއެ އިންތިހާބަށް ޕާޓީތަކުގެ އެތެރޭގެ ޕްރައިމަރީތައް ބޭއްވުމަށް އިލެކްޝަން ކޮމިޝަނުން ދިން މުއްދަތު މިއަދަށް ވަނީ ހަމަވެފަ އެވެ. އެމްޑީޕީއިން ވަނީ މީގެ ދެ ހަފުތާ ކުރިން އެ ޕާޓީގެ ޕްރައިމަރީ ބާއްވައި، އެ ޕާޓީގެ ޓިކެޓް ދޭނެ 86 ކެންޑިޑޭޓަކު ހޮވާފަ އެވެ.\nއަދާލަތު ޕާޓީއިން ވެސް އެއް ދާއިރާއެއްގެ ޕްރައިމަރީ މިދިޔަ ހުކުރު ދުވަހު ބާއްވާފައިވެ އެވެ. އެ ޕާޓީއިން ކުރިމަތިލާން ނިންމާފައިވަނީ 13 ދާއިރާއަކަށެވެ.\nޖުމްހޫރީ ޕާޓީގެ ޓިކެޓް ވާދަކުރުމަށް އެ ޕާޓީއިން ހުޅުވާލި މުއްދަތު ވެސް ހަމަވެފައިވާއިރު އެ މީހުންނާ އިންޓަވިއު ކުރުމުގެ މަސައްކަތް ދަނީ ކުރަމުންނެެވެ. ކުރީގެ ރައީސް މައުމޫން އަބްދުލްގައްޔޫމްގެ ތާއިދުގައި މަޖިލިސްއަށް ވާދަކުރުމަށް ޝައުގުވެރި މީހުންގެ އިންޓަވިއު ވެސް ދަނީ ކުރަމުންނެވެ.\nޕީޕީއެމްގެ ޓިކެޓްގައި ވެސް ކެންޑިޑޭޓުންތަކެއް މަޖިލިސް އިންތިހާބަށް ނުކުންނާނެ ކަމަށް އެ ޕާޓީއިން ބުނެ އެވެ. ޕީޕީއެމްއިން ތެރެއިން އަލަށް އުފައްދާ ޕީއެންސީއިން ވެސް މަޖިލީހަށް ކެންޑިޑޭޓުން ނެރުމަށް ވަނީ ނިންމާފަ އެވެ. އޭގެ އިތުރުން އަލަށް އުފެއްދި ކުރީގެ ނައިބު ރައީސް އަހުމަދު އަދީބުގެ އެމްޓީޑީ ޕާޓީ އާއި ލޭބާ ޕާޓީއިން އިންތިހާބަށް ނުކުންނަން ވަނީ ނިންމާފަ އެވެ.\nމަޖިލިސް އިންތިހާބަށް ސަރުކާރު ހިންގާ ކޯލިޝަން އެކުގައި ނުކުންނާނެ ކަމަށް ބެލެވުނު ނަމަވެސް މިހާރު އެއީ ވުން ވަރަށް ދުރު ކަމެކެވެ. ހުރިހާ ޕާޓީއެއްގެ ވިސްނުން ވެސް ހުރީ ވަކިން ވާދަކުރުމަށެވެ. އެހެންކަމުން މިފަހަރު އިންތިހާބަކީ ގިނަ ކެންޑިޑޭޓުންތަކެއް ވާދަ ކުރާނެ ވާދަވެރި އިންތިހާބަކަށްވާނެ އެވެ.\nމަޖިލިސް އިންތިހާބު 2019 ރައްޔިތުންގެ މަޖިލިސް އިލެކްޝަންސް ކޮމިޝަން + އަހުމަދު ޝަރީފް އާދަމް


ފުރަގަސް ފަރާތް | އިންސާނާގެ ހަށިގަނޑު | ޞިއްޙަތު\nBack ކަވާސާ ޞިއްޙަތު ޞިއްޙަތުގެ ބައިތައް އިންސާނާގެ ހަށިގަނޑު ފުރަގަސް ފަރާތް\nފުރަގަސް ފަރާތް ފެށިފައި އިންނަނީ ސެކްރަމް(Sacrum) ގެ3ވަނަ ކަށިކޮޅާއި ހަމައިންނެވެ. އަދި ނިމިފައި އިންނަނީ ފުރަގަސް ފަރާތު މަގާއި، ފުރަގަސް ފަރާތް ގުޅޭކަނަށެވެ. އެހެންކަމުން ފުރަގަސް ފަރާތް ނިމިގެން އިންނާނީ ފުރަގަސް ފަރާތު މަގު އެވެ. ފުރަގަސް ފަރާތް އިންނަނީ ސެކްރަމް އަދި ކޮކްސިކްސް (Coccyx)ކަށިގަނޑުން އުފެދިފައިވާ ލެބުމުގެ ތެރެއަށް ފެތިފައެވެ. އަދި މިގޮތުން ފުރަގަސް ފަރާތް ފެތިފައިން އިންނަ ތަނަށް ކިޔަނީ ސެކްރަލް ފްލެކްޝަރ(Sacral flexure) އެވެ. ފުރަގަސް ފަރާތުގެ އެންމެ ތިރީބައިގައި ފުޅާވުމެއް ނުވަތަ ފުފުމެއް ވެއެވެ. މިތަނަށް ކިޔަނީ ރެކްޓަލް އެމްޕިޔުލާ (Rectal Ampulla)އެވެ.\nފިރިހެނުންގެ ފުރަގަސް ފަރާތުގެ ކުރިމަތިން މަތީގައި ޖެހިފައި އިންނަނީ ރެކްޓޯ-ވެސައިކަލް ޕޯޗް(Recto-vescical pouch) އޭ ކިޔޭ ހުސް ޖާގައެއް ފަދަ ތަނެވެ. އަދި ފުރަގަސް ފަރާތުގެ ކުރިމަތިން ތިރީގައި ޖެހިފައި ހުންނަ ބައިތަކުގެ ތެރޭގައި މަސާނާގެ މަތީބަައި، މަނި ގޮށް، މަނި ހޮޅީގެ އެމްޕިޔުލާ، ގުރުތާގެ ނިމޭ ކޮޅު، އަދި ޕްރޮސްޓޭޓް ގްލޭންޑް ހިމެނެއެވެ.\nއަންހެނުންގެ ފުރަގަސް ފަރާތުގެ ކުރިމަތިން މަތީގައި ޖެހިފައި އިންނަނީ ރެކްޓޯ-ވެޖައިނަލް ޕޯޗް(Recto-vaginal pouch) އޭ ކިޔޭ ހުސް ޖާގައެކެވެ. އަދި ފުރަގަސް ފަރާތުގެ ކުރިމަތިން ތިރީގައި ޖެހިފައި އިންނަނީ އަންހެނާގެ ޖިންސީ ގުނަވަނުގެ ފުރަގަހު ފާރެވެ.\nދެޖިންސުގެ މީހުންގެ ވެސް ފުރަގަސްފަރާތުގެ އަރިމަތިން މަތީގައި އިންނަނީ ޕެރަރެކްޓަލް ފޮއްސާ(Pararectal fossae) އެވެ. އަދި ފުރަގަސް ފަރާތުގެ އަރިމަތިން ތިރީގައި އިންނަނީ ސްޕީރިއާ ރެކްޓަލް އާޓަރީގެ ގޮފިތަކާއި، ކޮކްސިޖިއަސް މަސްގަނޑު، އަދި ލެވޭޓަރ އޭނި މަސްގަނޑު އެވެ.\nދެޖިންސުގެ މީހުންގެ ވެސް ފުރަގަސް ފަރާތުގެ ފަހަތް ޖެހިފައި ހުންނަ ބައިތަކުގެ ތެރޭގައި ކޮކްސިކްސް، ސެކްރަމްގެ ތިރީބައި، މީޑިއަން ސެކްރަލް ލޭހޮޅިތައް، ގްލޯމަސް ކޮކްސީޖިއަމް މަސްގަނޑު، އަދި ނާރު ފުންޏެއް ހިމެނެއެވެ.\nބޮޑުކަމުދިއުމުގައި ފުރަގަސް ފަރާތުގެ ދައުރު\nފުރަގަސް ފަރާތަކީ ވަގުތީ ގޮތުން ބޮޑުކަމުދާ ތަކެތި ރައްކާކޮށްފައި ބަހައްޓައިދޭ ގުދަނެކެވެ. ފުރަގަސް ފަރާތުގައި ބޮޑުކަމުދާ ތަކެތި ޖަމާވެ ފުރުމުން، ފުރަގަސް ފަރާތު ފާރު ފުޅާވެ، ފުރަގަސް ފަރާތު ފާރުގެ ތެރޭގައި ނާރުތަކުގެ ނިޒާމް އިން އައިސްފައިވާ ސްޓްރެޗް ރިސެޕްޓަރ ތައް، މުރާލިވެ، ބޮޑުކަމުދާ ހިތްވެއެވެ. ބޮޑު ކަމުދާން ޖެހުމުން ނުގޮސް ހިފަހައްޓައިފިނަމަ، ފުރަގަސް ފަރާތުގައި ޖަމާވެފައި ހުރި ބޮޑުކަމުދާ ތަކެތި އަނބުރާ ބޮޑު ގޮހޮރަށް ވާޞިލްވެއެވެ. އަދި އެބޮޑުކަމުދާ ތަކެތީގެ ތެރޭގައި ހުރި ފެނުގެ ބައި ވަކިން ހަށިގަނޑަށް ނަގައެވެ. ބޮޑުކަމު ނުގޮސް ގިނައިރު ހުރެއްޖެނަމަ، ބަނޑުހިކުން ކުރިމަތިކުރުވައެވެ. ބަނޑުހިކުން ކުރިމަތިވެއްޖެނަމަ ބޮޑުކަމުދާ ތަކެތި ހަރުވެ، ބޮޑުކަމުދިއުމަށް އުދަގޫވެއެވެ.\nފުރަގަސް ފަރާތުން ހަށިގަނޑުގެ ފިނިހޫނުމިން ބެލުން\nހަށިގަނޑުގެ ފިނިހޫނު މިން ހުރިނެތް މިންވަރު ފުރަގަސް ފަރާތުން ވެސް ބެލެއެވެ. މިގޮތުން ފިނިހޫނު މިން ބެލުމަށްޓަކައި، މާކަރީ ތަމޯމީޓަރު، ނުވަތަ ޑިޖިޓަލް ތަމޯމީޓަރެއް ފުރަގަސް ފަރާތު ދޮރުން ލައްވައިގެން ފުރަގަސް ފަރާތަށް ވާޞިލް ކުރުވައެވެ. ކުރިން މާކަރީ ތަމޯމީޓަރު ބޭނުންކުރި ނަމަވެސް މިހާރު މިފަދަ ތަމޯމީޓަރު ބޭނުންކުރަނީ ވަރަށް މަދުންނެވެ. ފުރަގަސް ފަރާތުން ބަލާ ފިނިހޫމިން އާންމުގޮތެއްގައި ހުންނަނީ 38-36 ޑިގްރީ ސެލްޒިއަސް އާއި ދެމެދުގައެވެ.\nފުރަގަސް ފަރާތުން ބަލާ ފިނިހޫނުމިން ،އަނގައިން ބަލާ ފިނިހޫނު މިނަށްވުރެ ½ ޑިގްރީ ސެލްޒިއަސް މަތިވާނެއެވެ. އަދި ކިހިލިފަތް ދޮށުން ބަލާ ފިނިހޫނު މިނަށްވުރެ، 1 ޑިގްރީ ސެލްޒިއަސް މަތިވާނެއެވެ.ގިނަ ޑޮކްޓަރުން ކުޑަކުދިންގެ ފިނިހޫނުމިން ހުރިމިންވަރު ފުރަގަސް ފަރާތުން ބެލުމަށް އިރުޝާދު ދެނީ ކުޑަކުދިންގެ އަނގައިން ފިނިހޫނު މިން ބެލުމަކީ ގިނަފަހަރު އުދަގޫކަމަށްވާތީ އެވެ. އެއީ ކުޑަކުދިން ފިނިހޫނުމިން ބަލާގަޑީގައި މަޑުން ހަމަހިމޭނުން ނީންނާތީއެވެ. މިފަހަކަށް އައިސް ކަންފަތުން ފިނިހޫނުމިން ބެލުން އާންމުވުމުން ފުރަގަސް ފަރާތުން ފިނިހޫނުމިން ބެލުން ވަނީ މަދުވެފައެވެ.\nފިރިހެނުންގެ ނަމަ ފުރަގަސް ފަރާތު މަގުގެ ކުރިމަތިން އިންނާނީ ޕެރިނިއަލް ބޮޑީ އެވެ. އަދި މިބުނި ޕެރިނިއަލް ބޮޑީ(Perineal body) އަކީ ފުރަގަސް ފަރާތު މަގާއި، ކުޑަކަމުދާ ހޮޅި ވަކިކޮށްދޭ ހުރަހެކެވެ. އަންހެނުންގެ ނަމަ މިބުނި ޕެރިނިއަލް ބޮޑީ އަކީ ފުރަގަސް ފަރާތު މަގާއި، އަންހެނާގެ ޖިންސީ ގުނަވަނުގެ ނިމޭކޮޅު ވަކިކޮށްދޭ ހުރަހެކެވެ.\nފުރަގަސް ފަރާތު މަގުގެ ފުރަގަހުން އިންނަނީ އޭނޯކޮކްސިޖިއަލް ބޮޑީ އެވެ. އަދި މިބުނި އޭނޯކޮކްސިޖިއަލް ބޮޑީ(Anococcygeal body) އަކީ ފުރަގަސް ފަރާތު މަގާއި،، ކޮކްސިކްސް ކަށިކޮޅުގެ ކޮޅު ވަކިކޮށްދޭ ހުރަހެކެވެ. އަރިމަތިން ފުރަގަސް ފަރާތު މަގުގެ މަތީބައި ޖެހިފައި އިންނާނީ ލެވޭޓަރ އޭނި މަސްގަނޑު(Levator Ani) ގައެވެ. އަދި އަރިމަތިން ފުރަގަސް ފަރާތުގެ މަގުގެ ތިރީބައި ޖެހިފައި އިންނާނީ އިސްކީއޯރެކްޓަލް ފޮސާ (Ischeorectal fossa)ގައެވެ.\nއޭނަލް ސްފިންކްޓަރ: އޭނަލް ސްފިންކްޓަރ (Anal Sphincter)އަކީ ފުރަގަސް ފަރާތު ވަށައިގެން ލެވިފައިވާ ސްފިންކްޓަރ ތަކެކެވެ. މިގޮތުން ދެސްފިންކްޓަރ އެއް އިނދެއެވެ. އެއީ އިންޓަރނަލް އޭނަލް ސްފިންކްޓަރ އަދި އެކްސްޓަރނަލް އޭނަލް ސްފިންކްޓަރ އެވެ.\nއިންޓާރނަލް އޭނަލް ސްފިންކްޓަރ\nއިންޓަރނަލް އޭނަލް ސްފިންކްޓަރ(Internal Anal Sphincter) އަކީ ފުރަގަސް ފަރާތު މަގުގެ މަތީ ތިންބައިކުޅަ ދެބައިގެ ވަށައިގެން ލެވިފައިވާ ސްފިންކްޓަރ އެވެ. މިއީ އަހަރެމެންގެ އިޚްތިޔާރަކާއި ނުލައި މަސައްކަތްކުރާ މަޑު މަހުގެ ފަށަލައެކެވެ. މިފަށަލަ މަތިން ގޮސްގުޅިފައި އިންނަނީ ފުރަގަސް ފަރާތުގެ މަޑު މަސް ފަށަލަ އާއެވެ. ފުރަގަސް ފަރާތު މަގުގެ 2.5 ސމ ވަށައިގެން ވަނީ މިސްފިންކްޓަރ ލެވިފައެވެ. މިސްފިންކްޓަރ ގެ ބޯ މިނުގައި5މިލިމީޓަރު ހުރެއެވެ.\nއިންޓަރނަލް އޭނަލް ސްފިންކްޓަރ އަކީ އަހަރެމެންގެ ބާރަކާއި ނުލައި އޭގެ ޒާތުގައި މަސައްކަތްކުރާ މަޑު މަސް ގަނޑެކެވެ. ބޮޑުކަމުދިއުމުގެ ތެރޭގައި، ފުރަގަސް ފަރާތު ދޮރު ބައްދާލުމަށް އެކްސްޓަރނަލް އޭނަލް ސްފިންކްޓަރ އަށް މިސްފިންކްޓަރ އެހީތެރިވެދެއެވެ.\nއެކްސްޓާރނަލް އޭނަލް ސްފިންކްޓަރ\nއެކްސްޓަރނަލް އޭނަލް ސްފިންކްޓަރ(External Anal Sphincter) އަކީ ފުރަގަސް ފަރާތު މަގުގެ ތިރީ ތިންބައިކުޅަ ދެބައިގެ ވަށައިގެން ލެވިފައިވާ އަަހަރެމެންގެ ބާރާއި އިޚްތިޔާރުގެ ދަށުން މަސައްކަތްކުރާ ސްޓްރިއޭޓެޑް މަސް ފައިބަރު (Striated Muscle Fiber) ގަނޑެކެވެ. އެކްސްޓަރނަލް ސްފިންކްޓަރ އަށް ލޭފޯރުކޮށްދެނީ އިންފިރީއާ ރެކްޓަލް ނާރު، އަދި4ވަނަ ސެކްރަލް ނާރު ގެ ގޮތްޕަކުންނެވެ. އެކްސްޓަރނަލް އޭނަލް ސްފިންކްޓަރ ގެ ދިގުމިނުގައި 10-8 ސމ ވަރުހުރެއެވެ. މިސްފިންކްޓަރ ގެ އެހީގައި ބޮޑުކަމު ނުގޮސް ގިނައިރު ހިފަހައްޓައިގެން ހުރެވިދާނެއެވެ.\nފުރަގަސް ފަރާތު ދޮރު (Anus) އަކީ ފުރަގަސް ފަރާތް (Rectum) އަދި ފުރަގަސް ފަރާތު މަގުން ބޭރަށް ހުޅުވިފައި އިންނަ ދޮރެވެ.ނުވަތަ ފުރަގަސް ފަރާތުން ބޭރަށް ހުޅުވިފައި އިންނަ ހުޅުވުމެވެ. އެހެން ގޮތަކަށް ބުނާނަމަ މިއީ ހަށިގަނޑުން ބޮޑުކަމުދާ ތަކެތި ބޭރުކުރާ ލޯވަޅެވެ. މިއީ އިންސާނާގެ ފުރަގަސްފަރާތް ނިމޭ ހިސާބުގައިވާ ދޮރެކެވެ. ނުވަތަ ހުޅުވުމެވެ. އިންސާނުން ބޮޑު ކަމުދާއިރު ބޮޑު ކަމުދާ ތަކެތި ބޭރުވަނީ މިހޮއި ނުވަތަ ލޯވަޅު ގެ ޒަރީޢާއިންނެވެ.\nފުރަގަސް ފަރާތު ދޮރު ހުޅުވިި ފޭވެ، ކައިރިވެ، ދިއުން ކޮންޓްރޯލް ކުރަނީ ފުރަގަސް ފަރާތު ދޮރުގެ ވަށައިގެން ހުންނަ ''އޭނަލް ސްފިންކްޓަރ" އޭކިޔޭ މަސްކޮޅު ތަކުންނެވެ. ފުރަގަސް ފަރާތު ދޮރުގެ މައިގަނޑު ވަޒީފާ އަކީ ބޮޑު ކަމުދިއުމުގެ ތެރޭގައި ބޮޑު ކަމުދާ ތަކެތި ފުރަގަސް ފަރާތު ދޮރު ހުރަސް ކޮށް ހަށިގަނޑުން ބޭރު ކުރުމެވެ. އިންސާނަކު ބޮޑުވެގެން އައިސް ފުރާވަރަށް އެރުމުން ހަށިގަނޑުގެ ތަފާތު ހިސާބު ތަކުން އިސްތަށި ފަޅާ އުޞޫލުން ފުރަގަސް ފަރާތު ދޮރުގެ ވަށައިގެން ހުންނަ ހަންގަނޑުގައި ވެސް އިސްތަށި ފަޅައެވެ.\nފުރަގަސްފަރާތު ދޮރު ސާފުކުރުން\n* '''ނޯޓް''': އާންމުކޮށް ފުރަގަސް ފަރާތް ކިޔަނީ ފުރަގަސް ފަރާތް(Rectum) ، އަދި ފުރަގަސް ފަރާތު މަގު( Anal canal) މިދެބަޔަށް އެއްކޮށެވެ. ނަމަވެސް އެނަޓަމިކަލް (އިންސާނާގެ ހަށިގަނޑު އުފެދިފައިވާގޮތް) ގޮތުން ބަލާއިރު މިއީ ޖެހިޖެހިގެން އިންނަ ދެބަޔެވެ


ހަލުވި ސްޕީޑާއެކު އުރީދޫ ސުޕަރނެޓް ހިމަންދޫއަށް ތަޢާރަފް ކޮށްފި | Atoll News\nހަލުވި ސްޕީޑާއެކު އުރީދޫ ސުޕަރނެޓް ހިމަންދޫއަށް ތަޢާރަފް ކޮށްފި\nޝާއިޢުކުރީ: މުޙައްމަދު އަފްރާޙް ޖޫން 27, 2021, 19:26\n100 އެމްބީޕީއެސް އާއި ހަމައަށް ހަލުވި ސްޕީޑްތަކާއި އެކު، އުރީދޫ ސުޕަރނެޓް ފިކްސްޑް ބްރޯޑްބޭންޑުގެ ޚިދުމަތް އއ. ހިމަންދޫއަށް ތައާރަފްކޮށްފި އެވެ.\nއެ ކުންފުނިން ހިމަންދޫއަށް މި ޚިދުމަތް ތަޢާރަފްކޮށްފައިވަނީ މިއަދު އެވެ.\nއުރީދޫ އިން ބުނީ ހަލުވި ސްޕީޑްތަކާއި، ބޮޑެތި އެލަވަންސްތައް ލިބޭ ޕެކޭޖްތަކާއި ސުޕަރނެޓްގެ ޚިދުމަތް އއ. ހިމަންދޫއިން ފުރަތަމަ ގަންނަ 20 ފަރާތަކަށް މައިކްރޮސޮފްޓް 360 ލައިސެންސް ލިބޭނެ ކަމަށެވެ. އަދި ޔޫއެފާ ޔޫރޯ 2020 އާއި ގުޅިގެން ކުރިއަށްގެންދާ ޙާއްސަ ޕްރޮމޯޝަންގެ ދަށުން މެޗުތައް ބަލާލުމަށް ސުޕަރނެޓް 50އެމް އަދި 100އެމް ނަވާ ކަސްޓަމަރުންނަށް ސޮނީ ލިވް ޕްރީމިއަމް ކޮންޓެންޓަށް 1 މަސް ދުވަހުގެ ސަބްސްކްރައިޕްޝަން މުޅިން ހިލޭ ލިބޭނެ ކަމަށެވެ.\nއުރީދޫގެ ޗީފް ކޮމަރޝަލް އޮފިސަރ ހުސައިން ނިޔާޒު ވިދާޅުވީ އިންޓަރނެޓް ބޭނުންކުރަންޖެހޭވަރު އިތުރުވެ، އިންޓަރނެޓްގެ މުހިންމުކަން އިތުރުވެފައިވާ މިދަނޑިވަޅުގައި އެ ކުންފުނިން މަސައްކަތްކުރަމުން ދަނީ ފެންވަރު ރަނގަޅު އިންޓަރނެޓްގެ ޚިދުމަތް ރާއްޖޭގެ ހުރިހާ ރައްޔިތުންނަށް ވެސް ފޮރުކޮށްދެވޭތޯ ކަމަށެވެ.\nއެގޮތުން ޕެންޑެމިކްއާއެކު އެ ކުންފުންޏަށް ދިމާވެފައިވާ ގޮންޖެހުންތަކާއެކުވެސް މިއަހަރުތެރޭގައި އައު7ރަށަކަށް ސުޕަރނެޓްގެ ޚިދުމަތް ފޯރުކޮށްދެވިފައިވާކަމީ އުފާކުރާކަމެއް ކަމަށް ވެސް ނިޔާޒު ވިދާޅުވި އެވެ.\n“ހަމަ އެހެންންމެ މިއަދު އުރީދޫ ހޯމް ބްރޯޑްބޭންޑް، ސުޕަރނެޓްގެ ޚިދުމަތް އއ. ހިމަންދޫގެ ރައްޔިތުންނަށް ފޯރުކޮށްދީ އިތުރު ފުރިހަމަކަމާއި އެކު އިންޓަރނެޓް ބޭނުންކުރުމުގެ ފުރުސަތު ހުޅުވާލެވުމަކީވެސް އަޅުގަނޑުމެންނަށް ލިބޭ ވަރަށް ބޮޑު އުފަލެއް. ކުރިއަށް އޮތް ތަނުގައިވެސް ދިވެހި ރައްޔިތުންގެ ދިރިއުޅުން އިތުރަށް ފާގަތިކޮށް ކުރިއެރުން ހޯދައިދިނުމަށް އަޅުގަނޑުމެން ކުރަމުންދާ މިފަދަ މަސައްކަތްތައް ރާއްޖޭގެ ހުރިހާ ކަންކޮޅުތަކެއްގައިވެސް ކުރަމުންދާނެކަމުގެ ޔަގީންކަން އަރުވަން.” ނިޔާޒު ވިދާޅުވި އެވެ.


Adeeb Ulhuhvee India Medhuverikoh Ingireysi Vilaathah Vadaigannavan - Vaguthu\nއަދީބު އުޅުއްވީ އިންޑިއާ މެދުވެރިކޮށް އިނގިރޭސިވިލާތަށް ވަޑައިގަންނަވަން\nވަގަށް އިންޑިއާއަށް އެތެރެވާން ދަނިކޮށް އަތުލައިގަތް، ރާއްޖޭގެ ކުރީގެ ނައިބު ރައީސް އަހްމަދު އަދީބު މައްސަކަތް ކުރެއްވީ އިންޑިއާ މެދުވެރިކޮށް އިނގިރޭސިވިލާތަށް ވަޑައިގަންނަވަން ކަމަށް އިންޑިއާގެ ބައެއް ނޫސްތަކުން ބުނެފިއެވެ.\nއިންޑިއާގެ ސަންޑޭ ކްރޮނިކަލް އިން ބުނެފައިވާގޮތުގައި އަދީބު ރާއްވަވާފައި އޮތީ ރައީސް ނަޝީދާއި ކުރީގެ ނައިބު ރައީސް ޑރ. މުހައްމަދު ޖަމީލް އަހްމަދުވެސް ސިޔާސީ ހިމާޔަތް ހޯއްދެވި ގޮތަށް އިންޑިއާމަގުން އިނގިރޭސިވިލާތަށް ވަޑައިގެން އެ ގައުމުން ސިޔާސީ ހިމާޔަތް ހޯއްދެވުމަށެވެ.\nޓަގު ބޯޓެއްގައި އިންޑިއާއަށް އެތެރެވުމަށް އުޅުއްވަނިކޮށް ހިފަހައްޓާފައިވާ ރާއްޖޭގެ ކުރީގެ ނައިބު ރައީސް އަހުމަދު އަދީބަށް އިންޑިއާއިން ހިމާޔަތްނުދެއްވައި އަނބުރާ ރާއްޖެއަށް މިހާރު ފުރުވާލާފައިވާއިރު އިންޑިއާ ސަރުކާރުގެ އިސް އޮފިޝަލަކާއި ހަވާލާދީ އެޤައުމުގެ ނޫސްތަކުން މިކަމާއި ގުޅޭގޮތުން ބުނެފައި ވަނީ، ކުރިޔަށް އޮތް ދެ ދުވަހެއްގެ ތެރޭގައި އަދީބު ރާއްޖެއަށް ގެންނާނެ ކަމަށެވެ.\nއަދީބު ރާއްޖެއަށް ފޮނުވާލުމަށް އިންޑިއާ ސަރުކާރުން ނިންމާފައިވާކަން ޔަޤީންކޮށްދެމުން އޮފިޝަލް ބުނެފައި ވަނީ، އަދީބު ރާއްޖެއަށް ފުރުވާލާފައިވަނީ އޭނާ އިންޑިއާއަށް އެތެރެވުމަށް މަސައްކަތް ކުރެއްވި ޓަގް ބޯޓުގައެވެ.\nއެ ބޯޓުގައި އަދީބު ރާއްޖެއަށް ގެންނައިރު، ރާއްޖޭގެ އޮފިޝަލުން ވެސް ބޯޓުގައި މިހާރު ހަރަކާތްތެރިވަމުންދާ ކަމަށް ވެއެވެ. ރާއްޖެއަށް އަދީބު ފުރުވާލާފައިވަނީ އިންޑިއާއިން ޑީޕޯޓުކުރުމަށް ފަހު ކަމަށް ނޫސްތަކުން ބުނެއެވެ. އެމަނިކުފާނު ރާއްޖެ ގެނައުމަށް ޓަގް ބޯޓުގައި ފުރުވާލީ ރޭގެ ވަގުތެއްގައި ކަމަށް ވެއެވެ.\nއިންޑިއާ ސަރުކާރުގެ އިސް އޮފިޝަލަކާއި ހަވާލާދީ ނިއު އިންޑިއަން އެކްސްޕްރެސްއިން އިއްޔެ ބުނެފައި ވަނީ، އެޤައުމުން އަދީބު ހައްޔަރުކޮށްފައި ނުވާ ކަމަށެވެ. އެ ނޫހުގައި ބުނެފައި ވަނީ އަދީބުގެ އިތުރުން ހައްޔަރުކުރި ކަމަށް ބުނާ ނުވަ މީހުން ތިބީ އެމީހުން އިންޑިއާއަށް އެތެރެވުމަށް ދަތުރުކުރި ޓަގު ބޯޓުގައި ކަމަށެވެ.\nއަދީބާއި އިތުރު9މީހުން ދަތުރުކޮށްފައި ދަނިކޮށް ހިފެހެއްޓި ޓަގު ބޯޓު އޮތް ސަރަޙައްދުގައި ކަމާއި ބެހޭ އިދާރާތަކުގެ އޮފިޝަލުން މިހާރުވެސް ދަނީ ހަރަކާތްތެރިވަމުންނެވެ. އަދި އަދީބާއި ބޯޓުން ދަތުރުކުރި އެހެން މީހުން ވެސް ތިބީ ބޯޓުގެ ތެރޭގައެވެ.\n"ވާގޯ 9" ގެ ނަމުން ނަންދީފައިވާ މި ބޯޓުގައި ނަގާފައި ވަނީ ސިންގަޕޫރު ދިދައެއް ކަމަށާއި، އެއިން ދަތުރުކުރީ އަދީބުގެ އިތުރުން އިންޑިއާ މީހަކާއި އިންޑޮނީޝިއާގެ 8 މީހެއް ކަމަށް ވެއެވެ. އެ ބޯޓުން އިންޑިއާއަށް އެތެރެވުމަށް އަދީބު ދަތުރުކުރެއްވިއިރު، ފާސްޕޯޓާއި އެނޫންވެސް ލިޔެކިޔުންތައް އަދީބުގެ އަތުގައި ނެތް ކަމަށް އޮފިޝަލުން ބުނެފައި ވެއެވެ.\nއޮގަސްޓް 3, 2019 16:24\n، އަދީބު ދެންފިލާނީ، މިއެޓެމްޕް ފެއިލް. ބަޓް އަދި އަތުނުވާހެން ރާވާފިލާނެ. އަދީބު ހަމަ ބިރުން ފިތްކެޑިއްޖެ. މިސަރުކާރުން ދީފާނެ އަދަބަކަށް. ރ.ސޯލިހުގެ ކެމްޕެއިނަށް ޚަރަދު ކުރެއްވި ފައިސާ އަދީބު ހޯއްދެވީ ކިއްލި ތަޅައިގެން، މިއީ އެންމެވަރުގަދަ އާމްދަނީއެއް ލިބޭކަމަކީ ރ.ސޯލިހުގެ ބޭރުގެ އކ ޖަމާވާކަމަށްބުނާ ގިނަ ފައިސާތަކަކީ ކިއްލި ފެކްޓަރީގެ ވިޔަފާރި ރަގަޅުވީމަ ފައިދާ 54 މިލިއަން ޑޮލަރ....\nއޮގަސްޓް 3, 2019 21:39\nކޮންތާކުންބަރުކޮއްގެންްދިޔަ ވެއްޔެއްބާ އެވެސް އެބަޖެހޭ އޮޅުންފިލަން


Hendhunuge naasthaa ah anna aharu kiru packet akaa eku dhonkeyo vakakaai kukulhu biheh!\nނާސްތާއަށް އަންނަ އަހަރު ކިރު ޕެކެޓަކާ އެކު ދޮންކެޔޮ ވަކަކާ ކުކުޅު ބިހެއް\nބ. އަތޮޅު ތައުލީމީ މަރުކަޒުގެ ދަރިވަރުންތަކެއް ހެނދުނުގެ ނާސްތާގައި — ފައިލް ފޮޓޯ\nސަރުކާރު ސްކޫލުތަކުގެ ދަރިވަރުންނަށްދޭ ހެނދުގެ ނާސްތާ ޕްރޮގްރާމުގެ މެނޫސެޓަށް ބަދަލުގެނެސް އަންނަ އަހަރު ވެސް ކުރިއަށް ގެންދަން އެޑިޔުކޭޝަން މިނިސްޓްރީން ނިންމައިފި އެވެ.\nދަރިވަރުންނަށް ހެނދުގެ ނާސްތާ ދިނުމަށް ރައީސް އިބްރާހިމް މުހައްމަދު ސޯލިހް ވެ ވަޑައިގެންނެވި ވައުދުގެ ދަށުން އެންމެ ފުރަތަމަ ނާސްތާ ދޭން ފެށީ 25 ސްކޫލެއްގައި މިދިޔަ އަހަރުގެ ފުރަތަމަ ޓާމުގައެވެ. އަޖުމާ ބެލުމުގެ އެ މަރުހަލާ އަށް ފަހު، ދެން ހުރި ސްކޫލުތަކުއި ވެސް މިދިޔަ އަހަރުގެ ދެވަނަ ޓާމުން ފެށީގެން އައިީ ނާސްތާ ދެމުންނެވެ.\nނަމަވެސް ކޮވިޑާ-19 ގުޅިގެން ސްކޫލްތައް ބަންދުކުރުމަށް ފަހު އަލުން ހުޅުވިފަހުން ނާސްތާ ޕްރޮގްރާމް އޮތީ މެދުކަނޑާލައިފަ އެވެ. އަދި މިނިސްޓްރީން އިލްތިމާސްކޮށްފައި ވަނީ ގެއިން ނާސްތާ ކޮށްގެން ދަރިވަރުން ސްކޫލަށް ދިއުމަށެވެ.\nއެޑިޔުކޭޝަން މިނިސްޓްރީން ބުނީ ސަރުކާރު ސްކޫލުތަކުގެ ހެނދުނު ދަންފަޅީގައި ކިޔަވަ ދަރިވަރުންނަށް ދެމުން ގެންދާ ނާސްތާ ޕްރޮގްރާމުގެ މެނޫސެޓަށް ބަދަލުގެނެވިފައިވާ ކަމަށެވެ. އެގޮތުން އެ ޕްރޮގްރާމު އަންނަ އަހަރު އަލުން ފަށާއިރު ހިމަނާފައިވާނީ އެއް މެނޫ ކަމަށާއި އެ މޫނޫގައި ހިމަނާފައިވާނީ ދޮންކެޔޮ ވަކަކާ، ކުކުޅު ބިހަކާ އަދި ކިރު ޕެކެޓެއް ކަމަށެވެ.\nދަރިވަރުންނަށް ހެނދުނު ނާސްތާ ދެނީ ނާސްތާ ބޭނުންވާ ކަމަށްއެދި އެންރޯލް ކުރާ ދަރިވަރުންނަށެވެ.\nކިޔަވާ ދަރިވަރުންނަށް ނާސްތާ ފޯރުކޮށްދިނުމަކީ ރައީސް އިބްރާހިމް މުހައްމަދު ސޯލިހުގެ ރިޔާސީ ވައުދެކެވެ. މި ޕްރޮގްރާމް ބަދަލުތަކަކާ އެކު އިތުރަށް ހަރުދަނާކޮށް، އެފިޝަންޓްކޮށް 2021 ވަނަ އަހަރު ވެސް ކުރިއަށް ގެންދިއުމަށް ވަނީ ބަޖެޓްކޮށްފަ އެވެ.


India in Covid jehunu meehun ge adhadhu 1 million ah vure mahchah araifi\nއިންޑިއާއިން ކޮވިޑް ޖެހުނު މީހުންގެ އަދަދު މިލިއަނަކަށް ވުރެ މައްޗަށް---\nއިންޑިއާއިން ކޮވިޑް ޖެހުނު މީހުންގެ އަދަދު އެއް މިލިއަނަށް\n17 ޖުލައި 2020 - 17:32:04\nއަވަށްޓެރި އިންޑިއާގައި ކޮވިޑް-19 ޖެހުނު މީހުންގެ އަދަދު އެއް މިލިއަނަށް ވުރެ މައްޗަށް އަރައިފި އެވެ.\nދުނިޔޭގެ ކޮވިޑް-19 ގެ އެންމެ ފަހުގެ ތަފާސްހިސާބުތައް ހިމެނޭ، ޖޯންސް ހޮޕްކިންސް ޔުނިވާސިޓީގެ ވެބްސައިޓުން ދައްކާ ގޮތުގައި، އިންޑިއާއިން ކޮވިޑް-19 ޖެހުނު މީހުންގެ އަދަދު ވަނީ 1,003,832 އަށް އަރާފަ އެވެ.\nދުނިޔެއިން އެންމެ ބޮޑަށް ބޮޑަށް ބަލި ފެތުރޭ ތިން ވަނަ ގައުމުގެ ގޮތުގައި ކުރިން ރަޝިއާ އޮތް ނަމަވެސް ފާއިތުވި ހަފުތާތަކުގެ ތެރޭގައި އިންޑިއާގައި ބަލި ޖެހޭ މީހުންގެ އަދަދު ބޮޑުތަނުން އިތުރުވެ، އެގައުމުން މިހާ އޮތީ ދުނިޔެއިން ތިން ވަނައަށް އެންމެ ގިނަ ބަޔަކަށް ބަލި ޖެހިފައިވާ ގައުމުގެ ގޮތުގަ އެވެ. އަދި އެގައުމަކީ މިލިއަނަކަށް ވުރެ ގިނަ މީހުންނަށް ކޮވިޑް ޖެހިފައިވާ ތިން ވަނަ ގައުމު ވެސް މެ އެވެ.\nއިންޑިއާގެ ނޫސްތަކުން ރިޕޯޓްކުރާ ގޮތުގައި، އެގައުމުގައި ދުވާލެއްގެ މައްޗަށް ފެންނަ ކޭސްތަކުގެ އަދަދު އިތުރުވެފައި ވަނީ ކަރްނަޓާކާ އާއި އަންދްރަ ޕްރަދޭޝް އަދި ބިހާރާއި ވެސްޓް ބެންގަލް ފަދަ ސަރަހައްދުތަކުގަ އެވެ. ބަލި ފެތުރޭ މިންވަރު އިތުރުވެ. ބައެއް ސަރަހައްދުތަކުގައި ވަނީ ރައްކާތެރިކަމުގެ ފިޔަވަޅު ވެސް ވަރުގަދަކޮށްފަ އެވެ.\nއެގައުމުން ބަލި ޖެހުނު މީހުންގެ ތެރެއިން 25,602 މީހަކު މަރުވެފައިވާއިރު އެއީ ދުނިޔެއިން އަށް ވަނަ އަށް އެބަލީގައި އެންމެ ގިނަ ބަޔަކު މަރުވި ގައުމެވެ.\nއިންޑިއާ ފިޔަވައި، ދެން އެ ބަލި އެންމެ ބޮޑަށް ފެތުރިފައި ވަނީ އެމެރިކާ އާއި ބްރެޒިލްގަ އެވެ. އެގޮތުން އެމެރިކާގައި ކޮވިޑް ޖެހުނު މީހުންގެ އަދަދު، 3.5 މިލިއަނުގައި އުޅޭއިރު ބްރެޒިލްގައި ބަލި ޖެހުނު މީހުންގެ އަދަދު އުޅެނީ ދެ މިލިއަނުގަ އެވެ.\nއިންޑިއާއަށް ދިޔަ 8 ދިވެހިން ޕޮޒިޓިވް ވެއްޖެ\nހޮސްޕިޓަލުގައި ފަރުވާދޭ މީހުންގެ އަދަދު 144 އަށް!\nއައްޑޫއިން މީހަކަށް ކޮވިޑް ޖެހިއްޖެ\nމާސްކް ނާޅައިގެން 278 މީހަކު ޖޫރިމާނާކޮށްފި


SunOnline: Bridge ah fahu ves villimale ah dhathuru kuran public transport\nބްރިޖަށްފަހު ވެސް ވިލިމާލެއަށް ދަތުރު ކުރަން ޕަބްލިކް ޓްރާންސްޕޯޓު\nގްރޭޓާ މާލެ ކަނެކްޓިވިޓީ ބްރިޖުގެ ކޮންސެޕްޓް ފޮޓޯ އެއް --\nމާލެ އާއި ތިލަފުށި ގުޅާލާ ބްރިޖު އެޅި ނަމަވެސް، ވިލިމާލެ އަށް އާންމު ރައްޔިތުން ދަތުރު ކުރުމަށް ޕަބްލިކް ޓްރާންސްޕޯޓު ބޭނުންކުރަން ހިތްވަރު ދޭނެ ކަމަށާއި ވިލިމާލޭގެ އަސްލު ކޮންސެޕްޓަށް ބަދަލު ނުގެންނާނެ ކަމަށް ޕްލޭނިން މިނިސްޓްރީ އިން ބުނެފި އެވެ.\nގްރޭޓާ މާލެ ކަނެކްޓިވިޓީ ބްރިޖާ ގުޅޭ މައުލޫމާތު ހިއްސާކޮށް، ރައްޔިތުންގެ ހިޔާލު ހޯދުމަށް އިއްޔެ އޮންލައިންކޮށް ބޭއްވި ބައްދަލުވުމުގައި ވާހަކަ ދައްކަވަމުން ޕްލޭނިން މިނިސްޓްރީގެ ޑިރެކްޓާ ޖެނެރަލް ޝާނާ ފާރޫގު ވިދާޅުވީ ސަރުކާރުގެ ޕްލޭނަކީ ވިލިމާލެ އަށް ވެހިކަލް އެކްސަސް ނުދީ، ވިލިމާލެ މިހާރުވެސް އޮތްގޮތަށް ދެމެހެއްޓުން ކަމަށެވެ.\nޝާނާ ވިދާޅުވީ ފަސިންޖަރުން އަރައި ފައިބަން ހާއްސަ ސަރަހައްދެއް ވިލިމާލޭގެ ބްރިޖު ގުޅޭ ސަރަހައްދުގައި ގާއިމް ކުރާނެ ކަމަށެވެ.\n"ޕަބްލިކުގެ ވެހިކަލްސް އެތެރެއަކަށް [ރަށު ތެރެއަށް] ނުވައްދާނެ. ޕަބްލިކް ޓްރާންސްޕޯޓު އެންކަރޭޖު ކުރަން ބޭނުން ވަނީ،" ޝާނާ ވިދާޅުވި އެވެ.\nއޭނާ ވިދާޅުވީ ވިލިމާލެއަކީ މިހާރުވެސް ހާއްސަ ލޭންޑް ޔޫސް ޕްލޭނެއް ހެދިގެން ވަކި ގޮތަކަށް ތަރައްގީ ކުރެވޭ ރަށެއް ކަމަށެވެ.\n"މިހާރުވެސް އޮތްގޮތަށް ވިތްއައުޓް ވެހިކަލް އެކްސަސް ވިލިމާލެ އޮންނާނީ،" ޝާނާ ވިދާޅުވި އެވެ.\nވިލިމާލޭގެ މޫދަށް އެރޭ ސަރަހައްދުން ބްރިޖުގެ މަސައްކަތާ ގުޅޭ ސަރަހައްދު މަސައްކަތް ނިމެންދެން އެއްކޮށް ބަންދު ނުކުރަން ވެސް ވަނީ ނިންމައިފަ އެވެ. އެގޮތަށް ނިންމީ އެތަން ބޭނުންކުރާ ސާފަރުންނާއި އާންމުގެ ހިޔާލަށްފަހު އެވެ. ނަމަވެސް މަސައްކަތުގެ ޝެޑިއުލަށް ބަލައި މޫދަށް އެރުން ރައްކާތެރި ނޫން ދުވަސްތައް ކުރިއާލާ އާންމު ކުރާނެ އެވެ.\nބްރިޖު ގާއިމް ކުރުމުން މާލެ ސަރަހައްދު ބަސް ދަތުރުން ގުޅާލާނެ އެވެ. ވިލިމާލޭގައި ދިރިއުޅޭ ރައްޔިތުންނަށް ވެހިކަލް ޕާކު ކުރުމަށް ހާއްސަ ސަރަހައްދެއް ގާއިމް ކުރާނެ އެވެ. މިހާރު ޕްލޭންގައި އޮތީ 600 ސައިކަލު ޕާކު ކުރާނެ ޖާގަ ހެދުމަށް 1800 ސްކޮޔާ މީޓަރުގެ ސަރަހައްދެއް ހާއްސަ ކުރުމަށެވެ.\nޕްލޭނިން މިނިސްޓްރީ އިން އިއްޔެ ހިއްސާކުރި މައުލޫމާތަށް ބަލާއިރު ގްރޭޓާ މާލެ ކަނެކްޓިވިޓީ ބްރިޖުގައި ކޮންމެ ކޮޅަކަށް ދުއްވުމަށް 11 ފޫޓު ފުޅާ ދެ ލޭނު އޮންނާނެ އެވެ. ހިނގާ މީހުންނަށް ހާއްސަކޮށް އެއްގަމާވީ ފަރާތުން ތިން މީޓަރުގެ ފުޅާ ލޭނެއް ގާއިމް ކުރާނެ އެވެ. ބްރިޖުގެ މެދުގައި ލައިޓު ހަރުކޮށް ސޯލާ އިން ދިއްލޭނެ ގޮތް ހަދާނެ އެވެ. ބްރިޖުގެ ކަނޑާވީ ފަރާތުގެ ލޭން ހާއްސަ ކުރަނީ ފެނާއި ނަރުދަމާ އަދި ކަރަންޓާއި މުވާސަލާތީ ހިދުމަތްދޭ ފަރާތްތަކަށް ހާއްސަކޮށް، ޔުޓިލިޓީ ކޮރިޑޯ އަކަށެވެ.\nގާތްގަނޑަކަށް 6.7 ކިލޯ މީޓަރުގެ މި ބްރިޖުން މާލެ، ވިލިމާލެ ގުޅިފަޅު އަދި ތިލަފުށި ގުޅާލާއިރު، ބްރިޖުގެ މަސައްކަތަށް ވިލިމާލެ އަދި ތިލަފުށިން ބިން ހިއްކާނެ އެވެ.\nމި ބްރިޖަކީ ފުން ހިސާބުތަކުގައި 141 ކިލޯމީޓަރުގެ މެރިން ވިއަޑަކްޓް އާއި ތިލަ ހިސާބުތަކުގައި އާއި އެއްގަމުގައި 2.32 ކިލޯމީޓަރުގެ މެރިން ވިއަޑަކްޓް، އަދި 2.96 ކިލޯމީޓަރުގެ އެޓް-ގްރޭޑް މަގުތަކެއް ހިމެނޭހެން ހަތަރު ރަށުގެ މެދުގައިވާ ކަނޑުގެ ސަރަހައްދުގައި ހަދާ ނެވިގޭޝަން ބްރިޖެކެވެ.\nވިލިމާލެ، ގުޅިފަޅު އަދި ތިލަފުށީގައި ރައުންޑްއެބައުޓް ތަކެއް ގާއިމް ކުރާނެ އެވެ. ކޮންމެ ރަށެއްގައިވެސް ބްރިޖް ޖަންކްޝަން ކައިރީގައި ބަސް ޓާމިނަލް ގާއިމް ކުރުމަށް ހަމަޖެހިފައިވެ އެވެ.\nޕްލޭނިން އިން ބުނީ ބްރިޖުގެ އަމަލީ މަސައްކަތް އަންނަ އަހަރުގެ ފެބްރުއަރީ މަހުގެ ތެރޭގައި ފަށާނެ ކަމަށެވެ. ބްރިޖުގެ މަސައްކަތް ނިންމާލަން 33 މަސް ކަނޑައަޅާފައިވެ އެވެ. މި މަޝްރޫއުގެ މަސައްކަތުގައި 1000 ލޭބަރުން ބައިވެރިވާނެ އެވެ.\nމަސައްކަތުގެ ކޮންސްޓްރަކްޝަން ސައިޓުގެ ގޮތުގައި ކަނޑައަޅާފައިވަނީ މާލޭ ސިނާއީ ސަރަހައްދުން ބަޔަކާއި ގުޅީފަޅުން ބަޔެކެވެ.\nމާލެ، ވިލިމާލެ ތިލަފުށި ގުޅުވާލާ ބުރިޖުގެ މަޝްރޫއަށް އިންޑިއާގެ އެގްޒިމް ބޭންކުން ވަނީ 400 މިލިއަން ޑޮލަރުގެ ލޯނެއް ދީފަ އެވެ. ލޯނު އަނބުރާ ދައްކަން ފަށަން ޖެހެނީ މަޝްރޫއު ނިމޭތާ ފަސް އަހަރު ފަހުންނެވެ. ލޯނު އަނބުރާ ދައްކަން 20 އަހަރު ލިބޭނެ އެވެ.\nމި މަޝްރޫއުގެ ކޮންސަލްޓެންޓުގެ ގޮތުގައި ހަރަކާތްތެރި ވަނީ އެމްއެސް އަރޫޕް ލިމިޓެޑެވެ. ފިނޭންސް މިނިސްޓްރީއިން ބުނީ ކޮންސަލްޓެންޓް ތައްޔާރުކޮށްފައިވާ ޑީޓެއިލްޑް ޕްރޮޖެކްޓް ރިޕޯޓް (ޑީޕީއާރު) އަށް އިންޑިއާ ސަރުކާރާއި ދިވެހި ސަރުކާރުގެ ޓެކްނިކަލް އޮތޯރިޓީ ތަކުން މިހާރު އެޕްރޫވަލް ލިބިފައިވާ ކަމަށެވެ.\nބްރިޖަށްފަހު ވެސް ވިލިމާލެއަށް ދާން ޕަބްލިކް ޓްރާންސްޕޯޓް


Haanim aai Aazimakuraa dhauvaa igh court in nuhuttuvunu – adduLIVE\nހާނިމާއި އާޒިމަށްކުރާ ދައުވާ ހައިކޯޓުން ނުހުއްޓުވުނު\nFeb 23, 2021, 12:19 މުރުޝިދު އަބްދުލް ހަކީމް\nކުރީގެ ކޮމިޝަނާ އޮފް ޕްރިޒަން މޫސާ އާޒިމް އާއި އޭރު ހޯމް މިނިސްޓްރީގެ ޑެޕިއުޓީ މިނިސްޓަރުގެ މުހައްމަދު ހާނިމްގެ މައްޗަށް ދައުލަތުން އުުފުލާފައިވާ މަޤާމުގެ ނުފޫޒު ބޭނުންކޮށްގެން ނާޖައިޒު ފައިދާ ހޯދައިދިނުމުގެ ކުށުގެ ދައުވާގެ ޝަރީއަތް ކްރިމިނަލް ކޯޓުގައި ގެންދަން ނިންމީ ރަނގަޅަށް ކަމަށް ހައިކޯޓުން ވެސް ނިންމައިފި އެވެ.\nހާނިމާއި އާޒިމްެގެ މައްޗަށް ދައުވާ އުފުލީ މަސްތުވާތަކެތީގެ މައްސަލައިއެއްގައި ޖަލު ހުކުމް ތަންފީޒް ކުރަމުންދިޔަ މ. ލޮނުމިދިލިގޭ އިބްރާހީމް ޝަފާޒް އަބްދުއްރައްޒާ ރާއްޖެއިން ބޭރަށް ފުރުވާލި މައްސަލުގައި މަގާމުގެ ނުފޫޒު ބޭނުންކޮށްފައިވާ ކަމަށް ބުނެ އެވެ. މި މައްސަލައިގެ ޝަރީއަތް ފެށޭނެ ކަމަށް ހައިކޯޓުން ނިންމީ އެ މައްސަލައިގެ އިބްތިދާއީ އަޑުއެހުންތަކަށް ފަހު ޝަރީއަތް ކުރިއަށް ގެންދަން ކްރިމިނަލް ކޯޓުން ނިންމި ނިންމުން ބާތިލް ކުރުމަށް ހާނިމް ހައިކޯޓަށް ހުށައެެޅުމުންނެވެ.\nހައިކޯޓުގެ ތިން ފަނޑިޔާރުންގެ އިއްތިފާގުން ކުރެއްވި ހުކުމުގައި ކަނޑައެޅުއްވީ ކްރިމިނަލް ކޯޓުން ހާނިމް އާއި އާޒިމްގެ ޝަރީއަތް ކުރިއަށް ގެންދަން ނިންމި ނިންމުން ބާތިލް ކުރަން ޖެހޭ ކަމަށްބުނެ ހާނިމް ހުށައަޅާފައިވާ ސަބަބުތަކަށް ބެލިއިރު ކްރިމިނަލް ކޯޓުގެ ނިންމުމަށް ބަދަލު ގެންނަންޖެހޭފަދަ ޝަރުޢީ އަދި ޤާނޫނީ ސަބަބެއް\nރާއްޖެއަށް މަސްތުވާތަކެތި އެތެރެކޮށް ވިއްކާ ނެޓްވޯކެއްގެ ބޮޑެއްގެ ގޮތުގައި ފާހަގަކުރެވިފައިވާ ސަފާ ރާއްޖެއިން ބޭރަށް ފުރުވާލާފައިވަނީ އޭނާގެ މައްޗަށް ކޯޓުން ކޮށްފައިވާ 18 އަހަރުގެ ޖަލު ހުކުމެއް ތަންފީޒު ކުރަމުން ދަނިކޮށެވެ.\nސަފާ ފުރުވާލި މައްސަލައިގައި ދެ މީހުންގެ މައްޗަށް ދައުވާ ކުރުމަށް އެންޓި ކޮރަޕްޝަން ކޮމިޝަން (އޭސީސީ) މައްސަލަ ޕީޖީއަށް ފޮނުވީ 2014 ވަނަ އަހަރު އެވެ. ޕްރޮސެކިއުޓާ ޖެނެރަލްގެ އޮފީހުން ދައުވާ ކުރީ 2018 ވަނަ އަހަރުގެ ޖެނުއަރީ މަހުގެ ތެރޭގަ އެވެ. ސަފާ ރާއްޖެއިން ބޭރަށް ފުރުވާލި މައްސަލައިގައި އައިޖީއެމްއެޗްގެ ޑޮކްޓަރަކާއިި، ކަރެކްޝަނަލް ސާވިސްގެ އޭރުގެ މެޑިކަލް ބޯޑުގެ ދެ މެމްބަރަކާއި، މާލޭ ޖަލުގެ ކުރީގެ ޗީފް ސުޕްރިންޓެންޑެންޓުގެ މައްޗަށްވެސް ދައުވާ ކުރަން އޭސީސީއިން ފޮނުވި އެވެ. ނަމަވެސް، އެ މީހުންނަށް ދައުވާކޮށްފައި ނުވެ އެވެ. ސަފާ ގަވައިދާއި ހިލާފަށް ފުރުވާލި ފަހުން އަނބުރާ ރާއްޖެ ގެނެސްފައިވެ އެވެ. ނަމަވެސް ހައިކޯޓުން ވަނީ އޭނާގެ މައްޗަށް އިއްވާފައިވާ ހުކުމް ބާތިލުކޮށްފަ އެވެ.


Drug lord "El Chapo" umurah jalah\nދުނިޔެ - މެކްސިކޯ ޑްރަގް ލޯރޑް\nގުޒްމާންގެ މައްޗަށް ކޮށްފައިވަނީ ޑްރަގް ޓްރެފިކިންގ ގެ ދައުވާއެއްގެ އިތުރުން، މަނީ ލޯންޑްރިންގ ގެ ދައުވާއެ\nއެމެރިކާއަށް މަސްތުވާތަކެތި އެތެރެ ކުރާ އެންމެ ބޮޑު ސަޕްލަޔަރުން ކަމަށްވާ ސިނަލޯއާ ކާރޓެލް ގެ ކުރީގެ އިސް ވެރިޔާގެ މަގާމުގައި ގުޒްމަން ހުރި\nމީގެ ކުރިން މެކްސިކޯގެ ޖަލަކަށް ގުޒްމަން ލާފައިވީ ނަމަވެސް އެ ޖަލުގައިވާ 1.5 ކިލޯމީޓަރުގެ ބިންގަރާހެއް ކޮނެގެން އޭނާ ވަނީ 2016 ވަނަ އަހަރު އެ ޖަލުން ފިލާފަ\nކ. މާލެ 18 ޖުލައި 2019 | ބުރާސްފަތި 03:17 4,000\nނުރައްކާތެރި ޑްރަގް ލޯރޑް ޔޮއާކިން ގުޒްމާން (އެލް ޗަޕޯ) - އޭބީސީ7ނިއުސް\nމެކްސިކޯގެ ނުރައްކާތެރި ޑްރަގް ލޯރޑް ޔޮއާކިން ގުޒްމާން (އެލް ޗަޕޯ) މުޅި އުމުރަށް ޖަލަށް ލާން ހުކުމް ކޮށްފިއެވެ.\nބްރުކްލިން ޑިސްޓްރިކްޓް ކޯޓުގެ ފަނޑިޔާރު ބްރައަން ކޯގަން ވަނީ އުމުރު ދުވަހުގެ ޖަލުހުކުމުގެ އިތުރުން ގާނޫނުން ލާޒިމްކުރާ 30 އަހަރުގެ ޖަލުހުކުމްވެސް ގުޒްމާންގެ މައްޗަށް އިއްވާފައެވެ. މީގެއިތުރުން އޭނާ 12 ބިލިއަން އެމެރިކާ ޑޮލަރު ދައްކަން ޖެހޭކަމަށްވެސް ޕްރޮސިކިއުޓަރުންވަނީ ބުނެފައެވެ.\nއުމުރުން 62 އަހަރުގެ ގުޒްމަންގެ މައްޗަށް އެކި ފަހަރު މަތިން އެމެރިކާއަށް މަސްތުވާތަކެތި ޓްރެފިކް ކުރިކަމަށް ސާބިތުވާކަމަށް ހުކުމްކޮށްފައިވަނީ ފެބްރުއަރީމަހުއެވެ. އެގާރަ ހަފްތާގެ ޝަރީއަތަކަށްފަހު އިއްވިފައިވާ އުމުރު ދުވަހުގެ ހުކުމަކީ އިންސާފުވެރި އަދި ޕެރޯލްގެ ފުރުސަތު ނުދެވޭނެ ހުކުމެއްކަމަށް ސަރުކާރުން ބުނެއެވެ.\nމީގެ ކުރިން މެކްސިކޯގެ މެކްސިމަމް ސެކިއުރިޓީ ޖަލަކަށް ގުޒްމާން ލާފައިވީ ނަމަވެސް އޭނާ ވަނީ ބަންދުކޮށްފައި ހުރި ޖަލު ގޮޅީގެ އަޑިން 1.5 ކިލޯމީޓަރުގެ ބިންގަރާހެއް ކޮނެގެން، 2016 ވަނަ އަހަރު އެ ޖަލުން ފިލާފައެވެ. ނަމަވެސް ފަހުން އަނެއްކާވެސް އޭނާ ވަނީ ހައްޔަރު ކޮށްފައެވެ.\nއެމެރިކާއަށް މަސްތުވާތަކެތި އެތެރެ ކުރާ އެންމެ ބޮޑު ސަޕްލަޔަރުން ކަމަށްވާ ސިނަލޯއާ ކާރޓެލް ގެ ކުރީގެ އިސް ވެރިޔާގެ މަގާމުގައި ހުރި ގުޒްމާން އެމެރިކާގެ ބެލުމުގެ ދަށަށް ފޮނުވާލެވިފައިވަނީ 2017 ވަނަ އަހަރުއެވެ. އޭނާގެ ޝަރީއަތުގައި ހެކިބަސް ދިން މީހުން ބުނެފައިވާ ގޮތުގައި ގުޒްމަން އޭނާގެ ކާރޓެލްއާއި ދުޝްމަނު މީހުންނަށް ވަރަށް އިހާނެތިކޮށް ހިތައި އަނިޔާކޮށް ހަދައެވެ.\nބުދަ ދުވަހު އޭނާގެ މައްޗަށް ހުކުމް ކުރުމުގެ ކުރިން ގުޒްމާން ބުނެފައިވަނީ އެމެރިކާގައި ގައިދީއެއްގެ ގޮތުގައި ހުރުމުގެ ނަތީޖާއަކަށް ވެފައިވަނީ ކޮންމެ ދުވަހަކު 24 ގަޑި އިރު ޖިސްމާނީ އަދި ނަފްސާނީ އަނިޔާތައް ލިބުން ކަމަށެވެ.\nގުޒްމާން މެކްސިކޯގެ ޖަލުން ފުރަތަމަ ފިލީ 2003 ވަނަ އަހަރުއެވެ. އެއަށްފަހު އޭނާ ވަނީ މެކްސިކޯގެ އެންމެ ނުރައްކާތެރި އަދި ނުފޫޒު ގަދަ ޑްރަގް ލޯރޑްއަށް ވެފައެވެ. ގުޒްމާން ވަނީ ތަފާތު ދެ ފަހަރެއްގެ މަތިން ޖަލުން ފިލާފައެވެ. އޭނާގެ ވާހަކައިގެ މައްޗަށް ބައެއް ފިލްމުތައްވެސް ނެރެފައިވެއެވެ.\nގުޒްމަންގެ ވަނަމުގެ މާނައަކީ "ކުރޭ" ކަމަށްވާއިރު، އޭނާ އުފަންވި ފަގީރު އަވަށްކަމަށްވާ ސިނަލޯއާގައި އޭނާއަކީ މަގުބޫލު މީހެކެވެ.


Doctor Ah Dhehkee Roagaa Jehigen, Doctor Vidhaalhuvee2Kidney Fail Vefaiva Kamah - Vaguthu\nޑޮކްޓަރަށް ދެއްކީ ރޯގާ ޖެހިގެން، ޑޮކްޓަރު ވިދާޅުވީ ދެކިޑްނީ ފެއިލް ވެފައިވާ ކަމަށް!\nޏ.ފުވައްމުލަކު، ދޫނޑިގަމު، ލަންސިމޫގޭ އިމްރާން އަނީސް، މީގެ ހަފްތާއެއްހާ ދުވަސް ކުރިން، އެ ރަށު ހޮސްޕިޓަލަށް ދެއްކީ އަރިދަފުސް ރޯގާ ޖެހިގެންނެވެ. ރޯގާޖެހި ރަނގަޅުނުވެގެން ދެ ފަހަރެއްގެ މަތިން ޓެސްޓުތައްވެސް ވަނީ ހަދާފައެވެ. ޢުމުރުން 43 އަހަރުގެ އިމްރާންގެ ދެ ކިޑްނީ ފެއިލްވެފައިވާ ކަމަށް ޑޮކްޓަރު ދެއްވި ޚަބަރާއި އެކު، އާސަންދަ މެދުވެރިކޮށް އިތުރު ފަރުވާއަށް އިމްރާން މާލެ ފޮނުވިއެވެ.\nއިމްރާނުގެ އާއިލާގައި އިމްރާނާއި އެކު ޖުމްލަ އަށް ބެއިން ތިބެއެވެ. އެއީ ހަތަރު ފިރިހެން ކުދިންނާއި ހަތަރު އަންހެން ކުދިންނެވެ. އިމްރާނަކީ އެ އާއިލާގެ އެންމެ ދޮށީ މީހާއެވެ. މާލެ އާދެވުމާއި އެކު، އައި.ޖީ.އެމް ހޮސްޕިޓަލަށް ގޮސް އިތުރު ޓެސްޓުތަކެއް ވަނީ ހަދާފައެވެ. އެ ޓެސްޓުތަކުންވެސް އާއިލާއަށް ލިބުނީ އެއް ޖަވާބެކެވެ. އިމްރާނުގެ ދެ ކިޑްނީ މިހާރު މަސައްކަތް ކުރަނީ އެންމެ ފަސް އިންސައްތަކަމެވެ. ވީ އެންމެ އަވަހަކަށް ޑޮކްޓަރު ލަފާދެއްވަނީ، ޑޯނަރ އެއް ހޯދައިގެން ކިޑްނީ ބަދަލުކުރުމަށެވެ.\nމިކަމާއި ގުޅޭގޮތުން "ވަގުތަށް" މަޢުލޫމާތު ދެމުން އިމްރާނުގެ އެއްބަނޑު އެއްބަފާ ކޮއްކޮ، ސިމާދު އަނީސް ބުނީ، ބޭބެގެ މި ބައްޔަށް ބޭސްކުރުމަށް ހުރިހާ ފަރާތްތަކުގެ ދީލަތި އެހީއަށް ބޭނުންވެފައިވާ ކަމަށެވެ. އަދި އިންޑިޔާއަށްގޮސް ބޭބެގެ އިތުރު ޓެސްޓުތަކެއް ހަދަން ބޭނުންވާ ކަމަށާއި، މިކަން މެދުވެރިވާން މި ދިމާވި އަސްލު ސަބަބު އޮޅުން ފިލުވުމަށް ބޭނުންވާކަމަށްވެސް ސިމާދު ބުންޏެވެ.\n"އާސަންދަ ހަމަޖެހޭހާ އަވަހަކަށް އަހަރެމެން ބޭނުންވަނީ ބޭބެ ގޮވައިގެން ފުރަން. އިރާދަ ކުރެއްވިއްޔާ އަންނަ އާދިއްތަ ދުވަހު މެޑިކަލް ވިސާއަށް ހުށަހަޅާނަން. ޑޮކްޓަރުންނާއި ވާހަކަ ދައްކައިގެން ވީ އެންމެ އަވަހަކަށް ފުރޭތޯ އެބަ ބަލަން" ސިމާދު ބުންޏެވެ.\nއިތުރަށް މަޢުލޫމާތު ދެމުން ސިމާދު ބުނީ، އައި.ޖީ.އެމް.އެޗް ގެ ޑޮކްޓަރުން ލަފާ ދެއްވަނީ ޑޯނާރއެއް ހޯދުމަށްފަހު އާސަންދައަށް ހުށަހަޅަން ކަމަށާއި، ނަމަވެސް މާލޭގައި ގިނަ ދުވަސްތަކެއްވަންދެން ތިބެން ޖެހިއްޖެ ނަމަ އެކަމުގެ ދަތިކަން އިންތިޙާއަށް ކުރިމަތިވާނެ ކަމަށެވެ.\n"ޑޮކްޓަރުން ބުނަނީ ޑޯނާރއެއް ހޯދާފަ ކިޑްނީ ދިމާވޭތޯ ބަލަން. އަދި އެއަށްފަހު އާސަންދައިން ފޮނުވަދޭނަމޭ ބުނަނީ. އެކަމަކު އެއީ ވަރަށް ދުވަސް ބޭނުންވާ ކަމެއް. އެހާ ގިނަ ދުވަހު މާލޭގަ މަޑުކުރުމަކީ ވަރަށް އުނދަގޫކަމެއް." ސިމާދު ބުންޏެވެ.\nބޭބެއަށް ކިޑްނީ ހަދިޔާކުރުމަށް އެ އާއިލާގައި ބާކީ ތިބި ހަތް ކުދިންވެސް ތިބީ ތައްޔާރަށެވެ. އެހެންކަމުން، ރާއްޖޭން ބޭރަށްގޮސް އިމްރާނަށް ފަރުވާ ކުރުމަށް ބޭނުންވަނީ ފައިސާގެ ދީލަތި އެހީތެރިކަމެކެވެ.\nސިމާދުގެ ބޭބެ އިމްރާނަށް އެހީތެރިކަން ފޯރުކޮށްދއްވަން ބޭނުންވާ ފަރާތްތަކަށް އެ ފުރުޞަތު އަބަދުވެސް އޮންނާނެ ކަމަށް ސިމާދު ބުންޏެވެ. އެގޮތުން އެމީހަކަށް ވެދެވެން އޮތް އެހީތެރިކަމެއްވެދިނުމުގައި އޭނާއާ ގުޅައިގެން މަސައްކަތްކޮށްދިނުމަށް އޭނާ އެދެއެވެ.\nސިމާދު އަނީސް / 7730000244612 ( ރުފިޔާ އެކައުންޓް )\nސިމާދު އަނީސް / 7711262418101 ( ޑޮލަރު އެކައުންޓް )\nސިމާދު އަނީސް - 7771324\nސަލްމާ އަނީސް - 7784690\n"ވަގުތު" އިން ވެސް އެދެނީ އިމްރާނުގެ ބައްޔަށް އަވަސް ފަރުވާ އެއް ލިބި، އުމުރުގައި ބާކީ އޮތް ބައި، އެހެންމީހުންކޭވެސް އެއްފަދައިން އުފަލާއި ހިތް ހަމަޖެހުމުގައި ދުނިޔޭގައި އުޅޭވޭނެ ގޮތް ﷲ ތަޢާލާ މިންވަރުކޮށްދެއްވުމެވެ.\nޖެނުއަރީ 27, 2019 09:39\nއަވަސް ޝިފާއެއް މެދުވެރި ކުރައްވާށި!\nޖެނުއަރީ 27, 2019 10:41\nޖެނުއަރީ 27, 2019 09:53\nޖެނުއަރީ 27, 2019 09:54\nއަވަސް ޝިފާއެއް މިންވަރު ކުރައްވާށި. )-:\nޖެނުއަރީ 27, 2019 10:42\nއިމްރާންއަކީ މީހުންނަށް ވަރަށް ހިތްހެޔޮ އެންމެނާ ވަރަށް ގުޅޭ މީހެއް. ﷲ އިމްރާންގެ ބައްޔަށް އަވަސް ށިފާއެއް ދެއްވާށި. އާމީން\nޖެނުއަރީ 27, 2019 10:54\nއިމްރާނަށް އަވަސް ޝިފާ އެއް މިންވަރު ކުރައްވާށި. އަދި ނާށިގަނޑު ހިފައިގެން ސަލާން ޖަހަންޖެހޭ ޖެހުމަށް ނިމުން ގެނެސް ދެއްވުމަށް އަދުގެ ސަރުކާރަށް ގޮވާލަން\nޖެނުއަރީ 27, 2019 11:34\nއަވަސް ޝިފާޔަކަަށް އެދެން! ޑރ ޖަމީލު އަދި މަލީހު ޖަމާލު ފަދަ ބޭފުޅުންނަކީ މިބޭފުޅާގެ އާއިލާ!\nޖެނުއަރީ 27, 2019 12:18\nޖެނުއަރީ 27, 2019 12:59\nއަވަސް ޝިފާއެއް މިންވަރު ކުރައްވާށި.\nޖެނުއަރީ 27, 2019 13:39\nޖެނުއަރީ 27, 2019 13:59\nއަވަސް ޝިފާއެއް މެދުވެރި ކުރައްވާށި! އާމީން\nޖެނުއަރީ 27, 2019 20:09\nޖެނުއަރީ 27, 2019 20:10\nކޮންމެދުވަހަކު އެއްފަހަރު ބަގަރާސޫރައް މަދުވެގެން އެއްފަހަރު ކިޔަވާލާ ޝިފާއަށް އެދިގެން. ޢަދި ދަމުނަމާދުކޮށް ދަންނަވާ. ތީ ހަމަ އެއްވެސް ކަމެއް ނޫން އިންޝާﷲ\nޖެނުއަރީ 27, 2019 20:13\nސުންނަތުގައިވާ ގޮތަށް ހިޖާމާ ޖަހާ މީހަކު ރަނގަޅަށް ބަލާފަ އެމީގެއްގާތުން ހިޖާމާ ޖަހާ.. ރަނގަޅުބެދާނެ\nޖެނުއަރީ 27, 2019 22:47\nއަވަސް ސިފާއަކައްއެދެން އާމީން\nޖެނުއަރީ 28, 2019 10:36\nއަވަސް ޝިފާއަކަށް ޝިފާގެވެރި ﷲޞވޢ ގެ ޙަޟްރަތުގައި އެދެން


North Korea ge defense minister aanmunge kurimatheegai maraalaifi\nއުތުރު ކޮރެއާގެ ޑިފެންސް މިނިސްޓަރު އާންމުންގެ ކުރިމަތީ މަރާލައިފި: ދެކުނު ކޮރެއާ\nއުތުރު ކޮރެއާގެ ޑިފެންސް މިނިސްޓަރު ހިއޮން ޔޮންގް ޗޮލް މިދިޔަ މަހު ރަޝިޔާގައި. -- ފޮޓޯ: ރޮއިޓާސް\nގައުމަށް ޣައްދާރު ވުމުގެ ތުހުމަތުގައި އުތުރު ކޮރެއާގެ ޑިފެންސް މިނިސްޓަރު ހިއޮން ޔޮންގް ޗޮލް ސަރުކާރުން މަރާލައިފި ކަމަށް ދެކުނު ކޮރެއާގެ ޖާސޫސީ އިދާރާ އިން ބުނެފި އެވެ.\nއެ އިދާރާ އިން ބުނީ އުމުރުން 66 އަަހަރުގެ ހިއޮން މަރާލާފައި ވަނީ ރައީސް ކިމް ޖޮންގް އުން އަށް ނުކިޔަމަންތެރިވި މައްސަލައަކާއި ރައީސް އިންނެވި، ގާނޫނު ހަދާ މަޖިލިސް މެންބަރުންގެ ބައްދަލުވުމެއްގައި ނިދި ޖެހުނު މައްސަލައަކާ ގުޅިގެން ކަމަށެވެ.\nކިމް 2011 ވަނަ އަހަރު ވެރިކަމާ ހަވާލުވެ ވަޑައިގަތުމަށް ފަހު، ގައުމަށް ހިޔާނާތްތެރިވި ކަމަށް ބުނެ އެތައް ބަޔަކު ވަނީ މަރާފައި ކަމަށް ރިޕޯޓްތައް ބުނެ އެވެ. ޑިފެންސް މިނިސްޓަރު މަރާލާފައި ވަނީ ފަޔަރިން ރޭންޖަކަށް ނެރެ މަތިންދާބޯޓަށް ހަމަލާދޭ ބަޑިއަކުން ހަމަލާ ދީގެން ކަމަށް ދެކުުނު ކޮރެއާގެ ޖާސޫސީ އިދާރާ އިން ބުންޏެވެ. އަދި މިކަން ކުރި އިރު އެތަން ބަލަން އެތައް ސަތޭކަ ބަޔަކު ތިބި ކަމަށް ވެސް ބުނެފައިވެ އެވެ.\nޖާސޫސީ އިދާރާ އިން ބުނީ ހިއޮން މަރާލާފައި ވަނީ ރައީސްގެ އޯޑަރުތަކަށް ތަބާނުވި މައްސަލައެއްގައި ހައްޔަރުކޮށް ދޫކޮށްލިތާ ތިން ދުވަސް ފަހުން އަލުން ހައްޔަރުކޮށް، ކޯޓުގެ ހުކުމެއް ވެސް ނެތި ކަމަށެވެ. އެ އިދާރާ އިން މިދިޔަ މަހު ބުނެފައިވާ ގޮތުގައި، ދައުލަތަށް ވަފާތެރި ނޫން ކަމަށް ބުނެ މީގެ ދުވަސްކޮޅެއް ކުރިން ވެސް ވަނީ 15 މީހަކު މަރާލައިފަ އެެވެ.\nދުނިޔެއާ އެކަހެރި ވެގެން އޮންނަ އުތުރު ކޮރެއާގެ ޑިފެންސް މިނިސްޓަރު މަރާލިކަން އެނގިފައި ވަނީ ކޮން ގޮތަކުން ކަމެއް ދެކުުނު ކޮރެއާ އަކުން ނުބުނެ އެވެ. -- ރޮއިޓާސް


SunOnline: Raajje akee minivan gaumeh, India adhi China ge un'gakah nuvetteyne: Umar\nރާއްޖެ އަކީ މިނިވަން ގައުުމެއް، އިންޑިއާ އަދި ޗައިނާގެ އުނގަކަށް ނުވެއްޓޭނެ: އުމަރު\nޝަފްނާ ހުސައިން 01 Sep 2020, 16:19\nދިވެހިރާއްޖެއަކީ ފަހުރުވެރި، މިނިވަން ގައުމެއް ކަމަށާއި، އިންޑިއާ އަދި ޗައިނާގެ އުނގަށް ވެސް މި ގައުމު ނުވެއްޓޭނެ ކަމަށް، ކުރީގެ ހޯމް މިނިސްޓަރު އުމަރު ނަސީރު ވިދާޅުވެއްޖެ އެވެ.\nއުމަރު މިއަދު އެހެން ވިދާޅުވީ، އައްޑޫގައި އަޅާ ޕޮލިސް އެކަޑަމީ އާ ގުޅޭގޮތުން ފޮރިން މިނިސްޓަރު އަބްދުﷲ ޝާހިދު ދެއްކެވި ވާހަކައަކާ ގުޅިގެންނެވެ.\nޕޮލިސް އިންސްޕެކްޝަންޑޭ ފާހަގަކުރަން މިއަދު ބޭއްވި ރަސްމިއްޔާތެއްގައި ޝާހިދު ވިދާޅުވީ އެ މަރުކަޒު އެންމެ ފުރަތަމަ އަޅަން ނިންމާފައި އޮތީ ޅ. ދިއްފުށިމާދޫގައި ކަމަށެވެ. އަދި އެއަށްފަހު އެ މަރުކަޒު ލ. އަތޮޅުގައި އަޅަން ނިންމައި، އެންމެ ފަހުން އައްޑޫގައި މަރުކަޒު އަޅާގޮތަށް ނިމުނީ ކަމަށެވެ.\nއެ މަރުކަޒު އައްޑޫއަށް ބަދަލުކުރުމުގެ މަޝްވަރާތަކުގައި އިސްކޮށް ހުންނެވީ އޭރުގެ ހޯމް މިނިސްޓަރު އުމަރު ކަމަށް މިނިސްޓަރު ޝާހިދު ވިދާޅުވި އެވެ.\nމިނިސްޓަރުގެ ވާހަކައާ ގުޅިގެން އުމަރު ކުރެއްވި ޕޯސްޓެއްގައި ވިދާޅުވީ ފުލުހުންގެ ތަމްރީނު މަރުކަޒު އައްޑޫގައި ގާއިމުކުރަން ނިންމެވީ އެއީ ރާއްޖޭގައި ދެވަނައަށް އެންމެ އާބާދީ ބޮޑު އަތޮޅު ކަމަށް ވެފައި، ވަޒީފާގެ ފުރުސަތުތައް މަދު ކަމުން، އެ އަތޮޅަށް އިތުރު ފުރުސަތު ހޯދާދިނުމުގެ ގޮތުން ކަމަށެވެ.\n"މިހާރު އަޅަމުންދާ މަރުކަޒަކީ އަޅުގަނޑު ނިންމި ފުލުހުންގެ މަރުކަޒު ކަމަށް ވެއްޖެ ނަމަ، އުފަލުގެ ކޮޅެއްވެސް ނެތް. ނަމަވެސް ޑިޒައިން ބަދަލުކޮށް، އިމާރާތްތަކުގައި ކުރެވޭ ބޭނުން ބަދަލުކުރެވޭ ގޮތަށް އެޅެމުންދާ މަރުކަޒެއް ނަމަ ހިތާމައިގެ ކޮޅެއްނެތް،" އުމަރު ވިދާޅުވި އެވެ.\nއުމަރު ވިދާޅުވީ އޭނާ ސޮއިކުރެއްވީ ހިލޭ އެހީގައި އައްޑޫގައި ފުލުހުންގެ ތަމްރީން މަރުކަޒެއް އެޅުމަށް ކަމަށާއި މި ސަރުކާރު އައިފަހުން އެ އެގްރީމަންޓަށް އިތުރު ކުރެވުނު ނުކުތާތައް އެނގިލައްވާނީ މިނިސްޓަރު ޝާހިދަށް ކަމަށެވެ.\n"ފެންނަނީ އިންޑިއާގެ ސިފައިންތައް އައިސް ގޮސްވާތަން. ހެލިކޮޕްޓަރެއް ހަދިޔާ ކުރަން އައި މީހުން އަށް އަހަރުވީއިރު އަދިވެސް މިއުޅެނީ ހެލިކޮޕްޓަރު ހަވާލު ކޮށްފަ ނުފުރިގެން އުޅޭތަން،" އުމަރު ވިދާޅުވި އެވެ.\nއުމަރު ވަނީ އައްޑޫގައި އަޅާ މަރުކަޒު ބަލާލަން މީޑިއާތަކަށް ދައުވަތު ދިނުމަށް ގޮވާލައްވައިފަ އެވެ. އަދި އެއްވެސް ސިފައެއްގައި އިންޑިއާގެ ސިފައިން ނުވަތަ ތަމްރީން ހަދަން ގެންނަ އިންޑިއާ ސިފައިން އެ މަރުކަޒުގައި ނުތިބޭނެކަމުގެ ޔަގީންކަމެއް ސަރުކާރުން ދިނުމަށް ވެސް އުމަރު އިލްތިމާސް ކުރެއްވި އެވެ.\nހަމައެއާއެކު މަރުކަޒުގެ އެގްރީމަންޓަށް ބައެއް އިތުރު ކުރެވިފައިވާނަމަ އެބައި ހާމަކޮށްދިނުމަށް ވެސް އުމަރު ވަނީ އެދިވަޑައިގެންފަ އެވެ.\n"ދެހާސް ތޭވީސް ވަނަ އަހަރުގެ އިންތިހާބަށް ފަހު އިންޑިއާގެ ހުރިހާ ސިފައިން އިރާދަކުރެއްވިއްޔާ މި ގައުމުން ބާލާނަން. އިންޑިއާގެ އަދި ޗައިނާގެ އުނގަކަށް މި ގައުމު ނުވެއްޓޭނެ. މިއީ އަޅުގަޑުމެން ފަޚުރުވެރިވާ މިނިވަން ގައުމެއް،" އުމަރު ވިދާޅުވި އެވެ.\nއިންޑިއާއިން އައްޑޫ ސިޓީގައި އިމާރާތް ކުރަމުން އަންނަ ޕޮލިސް އެކެޑެމީގައި އެއްވެސް ކަހަލަ އަސްކަރީ ހަރަކާތެއް ނުހިނގާނެ ކަމަށާއި އެތަނުގައި ކުރިއަށް ދާނީ ފުލުހުންގެ ތަމްރީނުތައް ކަމަށް ހޯމް މިނިސްޓަރު އިމްރާން އަބްދުﷲ ވަނީ މީގެކުރިން ވިދާޅުވެފަ އެވެ.\nއައްޑޫ ސިޓީ ހިތަދޫން އެއް ކިލޯ މީޓަރަށް ވުރެ ބޮޑު ބިމެއްގައި ހަދަމުން އަންނަ އެކަޑަމީގެ އިމާރާތްތަކަކީ އިންޑިއާގެ މިލިޓަރީ ބޭސްއެއް ހިންގުމަށް ޓަކައި އިމާރާތްކުރާ ތަނެއްކަމަށް އިދިކޮޅުން ވަރަށް ބޮޑަށް ތުހުމަތުކުރެ އެވެ.\nއެ އިމާރާތުގެ މަސައްކަތް މި އަހަރުގެ ޖުލައި ފުރަތަމަ ދުވަހު ނިންމާލެވޭނެ ކަމަށް ކުރިން ވަނީ އަންދާޒާކޮށްފަ އެވެ. ނަމަވެސް މިހާރު ބެލެވެނީ އަންނަ އަހަރުގެ ތެރޭގައި މަސައްކަތް ނިންމާލެވޭނެ ކަމަށެވެ.\nއުތުރުތިލަފަޅު އިންޑިއާ ސިފައިން ގާއިމްވެ ތިބޭނެ: އުމަރު


ދިރާގު ފައިބަރ ބްރޯޑްބޭންޑް ޚިދުމަތަށް އަލަށް ސަބްސްކްރައިބް ކުރައްވާ ކަސްޓަމަރުންނަށް ވަރަށް ޚާއްސަ ޕްރޮމޯޝަނެއް މިއަދު ދިރާގުން ތައާރަފުކޮށްފިއެވެ.\nމި ޕްރޮމޯޝަނުގެ ދަށުން، ދިރާގު ފައިބަރ ކޭބަލް އެއް އަޅާފައިވާ ބިލްޑިންގތަކުގައި ދިރިއުޅުއްވާ ކަސްޓަމަރުންނަށް ދިރާގު ފައިބަރ ބްރޯޑްބޭންޑްގެ ޚިދުމަތް މުޅިން ހިލޭ ގުޅައިދިނުމުގެ އިތުރުން ރައުޓަރ އިން %50 ޑިސްކައުންޓްވެސް ލިބިގެންދާނެއެވެ. މީގެ އިތުރުން، ދިރާގު ފައިބަރ ކޭބަލެއް ނެތް ބިލްޑިންގ ތަކުގައި ދިރިއުޅުއްވާ ކަސްޓަމަރުންނަށް މި ޕްރޮމޯޝަންގެ ދަށުން %50 ޑިސްކައުންޓް ކަނެކްޝަން ފީ އިން ލިބިގެންދާނެއެވެ. މި ޕްރޮމޯޝަން ކުރިއަށް ދާނީ މާރިޗް 2021 ގެ ނިޔަލަށެވެ.\nމީގެ އިތުރުން، މި ޚާއްސަ ޕްރޮމޯޝަނުގައި 15 މާރިޗް 2021ގެ ކުރިން ދިރާގު ފައިބަރ ބްރޯޑްބޭންޑަށް އެޕްލައި ކުރާ ކަސްޓަމަރުން ތެރެއިން 25 ނަސީބުވެރި ފަރާތަކަށް ފައިބަރ ބްރޯޑްބޭންޑް ޕެކޭޖްގެ މަހު ފީ އިން %50 ޑިސްކައުންޓް2މަސް ދުވަހަށް ލިބިގެންދާނެއެވެ.\n"މިދުވަސްވަރަކީ އަޅުގަނޑުމެންގެ ދިރިއުޅުމަށް ބޮޑެތި ބަދަލުތަކެއް ގެންނަން ޖެހިފައިވައި ދުވަސްވަރަކަށްވެފައި، އިންޓަނެޓަށް ބަރޯސާވާން ޖެހޭ މިންވަރު ބޮޑުވެ އިތުބާރުހިފޭ ނެޓްވާރކް އަކައި ގުޅާލުން މިވަނީ އަސާސީ ބޭނުމަކަށް ވެފައި. އެހެންކަމުން މިއީ ރާއްޖޭގެ އެންމެ ފުޅާ އަދި އެންމެ ހަލުވި ފައިބަރ ނެޓްވޯކް ގެޔަށް ލާން ލިބޭ ރަނގަޅު ފުރުސަތެއް. ދިރާގު ފައިބަރ ބްރޯޑްބޭންޑް ޕެކެޖްތައް ފަރުމާކޮށްފައި ވަނީ ކަސްޓަމަރުންގެ ބޭނުންތަކަށްބަލާ ތަފާތު ޑޭޓާ އެލަވަންސްތަކައި ހަލުވި ސްޕީޑް ހިމެނޭ ގޮތަށް. އަދި މީގެ އިތުރުން ރާއްޖޭގެ ގޭބިސީތަކަށް ފޯރުކޮށްދޭ އެންމެ ގިނަ ޑޭޓާ އެލަވަންސް ލިބޭ ޕެކޭޖް އަދި އެންމެ ބާރު ސްޕީޑް ލިބޭ 1Gbps ޕެކޭޖްވެސް ދިރާގުން ލިބިގެންދާނެ" ދިރާގު ސީނިއަރ މެނޭޖަރ ބްރޭންޑް އެންޑް މާކެޓިންގ ކޮމިއުނިކޭޝަންސް މިރްޝާން ހަސަން ވިދާޅުވިއެވެ.\nފައިބަރ ބްރޯޑްބޭންޑަކީ ބްރޯޑްބޭންޑް ޚިދުމަތް ފޯރުކޮށްދިނުމަށް ބޭނުންކުރެވޭ އެންމެ ފަހުގެ ޓެކްނޮލޮޖީ އެވެ. ދިރާގު ފައިބަރ ބްރޯޑްބޭންޑް ޚިދުމަތަކީ ރާއްޖޭގައި މިހާރު ފޯރުކޮށްދެމުންދާ އެންމެ ގިނަ އެލަވަންސް އަދި އެންމެ މަތީ ސްޕީޑްގެ ޕެކޭޖްތައް ހިމެނޭ ޚިދުމަތެވެ. އަދި ހަމަ އެހެންމެ، ދިރާގު ފައިބަރ ބްރޯޑްބޭންޑް ނެޓްވޯކަކީ ރާއްޖޭގެ އެންމެ ބޮޑު ފައިބަރ ނެޓްވޯކެވެ. އެގޮތުން މިހާރު ރާއްޖޭގެ ގޭބިސީގެ 80 އިންސައްތައަށް އަދި 64 ރަށަށް މި ޚިދުމަތް ދިރާގުން ވަނީ ފޯރުކޮށްދީފައިއެވެ.


Fuluhun bunanee miee enme naseebu dhera dhe vagunney!\nވައްކަން ކުރަން ތަނަކަށް ވަން ބަޔަކަށް ވަނީ ލަނޑެއް ލިބިފައި\nވައްކަން ކުރަން އުޅޭ އެންމެންނަކީ ވެސް އެކަން މާ ރަނގަޅަށް ކުރަން އެނގިގެން އުޅޭ ބައެއް ނޫނެވެ. ހާއްސަކޮށް މި ހާދިސާގައި ވައްކަން ކުރަން އުޅުނު ދެ ވަގުންނެވެ.\nއިންގްލެންޑްގެ ސްޓެފޯޑްޝަޔާގެ ޕޮލިސް ޗީފް އިނިސްޕެކްޓަރު ޖޯން އޮވެން ކުރި ޓުވީޓެއްގައި ވިދާޅުވި ގޮތުގައި މިމަހުގެ ހަވަނަ ދުވަހުގެ ރޭ ފުލުހުންނަށް ކޯލެއް އައެވެ. އަޑު އަހާލިއިރު މިއީ ވައްކަން ކުރަން ވަދެގެން އުޅޭ ދެ މިހުން ކުރެން އެކަކަށް އޮޅިގެން ފުލުހުންނަށް ގުޅުނީ އެވެ. އެމީހުން ވައްކަން ކުރަން ކުރި މަސައްކަތާއި ދެއްކި ވާހަކަތައް ފުލުހުން އަޑުއަހަމުން ދިޔަ އެވެ. އަދި ފޯނު ކޯލުން އެމީހުން ތިބި ތަން ހޯދައިގެން އެ ހިސާބަށް ކައިރިވީއިރު ފުލުސް ވެހިކަލުން އަޅަމުން ދިޔަ ސައިރަން ގެ އަޑުވެސް ވަގު ކަލޭގެ ޖީބުގައި އޮތް ފޯނުން ފުލުހުންނަށް އިވުނު ކަމަށް ޗީފް އިނިސްޕެކްޓަރު ވިދާޅުވެފައި ވެއެވެ.\nމި ދެ ވަގުން ވައްކަން ކުރަން ވަދެ އުޅުމުގެ ތެރޭގައި ފޯނު މަތީގައި އެތަނުން އެކަކަށް އިށީނދެވުނީމަ ފޯނު އަމިއްލައަށް ހުޅުވިގެން 999 އަށް ފިތުނީ އެވެ. ފޯނުން ތަނަކަށް ގުޅިފައި ހުރި ކަމެއް ވަގު ކަލޭގެއަކަށް ނޭނގެ އެވެ. އެހެންވެ އެމީހުން ވައްކަން ކުރުމުގައި އަވަދިނެތި އުޅެމުން ދިޔައީ އެވެ.\nފުލުހުންގެ އިސް އޮފިޝަލް ސިފަ ކުރެއްވި ގޮތުގައި މިއީ "އެންމެ ނަސީބު ދެރަ ދެ ވަގުން"ނެވެ. ވައްކަން ކުރަން އުޅެމުން އަމިއްލައަށް ފުލުހުންނަށް ގުޅިގެން ފުލުހުން އެތަނަށް އައިސް އެ ދެ މީހުން ހައްޔަރުކުރުމަކީ ހަމަ ގައިމުވެސް ވަރަށް މަދުން ދިމާވާ ފަދަ ކަމެއް ނޫންކަމަށް އޯވެން ވިދާޅުވި އެވެ.\nއޯވެންގެ މި ޓުވީޓަށް ވަރަށް މަޖާ ކޮމެންޓުތައް ބައެއް މީހުން ކޮށްފައި ވެއެވެ. ވަގުން ވައްކަން ކުރަން ވަދެ ތިބި ތަން ފުލުހުން ހޯދި ގޮތަކާ މެދު އެކަކު ސުވާލު އުފެއްދި އެވެ. އަނެއްކަކު ބުނީ ފޯނު ކުރި ލޮކޭޝަން ހޯދަން މާ އުނދަގުލެއް ނުވާނެ ކަމަށެވެ.\nތި މައްސަލަ މިހާރުވެސް ތިއޮތީ ނިމިފައި ކަމަށް އެހެން މީހަކު ބުނެފައި ވެއެވެ. ކޯޓަށް ގެންދާތަނުން އަނެއްކާ ތި ދެ މީހުން ދޫކޮށްނުލާނެބާއޭ ކޮމެންޓުކުރި އެހެން މީހަކު ސުވާލު އުފެއްދި އެވެ.\nއެހެން ބައެއް މީހުން ސިފަ ކުރީ މިއީ ހޮލީޥުޑް މަޝްހޫރު ފިލްމެއް ކަމަށްވާ "ހޯމް އެލޯން"ގެ މަންޒަރަކާ ވަރަށް ގާތްކުރާ ހާދިސާއެއް ކަމަށެވެ. އެ ފިލްމުގައި ވެސް ވަގުންނަށް ދިމާވަނީ މިފަދަ ގޮތެއް ކަމަށް ކޮމެންޓުކުރި މީހާ ބުނެފައި ވެއެވެ.\nވައްކަން ކުރަން އުޅުނު މި ދެ މީހުން ހައްޔަރުކޮށްފައިވާ ކަމަށް ސްޓެފޯޑްޝަޔާ ފުލުހުން ބުނެފައި ވެއެވެ.\nމިދިޔަ އަހަރު ކެލިފޯނިއާގައި ވެސް މި ކަހަލަ މަޖާ ކަމެއް ހިނގި އެވެ. އެ ފަހަރު ވަގުކަލޭގެ ވައްކަންކުރަން ފުރާޅަށް އަރައިގެން އުޅެނިކޮށް ސީލިން ފޫއަޅުވާލާފައި އެމީހާ އެތެރެއަށް ވެއްޓުނީ އެވެ. އެމީހާ ވެއްޓުނުއިރަށް ސެކިއުރިޓީ ކެމެރާތަކުން އެލާމް އަޅަން ފެށުމުން ހަދާނެ ގޮތް ހުސްވެގެން އެމީހާ އަވަހަށް ސިނގިރެޓާއި އެނާޖީ ޑްރިންކް ތަޅުތަކެއް ހިފައިގެން އެ ބާގަނޑުން އަރައިގެން ފިލީ އެވެ. ނަމަވެސް ސެކިއުރިޓީ ކެމެރާތަކަށް އެމީހާ އަރާފައިވަނީ ފުލުހުންނަށް އެމީހާ ހޯދާ ހައްޔަރުކުރަން މާ އުނދަގުލެއް ނުވި އެވެ.


2014 ވަނަ އަހަރުގެ އާމްދަނީގެ ގޮތުގައި ޖުމުލަ 11.48 ބިލިއަން ރުފިޔާ ލިބިއްޖެ\n2014 ވަނަ އަހަރުގެ ޖުމްލަ އާމްދަނީގެ ގޮތުގައި މީރާއިން 11.48 (އެގާރަ ޕޮއިންޓް ހަތަރެއް އަށެއް) ބިލިއަން ރުފިޔާ ބަލައިގަނެފައިވެއެވެ. މިއީ އެ އަހަރުގައި ލިބޭނެކަމަށް އަންދާޒާ ކުރެވުނު އަދަދަށްވުރެ %8.8 (އަށެއް ޕޮއިންޓް އަށެއް އިންސައްތަ) އިތުރު އަދެދެކެވެ. އަދި މި އަދަދަކީ 2013 ވަނަ އަހަރު ބަލައިގަނެފައިވާ 8.98 (އަށެއް ޕޮއިންޓް ނުވައެއް އަށެއް) ބިލިއަން ރުފިޔާއަށްވުރެ %27.8 (ހަތާވީސް ޕޮއިންޓް އަށެއް އިންސައްތަ) އިތުރު އަދަދެކެވެ. 2014 ވަނަ އަހަރު ބަލައިގަނެފައިވާ އާމްދަނީ އިތުރުވެފައިވާ ސަބަބުތަކުގެ ތެރޭގައި އެއަރޕޯޓް ސަރވިސް ޗާޖް ނެގޭ ރޭޓް ބޮޑުވުމާއި، މުވާސަލާތީ ޚިދުމަތްތަކުން ޖީ.އެސް.ޓީ ނަގަން ފެށުމާއި، ލީސް ޕީރިއަޑް އެކްސްޓެންޝަން ފީ އަލުން ނަގަން ފެށުން ހިމެނެއެވެ. މީގެ އިތުރުން، 2014 ވަނަ އަހަރު ދިވެހިރާއްޖެއަށް ޒިޔާރަތްކުރި ފަތުރުވެރިންގެ އަދަދު އިތުރުވުމާއި، އިޤްތިސާދު ކުރިއެރުމުގެ ސަބަބުން އާމްދަނީއަށް ހެޔޮ ބަދަލު އައިސްފައިވެއެވެ.\n2014 ވަނަ އަހަރުގެ ޑިސެންބަރު މަހުގެ އާމްދަނީގެ ގޮތުގައި މީރާއިން ބަލައިގަނެފައިވަނީ 999.3 (ނުވަ ސަތޭކަ ނުވަދިހަ ނުވައެއް ޕޮއިންޓް ތިނެއް) މިލިއަން ރުފިޔާއެވެ. މީގެ ތެރެއިން ޑޮލަރުގެ ގޮތުގައި 51.1 (ފަންސާސް އެކެއް ޕޮއިންޓް އެކެއް) މިލިއަން އެމެރިކާ ޑޮލަރު ލިބިފައިވެއެވެ.\n2014 ވަނަ އަހަރުގެ ޑިސެންބަރު ލިބުނު އާމްދަނީއަކީ 2013 ވަނަ އަހަރުގެ ޑިސެންބަރު މަހުގައި ލިބުނު އާމްދަނީއަށްވުރެ %31.6 (ތިރީސް އެކެއް ޕޮއިންޓް ހައެއް އިންސައްތަ) އިތުރު އަދަދެކެވެ. އާމްދަނީ އިތުރުވުމުގެ މައިގަނޑު ސަބަބަކީ ޖީ.އެސް.ޓީ، އެއަރޕޯޓް ސަރވިސް ޗާޖް، ބީ.ޕީ.ޓީ އަދި ޖޫރިމަނާގެ ގޮތުގައި ބަލައިގެންފައިވާ ފައިސާ އިތުރުވުމެވެ.\nޑިސެންބަރު 2014 ގައި ލިބިފައިވާ އާމްދަނީއަކީ އެ މަހުގައި ލިބޭނެކަމަށް އަންދާޒާ ކުރި އަދަދަށްވުރެ %5.7 ދަށް އަދަދެކެވެ. އަންދާޒާ ކުރި އަދަދަށްވުރެ މަދުން ލިބިފައިވަނީ ފައިސާ ދެއްކުމަށް ކަނޑައެޅިފައިވާ ޝެޑިއުލާ ތަފާތުކޮށް ޓޫރިޒަމް ލޭންޑް ރެންޓުގެ ފައިސާ ލިބިފައިވުމާއި، ނޮވެންބަރު 2014 ގައި ޒިޔާރަތްކުރާނެކަމަށް އަންދާޒާކުރިވަރަށްވުރެ މަދުން ފަތުރުވެރިން އައުމުން ފަތުރުވެރިކަމާ ގުޅޭ އާމްދަނީތައް މަދުވެފައިވުމެވެ.\nވޭތުވެދިޔަ ޑިސެންބަރު މަހުގައި އެންމެ ގިނައިން އާމްދަނީ ލިބިފައިވަނީ ޖީ.އެސް.ޓީއިންނެވެ. ޖީ.އެސް.ޓީގެ ގޮތުގައި ޑިސެންބަރު މަހުގެ ޖުމްލަ އާމްދަނީގެ %51 (ފަންސާސް އެކެއް އިންސައްތަ) ލިބިފައިވެއެވެ. ދެވަނައަށް އެންމެ ބޮޑު އާމްދަނީއެއް ލިބިފައިވަނީ ޓޫރިޒަމް ލޭންޑް ރެންޓުގެ ގޮތުގައި، ޖުމްލަ އާމްދަނީގެ %25.8 (ފަންސަވީސް ޕޮއިންޓް އަށެއް އިންސައްތަ) އެވެ. މީގެ އިތުރުން ޓޫރިޒަމް ޓެކުހުގެ ގޮތުގައި ލިބިފައިވަނީ ޑިސެންބަރު މަހުގެ ޖުމްލަ އާމްދަނީގެ %6.9 (ހައެއް ޕޮއިންޓް ނުވައެއް އިންސައްތަ) އެވެ. ޖުމްލަ އާމްދަނީގެ ނިސްބަތުން އެއަރޕޯޓް ސަރވިސް ޗާޖުގެ ގޮތުގައި 5.3% (ފަހެއް ޕޮއިންޓް ތިނެއް އިންސައްތަ) އަދި ބީ.ޕީ.ޓީގެ ގޮތުގައި 5% (ފަހެއް އިންސައްތަ) ލިބިފައިވެއެވެ.


Furabandhuge Usoolah Gonjahaa Priyanka Saloonah Dhiyumun Aamun Rulhigadha Vehjje - Vaguthu\nފުރަބަންދުގެ އުސޫލަށް ގޮންޖަހާ ޕްރިޔަންކާ ސެލޫނަށް ދިއުމުން އާއްމުން ރުޅިގަދަވެއްޖެ!\nއިނގިރޭސިވިލާތުގައި ނުރައްކާތެރި ކޮވިޑް-19 ނުރައްކާތެރި މިންވަރަށް ފެތުރެމުންދާތީ ފުރަބަންދުކޮށްފައި ވަނިކޮށް ބަތަލާ އަދި ލަވަކިޔުންތެރިޔާ ޕްރިޔަންކާ ޗޯޕްރާ އާއި އޭނާގެ މަންމަ ބޮލުގައި ކުލަަޖައްސަން ސެލޫން އަކަށް ދިއުމުން އާއްމުންގެ ރުޅިގަދަވެއްޖެއެވެ.\nހޯމަ ދުވަހު އިނގިރޭސިވިލާތުގެ ބޮޑުވަޒީރު ބޮރިސް ޖޯންސަން ވަނީ އެ ގައުމުގައި ފުރަބަންދު އިޢުލާންކޮށްފައެވެ. އަދި އެއްތަނުން އަނެއް ތަނަށް ދިއުން މަނާކޮށް އެ އުސޫލާއި ޚިލާފުވާ ވިޔަފާރިވެރިންވެސް 10،000 ޔޫރޯއިން ޖޫރިމަނާ ކުރާނެކަން ވަނީ ހާމަޮށްފައެވެ.\nސަރުކާުން ހާމަކުރި އުސޫލުތައް ބުނާގޮތުން ރީތިވާން ދާ ތަންތަނުގެ ތެރޭގައި ހިމެނޭ ސެލޫން އާއި މަސާޖް ޕާލާ އާއި ހަންގަނޑު ތޮރުފާ ތަންތަނާއި، ޓެޓޫޖަހާ ތަންތަންވެސް ބަންދުކުރަން ވަނީ އަމުރުކޮށްފައެވެ. އަދި ގޭގެއަށް ގޮސްގެން ވެސް އެ ޚިދުމަތް ދިނުން ވަނީ މަނާކޮށްފައެވެ.\n،މި އުސޫލު މިހެންް އޮއްވާ އެކަމަށް ގޮންޖަހާ ޕްރިޔަންކާ އާއި އޭނާގެ މަންމަ ސެލޫން އަށް ދިއުމުން އެކަން މީސްމީޑިއާގެ ސަމާލުކަމަށް އައިސް އެކަމަށް ވަނީ ވަރަށް ބޮޑަށް ފާޑުކިޔުން އަމާޒުވެފައެވެ. އެ މީހުން ޖޫރިމަނާ ކުރަން އުޅުމުން އެ ދެ މީހުން ވަނީ ސެލޫން އަށް ދިޔައީ ޝޫޓިންއަކަށް ކަމަށް ބުނެ ލިޔުންތަކެއް ދައްކާފައެެވެ.\nއާއްމުން ވަނީ ތަރިއަކަށް ވުމަކީ ތަފާތު އުސޫލުތަކެއް އޮންނަން ޖެހޭ ކަމެއް ނޫން ކަމަށް ބުނެފައެވެ. އަދި އުސޫލުތައް މުގުރުމުން އާއްމު މީހާ އަށް ލިބޭ އަދަބު ފަންނާނުންނަށް ވެސް ލިބެން ޖެހޭ ކަމަށް ބުނެ އާއްމުން ވަނީ ފާޑު ކިޔާފައެވެ. އާއްމުން ވަނީ ޕްރިޔަންކާ ޖޫރިމަނާނުކުރުމުން ފުލުހުންނާއި މެދުވެސް ވަރަށް ބޮޑަށް ނުރުހުން ފާޅުކޮށްފައެވެ.\nޕްރިޔަންކާގެ ތަރުޖަމާނަކު ބުނީ އޭނާ އެ ސެލޫން އަށް ދިޔައީ ފުލުުހުންގެ ހުއްދަ ލިބިގެން ކަމަށެވެ. އަދި އެއީ އޭނާ ޝޫޓް ކުރަމުންދާ ފިލްމަކަށް ތައްޔާރުވާން ކުރި މަސައްކަތެއް ކަމަށެވެ. އަދި އޭނާ ދިޔަ ސެލޫން އަކީ އެ ޕްރޮޑަކްޝަން އާއި އެކު މަސައްކަތް ކުރާ ސެލޫނެއް ކަމަށް ވެސް ވަނީ ބުނެފައެވެ.\nޖެނުއަރީ 9, 2021 15:19\nސެލޫންއަށް ދިއުމާ ފިލްމު ކުޅުމަކީ ޒަރޫރީކަމެއްތަ؟؟؟ ފިލްމް ޝޫޓިންއަކަށް ސެލޫން އަށް ދިއައީއޯ.


ރައީސް ހއ އަތޮޅަށް ވަޑައިގަންނަވަނީ — Ihavandhoo.com\nރައީސް ހއ އަތޮޅަށް ވަޑައިގަންނަވަނީ\n28 ފެބުރުއަރީ 20162މުހައްމަދު އަކްރަމް\nރައީސުލް ޖުމްހޫރިއްޔާ އަބުދުﷲ ޔާމީން އަބުދުލް ޤައްޔޫމް ހއ އަތޮޅުގެ2ރަށަކަށް މިހަފުތާތެރޭ ވަޑައިގަންނަވާ ގޮތަށް ހަމަޖެހިއްޖެއެވެ. އެގޮތުން ރައީސްގެ މިދަތުރުފުޅުގައި ވަޑައިގަތުމަށް ހަމަޖެހިފައިވަނީ ހއ އުތީމާއި ވަށަފަރަށެވެ.\nއުތީމާއި ވަށަފަރަށް ރައީސްކުރެއްވުމަށް ހަމަޖެހިފައިވާ ދަތުރުފުޅުގައި އެދެރަށުގެ ބަނދަރު ރަސްމީކޮށް ހުޅުވައިދެއްވުމަށް ހަމަޖެހިފައިވެއެވެ. އެދެރަށުގެ ބަނދަރުގެ މަޝްރޫއު ފަށާފައިވަނީ 2013 ވަނައަހަރު ރައީސް ވަހީދުގެ ވެރިކަމުގައެވެ.\nމައުލޫމާތު ލިބިފައިވާ ގޮތުގައި ރައީސް ހއ އަތޮޅަށް ކުރެއްވުމަށް ހަމަޖެހިފައިވާ ދަތުރުފުޅުގައި ކުރިން ކެލާ، ދިއްދޫ އަދި ބާރަށަށްވެސް ވަޑައިގެންނެވުމަށް ހަމަޖެހިފައި އޮތެވެ. ރައީސްގެ ދަތުރުތަކުގައި ސެކިއުރިޓީ ބެލެހެއްޓުމުގައި ބައިވެރިވާ އޮފިޝަލަކު މައުލޫމާތު ދިންގޮތުގައި އެރައްތަކަށް ރައީސް ދަތުރު ނުކުރައްވާން ހަމަޖެއްސެވީ މިމަހު ކުރެއްވި ދަތުރުފުޅުތަކުގައި ދިމާވި ކަންކަމަށްރިޔާޔަތް ކޮށެވެ.\n↵ ހއ ބާރަށް, ހއ. ކެލާ, ހއ. ދިއްދޫ, ހއ. ވަށަފަރު, ހއ. އުތީމް\nރިޕޯޓް ނުފޮނުވާ ކައުންސިލްތަކުގެ ތެރޭގައި އިހަވަންދޫ ކައުންސިލް\nހއ އަތޮޅުން އިހަވަންދޫ ކައުންސިލް ފުލުން ދެވަނާގައި\n– 28 ފެބުރުއަރީ 201601\nއިހަވަންދޫ އަށް ނާރާނެކަން ޔަޤީން\n– 28 ފެބުރުއަރީ 2016 1 1\nއައްޔޫބީ ދައުލަތުގެ ފެށުން - 10 އޮގަސްޓު 2020


މަންޒިލް ތިއޭ މި ހިތް އެދޭ (13) ފަހުބައި – Esfiya – Dhivehi Vaahaka Site\n- by Nashy - 59- November 10, 2018\n” މި ކައިވެންޏަކީ ކުރިންވެސް ކުރުމަށް ހަމަޖައްސާފައިވާ ކައިވެންޏެއް. އެހެންވީމަ ކައިވެނި އަވަސް ކުރުމަކީ މައްސަލަ އެއް ނޫން ކަންނޭގެ” މީރާގެ މަންމަ އާރިފާ ، ނާސިހާ އާއި ދިމާއަށް ބަލާލާފައި ބުންޏެވެ.\n” މިއީ އަރީންގެވެސް މުޅި ދިރިއުޅުމާއި ގުޅިފައި ހުރިކަމެއް. އޭރުވެސް މިކަން ނިންމީ އަރީންގެ ހިޔާލެްްއް ނުހޯދާ. އެހެންވީމަ އަލުން ކައިވެނީގެ ވާހަކަތައް ދައްކާއިރު ވެސް އަރީންގެ ހިޔާލެްްއް ހޯދުމަކީ ވަރަށް މުހިއްމު ކަމެއް” ނާސިހާ ބޭނުންވަނީ ދަރިފުޅުގެ ރުހުމާއި އެކު ކައިވެނި އަވަސް ކުރާށެވެ. ހަަގީގަތުގައި ނާސިހާ ބުނަން ބޭނުންވީވެސް އަރީން މިކައިވެންޏާއި ދޭތެރޭ ރުހޭހެން ހީނުވާ ވާހަކަ ބުނާށެވެ. އެހެންނަމަވެސް ރައްޓެހިންގެ ކުރިމަތީގައި އެމީހުންގެ ދަރިފުޅުގެ ހިތުގައި ޖެހިދާނެތީ ބުނަން ނުކެރުނީއެވެ.\nނާސިހާގެ ނިންމުން އަޑުއިވުމުން މީރާގެ އުއްމީދުގެ އަލިކަން ފަނޑުވެގެން ދިޔަކަހަލައެވެ.\n” ހިނގާ ދާން މަންމާ، ” މީރާ ބޭނުންވީ ދާށެވެ. ނަމަވެސް މީރާދާން ކޮޅަށް ތެދުވި ވަގުތު އަބުރައިގަނެގެން ވެއްޓިއްޖެއެވެ. އޭރު އަރީންވެސް ގެއަށް ވަންނަނީއެެވެ. ގޭތެރޭގައި ދެކެވެމުންދިޔައީ ކޮންވާހަކައެއްކަން އަރީނަކަށް ނޭގެއެވެ.\nއެންމެންވެސް ތިބީ ވަރަށް ހާސްވެފައެވެ. ވަކިން ހާއްސަކޮށް ނާސިހާ ހުރީ ބިރުގަނެފައެވެ. އޭނާގެ ހިތައް އަރަމުން ދިޔައީ އޭނާގެ ވާހަކަތަކުން މީރާއަށް ވީގޮތެްްއް ކަމަށެވެ. ޔަގީނުންވެސް އެނގޭ ކަމަކީ އެއީ މީރާ ޖައްސާ އެކްޓެއް ނޫންކަމެވެ.\nްެއެންމެން އަވެސްވެގަތީ މީރާ ހޮސްޕިޓަލަށް ގެންދިޔުމަށެވެ. އަރީން އެމްބިއުލާންސް ފޮނުވައިދިނުމަށް ހޮސްޕިޓަލަށް ގުޅައިފިއެވެ. ވެއްޓިފައިވާ މީރާ އަތްދަޑިމައްޗަށް ލައިގެން އަރީން ދިޔައީ އެމްބިއުލާންސް އައުމުންނެވެ.\nއައިރާ ސިއްސައިގެން ދިޔައީ މީހަކު ދޮރުގައި ޓަކިޖަހާތީއެވެ. ބޭރުގައި ހިގަމުންދާ އެއްވެސްކަމެްްއް އޭނާއަކަށް ނޭގެއެވެ.\n” ދަރިފުޅާ އައިރާ” މަންމަގެ އަޑުގައިވާ ހާސްކަން އެގުމުން ކޮންމެވެސް ކަމެްްއް ގޯސްވީއޭ އައިރާގެ ހިތައްއަރަމުންދިޔައެވެ.\nއައިރާ އަވަސް އަވަހަށް ދެލޯ ފޮހެލަމުން ދޮރު ހުޅުވާލިއެވެ.\n” މަންމަމެން މިދަނީ މީރާ ގޮވައިގެން ހޮސްޕިޓަލަށް” މަންމަ ހުރީ ވަރަށް ހާސްވެފައެވެ. އައިރާ އަށް ބަލާލެވުނީ ސުވާލުގެ ނަޒަރަކުންނެވެ.\n” މީރާ އަބުރައިގެނެގެން ވެއްޓުނީ” އައިރާގެ މޫނުމަތިން ދޭހަވަމުންދާ ސުވާލުތަކަށް ޖަވާބު ދެމުން މަންމަ ނުކުމެގެން ދިޔައީއެވެ.\nމީރާ ގޮވައިގެން އެންމެން ހޮސްޕިޓަލަށް ހިނގައްޖެއެވެ. އައިރާއަށް ދަނޑިވަޅެއް ލިބުނީއެވެ. އެގޭގައި އެެންމެ މިނެޓެއްވެސް މަޑު ކޮށްފިނަމަ އައިރާ ރާވާފައިވާ ގޮތައް އެއްވެސް ކަމެއް ނުވާނެއެވެ. ކޮޓަރިއަށްވަދެ ކަރުދާސް ކޮޅެއް ހޯދާލުމަށް ފަހު ނޯޓު ކޮޅެްްއް ލިޔެލިއެވެ. އެ ކަރުދާސް ކޮޅު ފަތްޖަހާލާފައި ޑްރެސިންޓޭބަލްމަތީ އެހެންމީހުންނަށް ފެންނާނެހެން ބޭއްވުމަށްފަހު މަޑުމަޑުން ގެއިން ނުކުތެވެ.\nއޭރު ބޯކުރަމުން ކަޅުކުރަމުން އައި ވިލާގަނޑުގެ ވައިގަދަވާން ފަށައިފިއެވެ. އިރު އިރުކޮޅާ ވިދާލާ ގަދަ ވިދުވަރާއިއެކު އެޖަހާ ބާރު ގުގުރިން ބިރުން ވިރިގެންދާ ވަރުވެއެވެ. މާގިނައިރުތަކެއްނުވެ ވާރޭ ވެހެން ފަށައިފިއެވެ. ތަނެއްދޮރެްއް ވަކިނުވާ ވަރަށެވެ. އައިރާ ހިނގަމުން ދިޔައީ ވަކި މިސްރާބެއްް ނެތިއެވެ.\nއެންމެން ތިބީ ޑޮކްޓަރު ކޮޓަރިން ނުކުންނާނެ އިރެއްގެ އިންތިޒާރުގައެވެ. އަރީންވެސް ވީ ޑޮކްޓަރ ކޮޓަރީގައެވެ. ދޮރު ހުޅުވާލައިފިއެވެ. ނުކުތީ އަރީނެވެ. އޭނާ ހުރީ އިސްޖަހައިގެންނެވެ. އެއްވެސް އެއްޗެކޭ ނުބުންޏެވެ. އެންމެންގެ ހާސްކަންވީ އިތުރެވެ. އަރީން ، މަންމައާއި ބައްޕައާ ދިމާއަށް ބަލާލީ ހިގާށޭދާން ބުނާކަހަލަ ގޮތަކެށެވެ. އެމީހުންތިބީ މީރާއަށް ވީ ގޮތެއް ނޭގެނީސް އެތަނުން ނުދާށެވެ.\nބޭރުގައި ތިބި އެންމެން މީރާ ކައިރިޔަށް ވަދެްްއްޖެއެވެ. އަރީން ހުރީ މަންމަމެން ނުކުންނަންދެން ބޭރުގައެވެ.\n” އަޅުގަނޑަށް މާފުކުރޭ ” މަންމަ ފެނުމާއެކު މީރާގެ ބަޑި ފަޅައިގެން ހިގައްޖެްއެވެ. ބާރަށް ރޯން ފަށައިފިއެވެ. އެންމެން ތިބީ ވާނުވާއެއް ނޭގިފައެވެ. މީރާ އެވަރަށް އެރޮނީ ކީއްވެބާއެވެ؟\nމި ސުވާލުގެ ޖަވާބުދިނީ ޑޮކްޓަރެވެ.\n” ޝީ އިޒް ޕްރެގްނެންޓް”\nޑޮކްޓަރު އެބުނި އެއްޗެއް މީރާގެ މަަންމަ އަކަށް ގަބޫލެއް ނުކުރެވުނެވެ. ބިންގަނޑު ފައިދަށުން ކެހިގެން ދިޔަކަހަލައެވެ. ބައްޕައަށްވެސްވީ އެވަރެވެ. ބުނާނެ އެއްޗެއް ނޭގި ހުއްޓުން އެރީއެވެ. މުޅި ދުނިޔެވެސް ހުއްޓުނު ކަހަލައެވެ.\nއަރީންގެ މައިންބަފައިންނަށްވެސް ލިބުނީ ޝޮކެކެވެ. އަރީން އަށް ރަގަޅުގޮތާއި ނުބައި ގޮތް އިގޭނެްއެވެ. ގެްްއްލިގެން ނުދާނެވަރަށް އެމީހުން އަރީން ތަރުބިއްޔަތު ކުރިއެވެ. އަރީނަށް ފުރިހަމަ އިތުބާރު އަދިވެސް އެބައޮތެވެ.\n” މަންމާ، ބައްޕާ އަޅުގަނޑަށް މާފްކުރޭ، އަޅުގަނޑަށް އެނގޭ ދެރަވާނެވަރު މަންމަމެން” މީރާ ރޮމުން ގިސްލަމުން މާފަށް އެދެމުން ދިޔައެވެ.\nމީރާގެ މަންމައާއި ބައްޕަ ތިބީ މީރާ އަށް ފުރަގަސްދީގެންނެވެ. ދަރިފުޅުގެ މޫނަށް ބަލާލަންވެސް ނުކެރިފައެވެ. މިއަދު އެމީހުން ދުނިޔޭގެ ކުރިމަތީގައި ލަދުގަންނަވާލައިފިއެވެ. ދިން ތަރުބިއްޔަތަކީ އެއްވެސް އަގެއް ނެތް އެއްޗަކަށް ހަދައިފިއެވެ. އަމިއްލަ ދަރިފުޅަށް ވީތީވެ މާފްކުރާނެއެވެ. ދުނިޔެއަށް މީރާ ގިނަވެ ބާކީވިނަމެވެސް އެމީހުން އޯގާތެރިކަމާއިއެކު މީރާ އަށް އަޅަލާނެްއެވެ. ނަމަވެސް އެމީހުންގެ ފަސްބައިގަ އެ ޖެއްސި ލައްގަނޑު މީރާ އަށް ފޮހެލެވިދާނެ ހެްްއްޔެވެ؟\n“އަޅުގަނޑަށް މާފް ކުރޭ.. މީ އަރީންގެ ދަރިއެއް ނޫން. ކައިވެނި އަވަސް ކުރަން އުޅުނީ މިކަން ފޮރުވަން ” އަރީންގެ މައިންބަފައިންނަށް ހަގީގަތް ސާފު ކޮށްދިނެވެ.\nމީރާގެ މައިންބަފައިން ލަދުން އިސްޖެހީއެވެ. އަގައިން ބަހެއް ބުނަންކެރޭނީވެސް ކިހިނެތްހެއްޔެވެ؟ އަރީންގެ މައިންބަފައިން މީރާއަށް ނުކޮށްދެނީ ކޮންކަމެއް ހެއްޔެވެ؟ އަމިއްލަ މައިންބަފައިންނަށް ނުކޮށްދެވުނު އެތައްކަމެއް އެމީހުން މީރާއަށް ކޮށްދިނެވެ. ނަމަވެސް މީރާ މިއަދު ދޭން އެއުޅުނީ ކޮންފަދަ ބޮޑު ކެއްސެއް ހެްްއްޔެވެ؟؟\nއަރީންގެ މައިންބަފައިން އެތަނުން ނުކުންނަން ހިނގައިގަތެވެ. މީރާ އަށް އެމީހުން މާފު ކުރިނަމަވެސް މީރާއަށްޓަކައި ހިތް ސާފު ނުވާނެކަން ޔަގީނެވެ. މީރާ ކުރި ހަޑިހުތުރު އަމަލު އަޅުވަން އެ މަސައްކަތް ކުރީ އެމީހުންގެ ދަރިފުޅުގެ ބޮލުގައެވެ .\nގެއަށް ވަދެވުމާއިއެކު އަރީން ބެލީ އައިރާ ފެނޭތޯއެވެ. މިއޮތް ހުރިހާ ދުވަހު ބަދެވިފައި ހުރި ކަސްތޮޅުން އޭނާ މިއަދު އެހުރީ ސަލާމަތް ވެފައެވެ. އޭނާއާއި އައިރާއާ ދެމެދު އެއްވެސް ހުރަހެއް މިހާރު ނެތެވެ. އަރީން ވިސްނަމުންދިޔައީ ހަމަ މިރޭ މިވަގުތު އޭނާގެ ހިތުގައި ރައްކާކޮށްފައި އޮތް ލޯބި ހާމަކޮށްދޭށެވެ. މޫނުމަތީގައި ހުރި އުފާވެރިކަން ހާސް ކަމަށް ބަދަލުވެގެން ދިޔައީ އައިރާ ކޮޓަރީގަވެސް ނެތީމައެވެ. ގޭގެ ހުރިހާ ތަނެްްއް ބެލިއްޖެްއެވެ. އައިރާގެ ހިލަމެއް ނުވިއެވެ.\nއަނެްްއްކާވެސް ވަނީ އައިރާގެ ކޮޓަރިއަށެވެ. ކުއްލިއަކަށް ލޮލުގައި އަޅައިގަތީ ފަތްޖަހާލާފައި އޮތް ކަރުދާސް ކޮޅުގައެވެ. އަރީން އަވަހަށް އެ ކަރުދާަްސް ކޮޅު ހުޅުވާ ބަލާލިއެވެ.\n” ލޯބިވާ އަރީންނެވެ. މި ހުރިހާ ދުވަހު އަހަރެންގެ ހިތް އިންތިޒާރު ކުރަމުން ދިޔައީ އަރީނަށެވެ. އަރީންދެކެ އިންތިހާއަށް ލޯބިވެއެވެ. އަރީންގެ ލޯބަތް އެދި މިހިތް އާދޭސް ކުރަމުން ދަނީއެވެ.. ގެބެމުންދާ މީހަކަށް ނޭވާލުން ބޭނުންވާފަދައިންނެވެ. ކަރުހިއްކައިގަނެފައިވާ މީހަކު ފެނަށް ބޭނުންވާ ފަދައިންނެވެ. އަރީންއާ ބައްދަލު ވުމަށް އަބަދުވެސް ދުއާ ކުރަމުންދިޔައީމެވެ. އަހަރެންގެ މަންޒިލާ ހަމައަށް އައުމަށް ތަގުދީރުއެހީވެދިނެވެ. ނަމަވެސް ހުރިހާ ކަމެއް އެގުނު އިރު އަހަރެންނަށް ދެކެވުނީ ކުލަނުވާ ހުވަފެންތަކެއްކަން އެގިއްޖެްއެވެ.. އަހަރެން މިދަނީއެވެ. އަރީންގެ ދިރިއުޅުމާއި ދުރަށެވެ. ނަމަވެސް އަހަރެން އަރީންދެކެވީ ލޯބި މިހިތުގައި އަބަދަށްވެސް ވާނެްއެވެ. އަރީންގެ އާއިލާއިން ދިން ލޯތްބާއި އަޅާލުމާއި އޯގާތެރިކަން އަބަދުވެަްސް ހަދާން ކުރާނަމެވެ. އަހަރެންނަށް ހެޔޮދުއާ ކޮޭްށްދޭށެވެ. ހިތްހެޔޮ ކުރާނެކަމަށް ހީކުރަމެވެ….”\nއައިރާގެ އަސަރުގަދަ ބަސްތައް ކިޔާ ނިމުނު އިރު އަރީނަށް ހަމަ ރަގަޅަށްވެސް ރޮވިއްޖެއެެވެ. އެންމެ ވަގުތު ކޮޅެްްއްވެސް ނަގާ ނުލާ އަރީން ދިޔައީ އައިރާ ހޯދުމަށެވެ.\nއަރީން އަތުން ވެްްއްޓުނު ކަރުދާސްކޮޅު މަންމަމެނަށް ފެނުނީ އަރީން ދިޔަތާ އިރުކޮޅެްްއް ފަހުންނެވެ. މަންމަ ނޯޓު ކޮޅު ކިޔާ ނިމުނު އިރު ހުރީ މޫނުމަތީގައި ކުރިން ހުރި މާޔޫސް ކަން ފިލައި އުފާވެރިކަމަށް ބަދަލުވެފައެވެ. މިހާރު އެ ދެމެފިރިން އެ ތިބީ އައިރާ ގޮވައިގެން އަރީން ގެއަށް އަންނާނެ އިރެްއްގެ އިންތިޒާރުގައެވެ.\nބޯވާރޭގެ ތެރޭގައި އަރީން ސައިކަލު ދުއްވަމުން ދިޔައެވެ. އައިރާ ދާނިވެސް ކޮންތާކަށް ހެްްެއްޔެވެ. އަރީން އަށް ވަރަށް ދުއްވިއްޖެްެއެވެ. ހިގާ ބިގާވެ އުޅޭ އެއްވެސް މީހަކު މަގުމައްޗަކުނެތެވެ. ދަންވަރުގެ ވަގުތު ކަމުން ދުއްވާއެއްޗެއްވެސް ފެންނަނީ ވަރަށް މަދުންނެވެ. ދުއްވަމުން ދިޔަ މަގުގެ މެދަކާ ހިސާބުގައި އަރީން ސައިކަލު ހުއްޓާލީ މަގުގެ ވާތް ފަރާތުގައި މީހަކު ހުރިހެން ހީވެގެންނެވެ. ސައިކަލުގެ ލައިޓ އެދިމާއަށް އަޅުވާލުމުން އެއީ އައިރާކަން ޔަގީން ވެއްޖެއެވެ. އެ ހުރި ހިސާބުގައި ސައިކަލު ބަހައްޓާފައި އައިރާއާ ދިމާއަށް ދުއްވައިގަތެވެ. ވިދާލި ވިދުވަރަކާއި އެކު އައިރާއަށް އަރީން ފެނިއްޖެއެވެ. އޭނާ ބާރު ބާރަށް ކުރިޔަށް ހިނގައިގަތެވެ. ނަމަވެސް އަރީން އައިރާގެ އަތުގައި ހިފާ ހުއްޓވައިފިއެވެ. ބޯ ވާރޭގެ ތެރޭގައި ހުރުމުގެ ސަބަބުން އައިރާ ހީގަނެގެން ތުރުތުރު އަޅަނީއެވެ.\n“އަހަރެން ދިޔަދީ” އައިރާގެ އަތް އަރީންގެ އަތުން ދަމައިގަންނަން މަސައްކަތްކުރިއެވެ.\n” އަހަރެންވެސް މި ހުރިހާ ދުވަހު އިންތިޒާރު ކުރަމުން ދިޔައީ ތިޔަ ލޯތްބަށް. އަހަރެންގެ ހިތް އެދުނު މަންޒިލަކީ ތީ.. އަހަރެން ދޫކޮށްލާފަ ނުދޭ..އައިރާދެކެ އިންތިހާއަށް ލޯބިވޭ.. ” އަރީންގެ ހިތުގައި މިއޮތް ހުރިހާ ދުވަހު ފޮރުވައިގެން ހުރު ޝުއޫރުތައް އައިރާގެ ކުރިމަތީގައި ބަންޑުން ކޮށްލިއެވެ. ވެހެމުންދާ ބޯ ވާރޭގެ އަޑުވެސް މިހާރު ހީވަނީ މިޔުޒިކެްްއްގެ އަޑު ހެންނެވެ.\nއައިރާ އަށް ހުރެވުނީ ކަޅިޖަހާ ނުލާ އަރީންނާ ދިމާއަށް ބަލަހައްޓައިގެންނެެވެ. ދެ މީހުންގެ ލޮލުގައިވެސް ވަނީ އުފާވެރިކަމުގެ ކަރުނައެވެ.\nއަރީން އެއް ކަކޫ ބިންމަތީގައި ޖައްސާފައި އައިރާގެ ގެ ކުރިމަތީ އިށީނެވެ.\n” ވިލް ޔޫ މެރީ މީ” އަރީންގެ އަތް އައިރާއަށް ދިއްކޮށްލިއެވެ.\nއަރީންގެ އެ އަތުގައި އައިރާ ހިފީ އާއެކޭ ބުނަމުންނެވެ. ދުވަހަކުވެސް ވަކި ނުވުމަށް ހުވާ ކުރަމުންނެވެ..\nWow reethi. But Maa short heevany gadhakamun ninmaafa hen\nV reethi thankolheh dhigukoh manzaruthah bodah sifakoh dhin name mi ah vure reethi vaane adhi….keep it up my dear……💛💛💛\nWoah😘😘vrh vrh reethi mi stry😉😉😉comment nukuri kamugai viyas Nashy sis stryx kiyan💞💞💕💕💕kon irakun nxt stry eh fennaany☺☺\nthankolhe Rom konekudhin marry ves kohlaafa ninmaalabaa pls pls .. 13 ge badhaluga 15 episode hadhaalabaa eyrun varah reethi vaane…\nwrite pls adhi2episode hadhaalabaa miee varah gina kiyun theringe ves edhume\nEbunaahen mamma mn inthizaar ga thihba thi nimmrly..\nAlhey hama emme curious kohlaafa thi nimmaaly….😍😍😍😍nashy plx adhi eh part….mihaaru ves imagine eba kurevey dhemyhun ulheyne goiy…❤❤❤❤haha…mi stry aa dheytherey hama buneveyny v ryhchey…masha allah…😍😍😍😘😘😉😉☺😊thankx mihaa rythi stry eh kiyaalan furusathu dhiniima…gud luck…lots of love.❤❤❤❤❤❤❤❤💚💛💞💞💚💚\nAlhe nashy dear..the stry is hama extra so habeyx 💕💕💕 i loved it ❤❤❤ vrh reethi that im outta words nashy ge ehn stry eh avas musthagubalehga kiyaalan libeyne kamah ummeedhukuran .😍😍😍but i also have this request like others 😊😊😊if you can wedding ge part and maybe kids ge baives laafa mi stry ninmaalaba 😘😘😘eyrah adhi extra extra habeyx vaane 😄😄😄😄😍😍😍\nLots love nashy dear ur my inspiration 💙💙💙\nNashy adhi liyeveyney mi story.. plzz adhi dhigukohbala\nMi vahaka ah libunu tharuheebah thiya kiyuntherinah shukuru adhaa kuraane gothehves neynge.. story nimendhen dhevvi hiyvarah v bodah shukuriyyaa.. asluves v lainuganegen ulhey vahtharakah ninmaalevuny.. nashy publish kuran fonuvaafaves hithah eri kiyuntherin mikahala comments thakeh kuraaney. ekamakuves exam vvv kairivefa othyma ninmaalee.. ehenoony v bodu gapeh annaane.. ekamakauves bunalan othy kiyuntherinah v bodu surprise eh eba othey.. inthizaaru kurahchey enge.. 😘😘😘💚💛💜💝💞❣\nYou go dude! Keep it up!!! ❤♥\nmashaa allah v v reethi ☺😉😍😙💑💕💕\nalheyh haadha avahakah nimuny..vvvvv reethi.. waiting for the surprise..❤❤❤❤❤❤\nBlue baby💙 says:\nMasha Allah vvv reethi story eh mee…… I loved it❣❤♥♥\nAmazing. Varah reethi.Obiness to the max…\nSurprise v ves reeethi vaane kamah hope kurannn💖💕💕💕💕


Sanam band aa eku Meeraa kiyanee kon lavaehkan engeytha?\nސަނަމް ބޭންޑާ އެކު މީރާ ކިޔަނީ ކޮން ލަވައެއްކަން އެނގޭތަ؟\nއަދި ނޭނގެ އެވެ. އެ ލަވައެއްގެ ނަން ބުނަން މީރާ ވެސް އެއްބަހެއް ނުވި އެވެ.\n"ވަރަށް ރީތި ލަވައެއް އެއީ،" ރާއްޖޭގައި މިވަގުތު ހުރި އެންމެ މަގްބޫލު އެއް އަންހެން ލަވަކިޔުންތެރިޔާގެ މަގާމުގައި ހުރި މީރާ މުހައްމަދު މާޖިދު ބުނީ މިހެންނެވެ.\nދެން ބުނީ މިހެންނެވެ.\n"އަޅުގަނޑުގެ އަމިއްލަ ކަވާ ސޯންގްސްތަކާ ބަލާއިރު ވަރަށް ތަފާތު ވާނެ މި ލަވަ. ސަނަމްމެންގެ ސްޓައިލްގެ ފުރިހަމަ ފީލް އިންނާނީ މީގައި."\nއެހެންވީމަ ސަނަމް ބޭންޑްގެ ފޭނުންގެ ޑިސެޕޮއިންޓްމެންޓަކަށް ނުވާނެ ކަމަށް ބަލަމާ ހިނގާށެވެ. ޔަގީނަށް ވެސް ޑިސެޕޮއިންޓްމެންޓަކަށް ވާވަރަށް ވުރެ ސަނަމް ބޭންޑާއި މީރާއާ ދެމެދު މިހާރު އޮތީ މާ ގާތް ގުޅުމެކެވެ.\nވިޒިޓް މޯލްޑިވްސް އިޔާ ޝޯގައި ޕާފޯމްކުރުމަށް މާލެ އައި ހިސާބުން ފެށިގެން ސަނަމްގެ ބެސްޓްފްރެންޑަކަށް ބަދަލުވެގެން ދިޔަ ދިވެހި ލަވަކިޔުންތެރިޔަކީ މީރާ އެވެ. އެއަށް ފަހު މީރާ އާއި ސަނަމް ބޭންޑްގެ ރީޔޫނިއަންއެއް ފެނިގެން މިދިޔައީ އައްޑޫ ސިޓީގައި ބޭއްވި ފޯރިގަދަ ޝޯއެއްގެ ތެރެއިންނެވެ.\nމީރާ ބުނީ މަސައްކަތްކުރާ މީހާ އަށް ކާމިޔާބު ލިބޭނެ ކަމަށެވެ.\n"މަސައްކަތްކުރާ މީހަކަށް ކާމިޔާބުލިބޭނެ ކަމަށް އަޅުގަނޑު ގަބޫލުކުރަނީ. ދިވެހިން ފަހުރުވެރިކޮށްދޭން މަސައްކަތް މިކުރަނީ،" ލިބުނު ފުރުސަތާ މެދު އުފާފާޅުކުރަމުން މީރާ ބުންޏެވެ.\n"ހުވަފެންތައް ސީދާ ވަނީއޭ ބުނެވޭނީ. އެކަމަކު އެންމެ މޮޅު މީހާއަށް އަޅުގަނޑު ނުވެދާނެ. އެހެން ނަމަވެސް ޑްރީމް އަށް ވޯކްކުރާނީ ކޮންމެ މީހަކު ވެސް."\nމީރާ އާއި ސަނަމް ބޭންޑްގެ ޑުއެޓް ލަވައިގެ ރަފް ރިކޯޑިން އެއް މިހާރު ވެސް ވަނީ ނިންމައިފަ އެވެ. ނަމަވެސް ލަވައިގެ ރީރިކޯޑިން އެއް އަދި އޮންނާނެ އެވެ.\n"އަލުން ރީރިކޯޑިން ހަދަން މުމްބާއީ އަށް ހެން ހީވަނީ ދާން ޖެހޭނީ. މިހާރު މި ދަނީ ލަވައިގެ ވީޑިއޯ ޝޫޓިން އަށް ތައްޔާރުވަމުން،" މީރާ ބުންޏެވެ.\nމި ލަވައެއް އާންމުކުރާނެ ދުވަހެއް ވެސް އަދި ނޭނގެ އެވެ. އެހެންވީމަ މީރާ އާއި ސަނަމް ބޭންޑުން ޑުއެޓްކުރާ ލަވަ އޮތީ ވަރަށް ބޮޑަށް ސިއްރުކުރެވިފައެއް ނޫން ހެއްޔެވެ؟\nމާލޭގައި ދިން ޝޯގައި ސަނަމް ބޭންޑާ އެކު މީރާ ޑުއެޓްކުރީ ހިންދީ ލަވަ ""ތޫ ތޫހެ ވަހީ ދިލްނެ ޖިސޭ" ގެ ހިންދީ ދިވެހި މިކްސްއެކެވެ. އެހެންވީމަ މީރާ އާއި ސަނަމް ރިކޯޑްކުރަމުންދާ އާ ލަވަ އަކީ ވެސް "ހިންދީ/ދިވެހި" ލަވައެއް ހެއްޔެވެ؟\nމާލޭގައި ޖުލައި މަހު ބޭއްވި ވިޒިޓް މޯލްޑިވްސް އިޔާ ޝޯގައި ސަނަމް ބޭންޑާ އެކު މީރާ. --ފޮޓޯ: އަވަސް


FB Post Thakah React Nukoh Share Kuraa Meehun “Unfriend” Kuran Tha? - Vaguthu\nފޭސްބުކް ނުވަތަ އެފްބީ އޭ ބުނުމުން އެއީ ކޮން އެއްޗެއްކަން ނޭނގޭ މީހަކު މިހާރު ނުހުންނާނެ އޭ ބުނުމުން އެއީ ދޮގަކަށް ނުވާނެއެވެ. ކުޑަކުޑަ ކުދިންތަކުން ފެށިގެން ދޮށީ އުމުރުގެ މީހުންނަށަވެސް މިހާރު ފޭސްބުކަކީ ކޮން އެއްޗެއްކަން އެނގެއެވެ.\nދުނިޔޭގެ 2.4 ބިލިއަނަށް ވުރެން ގިނަ މީހުން ބޭނުން ކުރާ ފޭސްބުކަކީ ދުނިޔޭގެ އެންމެ ބޮޑު މީސް މީޑިއާ ޕްލެޓްފޯމެވެ. ކޮންމެ ދިވެއްސެއް އަތުގައިހެން ފޭސްބުކް އެކައުންޓެއް އޮންނައިރު ފޭސްބުކް ތެރެއިން ތަފާތު ގިނަ ކަންކަން އަންނަނީ ހިނގަމުންނެވެ.\nމީގެ ކުރިން ފޭސްބުކްގައި އިންނަނީ ހަމައެކަނި ”ލައިކް“ ބަޓަނެކެވެ. ނަމަވެސް 2016ވަނަ އަހަރުން ފެށިގެން ލައިކް ބަޓަންގެ އިތުރުން ތިމާ އެ ޕޯސްޓަކާއި މެދު ދެކޭ ގޮތް ފާޅު ކުރުމަށް ތަފާތު5ރިއޭކްޝަން ބަޓަނެއް ވަނީ އިތުރުކޮށްފައެވެ.\nމިކަން ކުރި ހިސާބުން ގިނަ ބަޔަކު ”ލައިކް“ ޖެހުން ވަނީ ހުއްޓާލާފައެވެ. ލައިކުގެ ބަދަލުގައި ހިތް ނުވަތަ ”ހާޓު ރިއޭކްޓު“ ލިބެން އެންމެންވެސް ބޭނުންވާއިރު މިހާރު ޕޯސްޓުތަކަށް ލައިކު ޖަހަނީ ވަރަށްވެސް މަދު މީހުންކަން ފާހަގަކުރެވެއެވެ. އެއީ ސަަބަބެއް ނެތި އެއްވެސް ނޫނެވެ. މިހާރު މީހެއްގެ ޕޯސްޓަކަށް ލައިކެއް ކޮށްފިނަމަ ތިމާ ”އަންފްރެންޑު“ ކޮށްލާނެއެވެ. އަދި ލައިކު ކުރާ މީހުންނާއި މެދު މިހާރުގެ ޒުވާނުން ދެކެނީ އަދިވެސް އަޕްޑޭޓު ނުވާ ބައެއްގެ ގޮތުގައެވެ.\nމިހާރު އެންމެ ގަދައަށް ޒުވާނުންގެ ފޭސްބުކް އެކައުންޓުތަކުން ފެންނަނީ ރިއޭކްޓު ނުކޮށް އެމީހެއްގެ ޕޯސްޓު ޝެއާ ކުރާ މީހުން ”އަންފްރެންޑު“ ކުރާނެ ކަމަށް ބުނެ ދޭ އިންޒާރުތަކެވެ. މިކަމާއި މުޅިއަކުން ދެބަސްވެވޭކަށްވެސް ނެތެވެ. އެއީ އެހެން މީހެއް ހިއްސާ ކޮށްފައި އިންނަ ޕޯސްޓެއް ތިމާ އަށް ކަމުގޮސްގެން އެ ޝެއާ ކުރާއިރު އެމީހާގެ ޕޯސްޓަށް ރިއޭކްޓެއް ކުރުމަކީ މާ ބުރަ ކަމެއް ނޫނެވެ.\nމިވާހަކަ މި ހިއްސާ ކޮށްލީ ނޭނގި ހުރެ މީހަކު ތިމާ އަންފްރެންޑު ކޮށްފައި އިނދެދާނެތީއެވެ. މިގޮތަށް ކަންތައް ވާން ބޭނުން ނުވާނަމަ ލައިކު ކުރުން ހުއްޓާލައި، މީހެއްގެ ޕޯސްޓެއް ޝެއާ ކުރުމުގެ ކުރިން ރިއޭކްޓު ކުރަން ހަނދާން ބަހައްޓާށެވެ. ޒަމާނާއި އެއްވެސް މިކަހަލަ ބަދަލުތަކަށް އަށެގަތުމަކީ ބުއްދިވެރި ކަމެކެވެ.\nމާޗް 31, 2020 23:32\nމަރިޔަމް ޝާނީ ބުނަންތަވާހަކައެއް، އަންފޮރެންޑް ކޮށްފާނެތީ އެއްވެސް ހާސްކަމެއް އަހަރުމެވްގެއެއްނެތް!އެނގިއްޖެތަ! ކިހިނެތްވެގެންތަ ޗަކޮއެ ތިޔައުޅެނީ؟ ލިޔާނެޙަބަރެއް ނުލިބުނީތަ؟ ޗަކޮއެ ތިޔަކުރާކަމަކުން މަމިހާރު ޗަކޮއިދެކެ ފޫހިވާންފަށައިފި އެހެންވެ ހަމަމިހާރު ތިޔާކަން ހުއްޓައިލާ! މިބުނީނު ހުއްތައިލާށޭ!


Vagufu Fund Fulhaa Kuran Hulhumale'in Bin Libeyne Kamuge Fehi Signal'eh - Vaguthu\nވަގުފް ފަންޑު ފުޅާ ކުރުމުގެ ގޮތުން ހުޅުމާލެ އިން ދެ ބިމެއް ހޯދުމުގެ މަސައްކަތް އިސްލާމިކް މިނިސްޓްރީން ފަށައިފިއެވެ.\nމިނިސްޓަރު ޑރ. އަހުމަދު ޒާހިރު އަލީ "ވަގުތު" އަށް މިއަދު ވިދާޅުވީ، ފަންޑު ދިރުވުމަށް ބިން ހަމަޖައްސަނީ ފޭސް އެކެއް އަދި ފޭސް ދޭކުން ކަމަށެވެ. ފޭސް އެކަކުން ހޯދަން މިނިސްޓްރީން، އެޗްޑީސީގައި އެދިފައިވަނީ 20،000 އަކަފޫޓޫގް ބިމެކެވެ. ފޭސް ދޭކުން ހޯދަނީ 10،000 އަކަފޫޓްގެ ބިމެކެވެ.\nޒާހިރު ވިދާޅުވީ ބިން ހަމަޖެއްސުމާ ގުޅޭ ގޮތުން އެކި ފަހަރުމަތިން އެޗްޑީސީއާ އެކު މަޝްވަރާކުރެވި މިހާރު "ފެހި ސިގްނަލް" ލިބިފައިވާ ކަމަށެވެ. މިނިސްޓަރު ވިދާޅުވި ގޮތުގައި އެ ދެ ބިމުގައި އަޅަން ހަމަޖެހިފައިވަނީ މަލްޓި ޕާޕޯސް އޮފީސް އިމާރާތެވެ.\n"އެ އިމާރާތުގައި އޮފީސް ހުންނާނެ، ޑެ ކެއާ ސެންޓަރުތައް ވެސް ހުންނާނެ،" ޒާހިރު ވިދާޅުވިއެވެ.\nއޭނާ ވިދާޅުވި ގޮތުގައި އެ ދެ ބިމުގެ އަޅާ އިމާރާތުގެ ތެރެއިން ފުރަތަމަ ފިޔަވަހީގައި އަޅާ އިމާރާތުން ލިބޭ ފައިސާ ހަރަދު ކުރާނީ ދީނީ ކަންތައްތައް ކުރިއެރުވުމުށާއި ގުރުއާން އިލްމް ކުރިއެރުވުމަށެވެ. ދެ ވަނަ ފިޔަވަހީގައި އަޅާ އިމާރާތުން ލިބޭ ފައިސާ ހޭދަ ކުރަނީ މިސްކިތްތައް ހަރަދުކުރާ "މިސްކިތް ފަންޑު" އަށެވެ.\nމި އިމާރާތްތަކުގެ ސަބަބުން ސަރުކާރުން ދީނީ ކަންކަމަށް ސަރުކާރުންކުރާ ހަރަދަށް ބޮޑު ލުޔެއް ލިބިގެންދާނެ ކަމަށް އޭނާ ވިދާޅުވިއެވެ. މިސްކިތަށް ސަރުކާރުގެ ބަޖެޓުން މިހާރު ވެސް ބޮޑު ހޭދައެއް ކުރައްވަމުންދާ ކަން ޒާހިރު ފާހަގަކުރެއްވިއެެވެ.\nމަޖިދީމަގުގައި ހުންނަ ދާރުލްއީމާން އަކީވެސް އިސްލާމިކް މިނިސްޓްރީގެ ވަގުފް އިމާރާތަކެވެ.


އުމުރުން އެންމެ 15 އަހަރުގެ ކުއްޖަކަށް މަރުގެ ހުކުމް އިއްވަނީ – DhiDaily\nގަސްތުގައި އާއިލާގެ ފަސް މީހުން މަރާލި އުމުރުން އެންމެ 15 އަހަރުގެ އެމެރިކާ ކުއްޖަކަށް މަރުގެ ހުކުމް ކޯޓުން އިއްވާނެކަމަށް މީޑިއާ ރިޕޯޓުތައް ބުނެފި އެވެ. އެމެރިކާގެ އަލަބަމާ ސަރަހައްދަން އުފަން މި ކުއްޖާ އާއިލާގެ ފަސް މީހުން މަރާލި މައްސަލައިގެ އަޑުއެހުންތައް ކޯޓުގައި މިހާރު ވަނީ ނިންމާލައިފަ އެވެ.\nކޯޓުން އެންމެ ފަހުން އާއްމުކުރި ލިޔެކިއުންތަކުގައި ބުނެފައިވަނީ މިދިޔަ އަހަރު އާއިލާގެ ފަސް މީހުން މަރާލި ކުޑަކުއްޖާގެ ފަރާތުން އެކަން ކުރެވުމުން ދެރަވާކަމުގެ އެއްވެސް ނިޝާނެއް ނުފެންނަ ކަމަށެވެ. މޭސަން ވޭން ސިސްކް ނަމަކަށް ކިޔާ 15 އަހަރުގެ މި ކުއްޖާ ވަނީ ބަޑިން ހަމަލާދީ ބައްޕަ އާއި ދޮންމަންމަގެ އިތުރުން ކުޑަ ތިން ކުދިން މަރާލައިފަ އެވެ. މިދިޔަ އަހަރުގެ ސެޕްޓެމްބަރު މަހު މި ހާދިސާ ހިނގިއިރު އެމީހުން އުޅެމުންދިޔައީ އެމެރިކާގެ ޓެންނެއްސީ ބޯޑަރު ކައިރީގައި އޮންނަ ކުޑަ އަވަށެއްގަ އެވެ. ކޯޓުގެ ލިޔެކިއުންތަކުގައި ބުނެފައިވަނީ އެ އަމަލު ހިންގިއިރު ކުއްޖާގެ އުމުރުން 14 އަހަރު ކަމަށާއި، އެކަމަކު އެކަމާއި ދެރަވެގެން ”އެކަން ނުކުރެވުނު ނަމައިގެ“ އިހުސާސް ކުއްޖާ އަށް ނުކުރާކަމަށެވެ.\n”އޭނަ އެކަމާ ކަންބޮޑުވެގެން އުޅޭކަމުގެ އެއްވެސް ނިޝާނެއް ނުފެނޭ. ބަންދުގައި ހުންނައިރު ވެސް އާއިލާގެ އެއްވެސް ވާހަކައެއް ނުދައްކާ“ މޭސަންގެ ޕްރޮބޭޝަން އޮފިސަރު ބުންޏެވެ.\nއޭނާ އިތުރަށް ބުނީ ހައްޔަރުގައި ތިބޭ އެހެން މީހުންނާ މޭސަންއާ ދެމެދު އޮންނަ ގުޅުން ރަނގަޅުކަމަށާއި، އެމީހުން ބުނާގޮތަށް އަމަލުތައް ބެހެއްޓުމާއި ކިޔެވުމުގައި މޭސަން ހަރަކާތްތެރިވާ ކަމަށެވެ.\nމޭސަންގެ ބަޑީގެ ޝިކާރައަށްވެ މަރުވީ 38 އަހަރުގެ ބައްޕަ އާއި 35 އަހަރުގެ ދޮންމަންމަ އަދި އެއްބަފާ ތިން ކުދިންނެވެ. އެކުދިންގެ އުމުރަކީ6އަހަރާއި5އަހަރުގެ އަދި6މަހެވެ. ކޯޓުން ބުނީ މަރާލީ އެންމެންގެ ބޮލަށް ބަޑިޖަހައިގެން ކަމަށެވެ. އެގޮތަށް އޭނާ އަމަލުކުރިކަމަށް ބެލެވެނީ ކޯޓުން ބުނާ ގޮތުގައި ދޮންމަންމަ އަކީ މޭސަންގެ އަސްލު މަންމަ ނޫންކަން އެނގުމުންނެވެ.\nމި މައްސަލައިގައި އޭނާގެ މައްޗަށް ތިން ގޮތަކަށް ދައުވާކުރެ އެވެ. އެއީ 14 އަހަރުން ދަށުގެ ކުއްޖެއްގެ ގޮތުގައި ހުރެ ބަޔަކު މަރާލުމުގެ ދައުވާ އާއި އެކަކު މަރާލުމުގެ ދައުވާ އާއި އެކަކަށް ވުރެ ގިނަ މީހުން މަރާލުމުގެ ދައުވާ އެވެ. ކޯޓުން ބުނިގޮތުގައި މޭސަންގެ އަމަލާ ގުޅިގެން މައްސަލަ ސާބިތުވުމާ އެކު މަރުގެ ހުކުމެއް އަންނާނެ އެވެ.


ތާރީޚުން ފިލާވަޅެއް: ފަނޑިޔާރު ރާމާމަކުނުގެ އިންސާފަށް ބިރުވެތިވުން –3| Sandhaanu\nތާރީޚުން ފިލާވަޅެއް: ފަނޑިޔާރު ރާމާމަކުނުގެ އިންސާފަށް ބިރުވެތިވުން – 3\nނޫންނަމަ، ކޯޅި، އަރާރުންވެ އުޅުނު ދެބުޅަލުގެ ބޯކިބާ މަކުނު ފަނޑިޔާރު، ކައި ދިރުވާލި ފަދައިން، އިންޑިޔާގެ އަނގަޔަށް ރާއްޖެލައި ‘ދިރުވާނުލައި’ އޮވެފާނެ ބާވައޭ ވެސް ހިތަށް އަރައެވެ. ސިއްކިމް ވެސް އިންޑިޔާގެ އަނގަޔަށް ލައި ދިރުވާލައި އިންޑިޔާގެ ބަޔަކަށް ހަދާލި ފަދައިންނެވެ.\nމިވާހަކަތައް ދެއްކުމުން، ބައެއް މީހުން ބުނާ ވާހަކައެއް އޮވެއެވެ. ‘އިންޑިޔާ ބޭނުމިއްޔާ ރާއްޖެ ހިފާފާނެއެވެ’. މިއީ ޚުދު، ‘އަޅުގަނޑުމެންގެ ގާބިލު ދުރު ފެންނަ’ ދިފާއީ ވަޒީރުގެ ވެސް ހިކުމަތުން ފުރިގެންވީ ބަސްފުޅެވެ. މިމަގާމުގައި ފާހަގަކޮށްލަން ޖެހޭ މުހިއްމު ނުކުތާއެއް އެބައޮތެވެ. ޝައްކެއްނެތް ގޮތުގައި، ގައުމީ މަސްލަހަތު ނިޔާކުރަނީ އަވައްޓެރި ގައުމުތަކާ ދޭތެރޭ ގާތް ގުޅުން ބަހެއްޓައި، މިގުޅުން ދުވަހުން ދުވަހަށް، އިތުރަށް ތަރައްގީކުރުމެވެ. ނަމަވެސް، މި ގުޅުން ބިނާވާން ޖެހޭނީ އެއްބަޔަކު އަނެއް ބަޔެއްގެ މިނިވަންކަމާއި ސިޔާދަތު ރައްކާކޮށް، އެއްބަޔަކު އަނެއް ބަޔަކަށް އިޙުތިރާމުކުރުމުގެ މައްޗަށެވެ. އަދި، އެއްބަޔަކު އަނެއް ބަޔެއްގެ ދާޚިލީ ކަންތައްތަކުގެ ތެރެއަށް ވަދެ ނޫޅުމުގެ މައްޗަށެވެ. އަވައްޓެރި ގައުމުތަކާ ގާތް ގުޅުން ބެހެއްޓުން، ގައުމުގެ ޚާރިޖީ އަދި ދާޚިލީ ސިޔާސަތު ކޮންޓުރޯލުކުރަން އެގައުމުތަކަށް ދިނުން ލާޒިމެއް ނުކުރުވައެވެ.\nބާރުގަދަ ގައުމުތަކުން އެހެން ގައުމުތަކުގެ ދާޚިލީ މައްސަލަތެރެއަށް ވަދެ، އެގައުމުތައް ހިފަނީ، ހަމަ އެކަނި ބާރުގެ ބޭނުންކޮށްގެންނެއް ނޫނެވެ. ފަހަރެއްގައި ވެސް، މިއީ އެކަން އޮންނަ ގޮތެއް ނޫނެވެ. ދުނިޔޭގައި، ބައެއް ފަހަރު، ‘ޖަންގަލީގެ ގާނޫނު’ -އެއްވެސް ހަމައަކަށް، ބެލުމެއް ނެތި، ބާރު ލިބިގެންވީ ފަރާތް ބޭނުންވާ ގޮތަކަށް ކަންތައް ކުރުމުގެ އުސޫލު- ހިންގާލެވޭ ތަން، މަދު މަދުން ފެނުނަސް، މިއީ އާންމު އުސޫލެއް ނޫނެވެ. މިފަދަ އުސޫލެއް ނެތް ކަހަލަ ގޮތަކަށް އެންމެ ފަހުން ފެނުނީ 1948ގައި ސޯވިއެޓުން ޗެކޮސްލަވޭކިޔާއަށް އެރިއެރުމާއި ހަމަ މިމީހުން 1956ގައި ހަންގޭރީއަށް އެރިއެރުމެވެ. އެތަންތަނުގައި ކޮމިޔުނިސްޓު ސަރުކާރުތައް ގާއިމުކޮށް ދެމެހެއްޓުމުގެ ބޭނުމުގައެވެ. ނަމަވެސް، ބާރުގެ ބޭނުންކޮށްގެން ގައުމުތަކަށް އަރައި ނުހިފޭނޭކަން، 1956ގެ ސުއޭޒުގެ ހަނގުރާމައިން ފެނިގެން ދެއެވެ. ސުއޭޒުގެ މި ހަނގުރާމައަކީ ބާރުވެރި އިނގިރޭސިންނާއި ފަރަންސޭސީންގެ އެދުމުގެ މަތިން، އިޒްރާއީލުން މިސުރަށް ދިން އުދުވާނީ ހަމަލާއެކެވެ.\nމިހަނގުރާމައިގައި ކާމިޔާބުލިބުނީ އިޒުރޭލަށެވެ. ނަމަވެސް، ސުއޭޒަށް ވެރިވެގަތުމުގެ އެދުމުގައި މިކަން ކުރުވި މީހުންނަށް، ސުއޭޒަށް ވެރިވެގަތުމުގެ ފުރުސަތެއް ނުލިބެއެވެ. ޔޫ.އެން.ގެ 997 ވަނަ ގަރާރުގެ ދަށުން، އިޒުރޭލަށް ޖެހުނީ ސުއޭޒުން ފައިބާށެވެ. އަދި، އަސްކަރީ ގޮތުން މިސުރު ބަލިވިކަމުގައި ވިޔަސް، ސުއޭޒު ކެނަލް، މިސުރުގެ ބާރުގެ ދަށަށް ގެނެވި، ސިޔާސީ ބޮޑު ކާމިޔާބީއެއް މިސުރަށް ލިބުނެވެ. މިއިން ހެކި ލިބެނީ، ބާރުގަދަ ބައެއް، ހަމަ ހިތަށް އެރުމުން، ބާރުގެ ބޭނުންކޮށްގެން ތަންތަން ހިފައި އުޅުމަކީ އަދުގެ ދުނިޔޭގައި ކަންކަން ހިނގާ އާންމު އުސޫލެއް ނޫންކަމެވެ. ބައިނަލްއަގުވާމީ ގާނޫނުތަކާއި ގަވާއިދުތައް ހުރުމާއެކު، މަދަނީ، ތަހުޒީބީ ސަރުކާރުތަކުން އެއީ ކޮށްއުޅޭ ކަމަކަށް ނުވާތީއެވެ. ބާރުގަދަ ފަރާތްތަކުން ތަންތަން ހިފާއުޅެނީ މުޅިން އެހެން ސިފައެއްގައެވެ. ކުރީގައި ނަންގަނެވި ދިޔަ މިސާލުތަކުން ފެނިގެންދިޔަ ފަދައިން، އެކަން ކުރަނީ ގައުމުތަކުގައި އުފެދޭ، އަމިއްލަ އެދުމުން ފުރިފައި ވައިވުމުގެ ސަބަބުން، ތިމާގެ އަމިއްލަ ގައުމަށް ވެސް ޚިޔާނަތްތެރިވާން ކުޑަކޮށް ވެސް ޖެހިލުންނުވާ ޣައްދާރު ޚާއިނުންގެ އެހީގައެވެ.\nމަދުން ނަމަވެސް ރާއްޖޭގެ ތާރީޚުން ވެސް، މިކަހަލަ ގައުމަށް ޣައްދާރުވި ޚާއިނުން ފެނިފައިވެއެވެ. މިސާލެއްގެ ގޮތުން، ހަސަން ނުވަވަނަ ނުވަތަ، ނަސާރާ ދީނަށް ވެންނެވުމަށް ފަހު، އޭނާ ޚިޔާރުކުރެއްވި ނަމުން ނަމަ، ޑޮމް މެނުއަލް، ރަސްގެފާނުގެ ސިޔަރަތް ބަލާލާށެވެ. ރާއްޖޭގެ ވެރިކަން، ބޭރުބައެއްގެ އެހީގައި، ހޯއްދެއްވުމަށް އޭނާ މަސައްކަތްކުރެއްވިއެވެ. އަދި ބައެއް މުއައްރިޚުންގެ ނަޒަރުގައި ‘އަނދިރި އަނދިރިން’ ނަކީ އޭނާގެ ވަސިއްޔެގެ (އޭނާގެ ފަރާތުން އޭނާގެ ބަދަލުގައި) ހައިސިއްޔަތުން ވެރިކަން ކުރެއްވި ވެރިއެކެވެ. 1558އިން ފެށިގެން 1573ވަނަ އަހަރާ ހަމައަށެވެ. އާދެ، ރާއްޖޭގައި، އަޅުގަނޑުމެން ދަންނަގޮތުގައި، ޕޯޗުގީޒުންގެ ބަޔަކު ވެރިކަން ކުރި ދުވަސްވަރެވެ. ކޮންމެ އަކަސް ފަހުގެ ތާރީޚެއްގައި ރާއްޖޭގެ މިނިވަންކަމަށް ބުރޫ އެރުމަށް، އެމީހެއްގެ ސަބަބުން، ދިމާވި ޚާއިނެއްގެ ގޮތުގައި ޑޮމް މެނުއަލް ނުވަތަ ހަސަން ނުވަވަނަ ރަސްގެފާނު ފާހަގަކުރެވިފައި ވެއެވެ.\nމިފަދަ ޑޮމް މެނުއަލްތައް އަދުގެ ދިވެހި ސިޔާސީ މަސްރަހުން އެބަ ފެނެއެވެ. 2018ގައި ބޭރު ރާއްޖެއެއްގެ ޓީވީއަކުން ފޮނުވި ޕުރޮގުރާމެއްގައި މިއަދުގެ ސަރުކާރުގެ އިސް ވަޒީފާތަކުގައި ހިމެނޭ ބައެއް ބޭފުޅުން، ޑޮމް މެނުއަލް ފަދައިން، ރާއްޖެ ހިފުމަށް ބޭރު އަސްކަރީ ބާރެއްގެ ފަރާތުން އެދިފައިވެއެވެ. (މީގެ ރެކޯޑިންގްއެއް މިލިޔުމުގެ ދެވަނަބައިގާ ފެންނަން އެއޮތީއެވެ.) މި ފަދަ ވާހަކައެއް، ތަނެއްގެ މުވާތިނަކު، އެތަނާ ބެހޭ ގޮތުން ބުނެ، ގޮވާލައިފި ނަމަ، އެމީހެއްގެ މައްޗަށް ‘ވަތަނަށް ޚިޔާނަތްތެރިވިކަމުގެ’ (ހައި ޓްރީސަންގެ) ބޮޑު ކުށް އުފުލި، ޝަރީއަތްކުރެވި އަދަބު ދެވޭނެއެވެ. ބައެއް ގައުމުތަކުގައި މިކަމުގެ އަދަބަކީ މެރުމެވެ. ނުވަތަ އުމުރަށް ޖަލަށް ލުމެވެ. ކޮންމެ އަކަސް، 1552ގައި، ޑޮމް މެނުއަލް ދިވެހި ގައުމަށް ޚިޔާނަތްތެރިވުމުން، އަލުން ރާއްޖެ އެރުމުގެ ފުރުސަތު އޭނާއަކަށް ނުދެވެއެވެ. ނަމަވެސް، 2008ގައި އަޅުގަނޑުމެންގެ ތެރޭގައި ތައާރުފުކުރެވުނު، ‘ހަގިގީ ޑިމޮކުރަސީގައި’، ގާނޫނުތަކަކީ، ބާރުހުރިނަމަ އެމީހަކު އަމިއްލައަށް ބޭނުން ގޮތަކަށް މާނަކޮށް، ގައުމަށް ޚިޔާނަތްތެރިވުމުގެ ފުރުސަތުވެސް ގާނޫނުތަކުން ލިބި، އެއީ ކުށަކަށް ނުވެ ހިނގައިދާނޭ ފަދަ ނަމޫނާ ޑިމޮކުރަސީއެއްކަން މިވަނީ ސާބިތުކޮށްދީފައެވެ. މައްސަލައަކީ ޑޮން މެނުއަލް ފަދަ ޚާއިނުން އުފެދުމުގެ މައްސަލައެއް ނޫނެވެ. މައްސަލައަކީ އާންމުންގެ އެތައް ބަޔަކު މިފަދަ ޚާއިނުން ބަލައިގަންނާތީއެވެ. ސޯޅަ ވަނަ ގަރުނުގެ އާންމު ދިވެހިންގެ ވިސްނުމާއި، އެކާވީސް ވަނަ ގަރުނުގެ އާންމު ދިވެހިން ވިސްނުމާ އަޅާބަލާއިރު، ހަރުދަނާވަނީ ކޮންބައެއްގެ ވިސްނުން ބާވައޭ ހިތަށް އަރައެވެ؟ ގައުމަށް ތެދުވެރިވުމާއި އިޚުލާސްތެރިވުން ފަދަ އަގުތަކުގައި ހިފަހައްޓައިގެން، ހަމަތަކާއި އުސޫލުތަކެއްގެ މަތީގައި ތިބިކަމަށް ފެންނަނީ 1552ގެ ދުވަސްވަރު، އާދެ، ސޯޅަވަނަ ގަރުނުގައި، އުޅުނު ދިވެހި އާންމު އަފުރާދުންނޭ ދެންނެވުމަކީ ދޮގަކަށްނުވާނެއެވެ.\nކޮންމެއަކަސް، ގައުމުތައް ހަލާކުވެ، ނެތިދަނީ ގައުމުގައި އުފެދޭ ޚާއިނުންގެ ސަބަބުންނެވެ. ފަހަރެއްގައިވެސް، ގައުމުތަކުގެ މިނިވަންކަން ގެއްލި، ގައުމުތައް ހަލާކުވެ ނެތިދަނީ، ބޮޑެތި ބާރުތަކުގެ ބާރުވެރި ކަމުގެ ސަބަބަކުން ނޫނެވެ. ޑޮމް މެނުއަލް ފަދަ، ޚާއިނުން، ވެރިކަން ހޯދުމުގެ އެދުމުގައި ނުވަތަ އެމީހުންގެ ވެރިކަން ދެމެހެއްޓުމުގެ ބޭނުމުގައި، އާންމު ރައްޔިތުނަށާއި ތަނުގެ މުއައްސަސާތަކަށާއި އިދާރާތަކަށް އިތުބާރުނުކުރެވޭތީ، އެފަރާތްތަކަށް ދޮގު ބަދުބަސްބުނެ އެފަރާތަކަށް ރައްޔިތުންގެ ހިތުގައި ދެވިފައިވާ ގަދަރާއި އިޙުތިރާމް ކަނޑުވާލައި ބޭރުގެ އެހީ ހޯދަން، އެމީހުންނަށް ޖެހެނީއެވެ. ތަނުގައި އުފެދިދާ ދުޅަހެޔޮ ނޫން، ސިޔާސީ ވާދަވެރިކަން ވެސް، މިކަން މެދުވެރިކުރުމަށް މަގުފަހިކުރެއެވެ. މިކަން، ލޯ ހުޅުވައިގެން ބަލައިފި ކޮންމެ މީހަކަށް ވެސް ފެންނާށެވެ. ބޭރުގެ ބޮޑެތި ބާރުތައް، އެބާރުތަކުގެ އަތްދަށަށް، އެހެން ގައުމުތައް ގެންދަނީ ޑޮމް މެނުއަލް ދަޢުވަތު ދިން ފަދައިން، އެފަދަ ބާރުތަކަށް، އަމިއްލަ ގައުމަށް ޙަމަލާދީ ހިފަން އަންނާށޭ ގޮވާ ޚާއިނުންގެ އެހީގައެވެ. މިކަން އިތުރަށް ފަހިވެގެން ދަނީ، ލޯމަރައިގެން ތިބެ، ޑޮމް މެނުއަލް ފަދަ ޚާއިނުންގެ ހަގީގަތް ނުބަލާ، އެމީހުން ކުރާހާ ކަމަކަށް އަތްތިލަބަޑި ޖަހަން، އާންމު އަފުރާދުން ތިބޭތީއެވެ. ގައުމީ ޖައުހަރީ އަގުތަކަށް – ތެދުވެރިވުން، އިޚުލާސްތެރިވުން، އެކަކު އަނެކަކަށް އިޙުތިރާމުކުރުން، ހެޔޮލަފާވުން އެއްވެސް ހުރުމަތެއް ނުބަހައްޓައި އަދި މި އަގުތައް، އެމަސްދަރަކުން ލިބިގަނެވޭ އަސާސުކަމުގައިވާ ހިމެނޭ އިސްލާމްދީން މުގުރާލައި ފުނޑުފުނޑުކޮށްލާތަންވެސް، އެއްވެސް ޣީރަތްތެރިކަމެއް ނެތި ބަލަންތިބެވޭތީއެވެ.\nކޮންމެއަކަސް، މަތީގައި ބަޔާންކުރެވުނު ވާހަކަތަކުން، ފާހަގަކޮށްދޭން ބޭނުންވީ ރާމާމަކުނު ފަނޑިޔާރު ބޯކިބާ އޭގެ އަނގަޔަށްލައި ދިރުވާލި ގޮތަށް، ރާއްޖެވެސް ބޭރު ބާރެއްގެ އަނގައިގެ ތެރެއަށް ވެއްޓިދިޔުމުގެ ނުރައްކަލާއި ބިރު އެބައޮތްކަމެވެ. މިކަން މެދުވެރިވަނީ ގައުމުގައި އުފެދޭ، ޑޮން މެނުއަލް ފަދަ ސިޔާސީ ކަސްބީ ޚާއިނުންގެ ސަބަބުންނެވެ. އަދި، އެފަދަ ސިޔާސީ ކަސްބީ ޚާއިނުން ޖަހާ ބެރަށް، އެއްވެސް އަމިއްލަ ވިސްނުމެއް ނެތި، ނަށަން ތިބޭ ރައްޔިތެއް އޮތުމުންނެވެ. ދެން، މީހަކު ބުނެފާނެއެވެ. ‘ތިމަންނައަށް ކުރެވޭނީ ކޮންކަމެއް ހެއްޔެވެ؟’ ނޫނީ ‘ތިމަންނާ ކުރާނީ ކޮން ކަމެއް ހެއްޔެވެ؟’ އޭގެ ޖަވާބުގައި ބުނެވޭނީ، ‘ކަލޭގެ އަމިއްލަ އަގުހުރި މުދަލެއް ގެއްލެން އުޅޭ ނަމަ، ތިހެން، ތިމަންނާއަށް ކުރެވޭނީ ކޮންކަމެއްހޭ ކިޔާފައި ހިމޭނުން އަތްއުރާލައިގެން ހުންނާނަން ހެއްޔެވެ؟’ ނުހުންނާނެއެވެ. އެއްވެސް، ޝައްކެއް ނެތް ގޮތުގައި، އެކަމާ މެދު އެޅެން އޮތް ގާނޫނީ ފިޔަވަޅަކީ ކޮބައިތޯ އަދި ގާނޫނު ތަންދޭ ގޮތުގެ މަތިން ކުރެވޭނީ ކޮންކޮން ކަމެއްތޯ އަމިއްލައަށް ހޯދައި، އެ ފިޔަވަޅެއް އަޅަން މަސައްކަތް ކުރާނެއެވެ. އެހެންވެ، ގުނބޯ ނުހެދި، ލީޑަރު ތަސްބީހަ ކިޔުން ދޫކޮށް، ހަމަ އެފަދައިން، މިކަމާ ދޭތެރޭ ކުރެވެން އޮތީ ކޮން ކަމެއްތޯ އަމިއްލައަށް ވިސްނައި ފިކުރުކޮށްގެން އެގޮތް ގޮތް ހޯދަން މަސައްކަތްކުރާށެވެ! ނޫންނަމަ، ދެބުޅަލުގެ ކޯޅުމުގެ ރަނުގެ ފުރުސަތު ބޭނުންކޮށް، ރާމާމަކުނު ފަނޑިޔާރު ބޯކިބާ ދިރުވާލެއްވި ގޮތަށް، އަޅުގަނޑުމެންގެ ތެރޭގައި މިއުޅޭ، ގައުމުވެސް ވިއްކާލަން ފަސްނުޖެހޭ، ޑޮމް މެނުއަލް ކަހަލަ، ހަށިވިއްކާ ސިޔާސީ ކަސްބީންގެ ކޯޅުންތަކުގެ ސަބަބުން، ބޭރުގެ މަކުނު ފަނޑިޔާރެއް އައިސް، އަންދަލުސްއާއި ފަލަސްތީނާއި ސިއްކިމް ދިރުވާލި ފަދައިން، ދިވެހިރާއްޖެ ވެސް ދިރުވާލައި ގެއްލުވާލަފާނެއެވެ.


Raees ge bahdhaluvun: Musaara massala halluve Pilotun anbura vazeefa ah!\nމޯލްޑިވިއެންގެ ފްލައިޓެއްގައި މުވައްޒަފުންތަކެއް----\nރައީސްގެ ބައްދަލުވުން: މުސާރަ މައްސަލަ ހައްލުވެ ޕައިލެޓުން އެނބުރި ވަޒީފާއަށް!\n12 ސެޕްޓެމްބަރ 2021 - 18:18:46\nގައުމީ އެއާލައިން، މޯލްޑިވިއަންގެ ޕައިލެޓުންނާއި ކެބިން ކުރޫއިންގެ މުސާރަ މި އަހަރު ނިމުމުގެ ކުރިން ކުރިން ހުރި ވަރަށް ބޮޑުކޮށްދޭން ރައީސް އިބްރާހިމް މުހައްމަދު ސޯލިހް ދެއްވި ޔަގީންކަމާއިއެކު ކުރަމުންދިޔަ ހަޅުތާލު ނިންމާލައިފި އެވެ.\nމުސާރައިގެ މައްސަލައިގައި މިއަދު ހައްލެއް ލިބިފައިވަނީ ޕައިލެޓުންނާ އެކު ރައީސް އިބްރާހިމް މުހައްމަދު ސޯލިހު މިއަދު މެންދުރު ރައީސް އޮފީހުގައި ބޭއްވި ބައްދަލުވުމަށް ފަހު އެވެ.\nފައިނޭންސް މިނިސްޓަރު އިބްރާހިމް އަމީރު ވެސް ބައިވެރިވެވަޑައިގެންނެވި އެބައްދަލުވުމުގައި ޕައިލެޓުންނާއި ކެބިން ކްރޫންގެ ކަންބޮޑުވުންތައް ރައީސް އަޑުއެއްސެވި ކަމަށާއި މިމަހުން ފެށިގެން މުސާރަ 80 އިންސައްތަ އިއާދަކޮށްދޭން ރައީސް ވަނީ ނިންމައިފައި ކަމަށް ރައީސް އޮފީހުގެ ތަރުޖަމާން މަބްރޫކް އަޒީޒް ވިދާޅުވިއެވެ.\nކޮވިޑްގެ ހާލަތާއި ގުޅިގެން ގައުމީ އެއާލައިނުގައި މަސައްކަތް ކުރާ ކެބިންކުރޫއިންނާއި، ޕައިލެޓުންނަށް ދެމުން އައި މުސާރަ ވަނީ ކުޑަކޮށްފައެވެ. އޭގެ ފަހުން ކޮވިޑްގެ ހާލަތު ހަމަޔަކަށް އެޅި ކުރިއަށް އޮތް ޓޫރިޒަމްގެ ހައި ސީޒަނަށްވެސް ބުރަކޮށް މަސައްކަތްކުރަން ޖެހޭއިރު މުސާރައަށް ބަދަލެއް ނާންނާތީ އެމުވައްޒަފުން މިފަހުން ވަނީ ހަޅުތާލުކުރަން ފަށާފައެވެ. އަދި މުސާރަ އިއާދަނުކުރާތީ މޯލްޑިވިއަންގެ ސީޕްލޭން ހަތަރު ކެޕްޓަނުންނާއި ތިން ކޯ ޕައިލެޓުންނާއި ހެޑް އޮފް ޓްރެއިނިން އަދި ހެޑް އޮފް އޮޕަރޭޝަންސް އިސްތިއުފާ ދީ އަދި އިތުރު މުވައްޒަފުން ވަނީ އިސްތިއުފާ ދޭން ނިންމައިފަ އެވެ.\nއަދި އެފަރާތްތަކުން އެދެމުންދިޔައީ މުސާރަ 100 އިންސައްތައަށް ރުޖޫއުކޮށް ދިނުމަށެވެ. މަބްރޫކް ވިދާޅުވީ، މިމަހުން ފެށިގެން މުސާރަ 80 އިންސައްތަ އިއާދަކޮށްދޭން ރައީސް ނިންމެވި ނަމަވެސް މި އަހަރު ނިމުމުގެ ކުރިން 100 އިންސައްތައަށް މުސާރަ ރުޖޫއުކޮށްދިނުމަށް މަސައްކަތްކޮށްދޭނެ ކަމުގެ ޔަގީންކަން ރައީސް އަރުވާފައިވާ ކަމަށެވެ.\nމިދުހަތު ވަކިކުރި އިރު ތުހުމަތު އަލީ ޒާހިރަށް\nބުރަކޮށް އުޅުނަސް އިފޫގެ ކެމެރާ ލެންސަށް އަރަނީ ސަޅި ފޮޓޯ!


Ekakuge Baaru Industrygai Oi Zamaan Nimijje: Paresh - Vaguthu\nއެކަކުގެ ބާރު އިންޑަސްޓްރީގައި އޮތް ޒަމާން ނިމިއްޖެ: ޕަރޭޝް\n5 މަސް ކުރިން ( ޖެނުއަރީ 8, 2021 )\nފާއިތުވި 10 މަސްދުވަހުގެ ތެރޭގައި ބޮލީވުޑު ފިލުމު އިންޑަސްޓްރީއަށް އައި އެންމެ ފާހަގަ ކޮށްލެވޭ ބަދަލަކީ އޯޓީޓީ ޕްލެޓް ފޯމް ތަޢާރަފްވެގެން ދިޔުމެވެ. މިކަމުގެ ސަބަބުން އެތައް އެކްޓަރުންނަކަށް ފުޅާ ދާއިރާއެއްގައި ފުރުސަތުތައް ލިބެމުންދާނެ ކަމަށް ޕަރޭޝް ރާވަލް އުއްމީދު ކުރެއެވެ.\n''ސްކޭމް 1992ގެ ތަރި ޕްރަތިކް ގާންދީއަކީ އެއްރެއިން ގިނަ ބައެއްގެ މަގުބޫލުކަން ހޯދި ފަންނާނެއް. މިއީ އޯޓީޓީ ޕްލެޓް ފޯމުގެ ސަބަބުން ލިބުނު މަޝްހޫރުވުމުގެ އާގޮތެއް. އެއް ފިލުމުން އަނެއް ފިލުމަށް މީހުންގެ މަގުބޫލުކަން ހޯދައި ފަންނާނުން ދާނީ ބަދަލުވަމުން. ކުރީގެ ގޮތަށް އެއް އެކްޓަރަކު ސްޓަރއަކަށް ވުމަށްފަހު ކުރިއަށް އޮތް ދިހަ އަހަރަށް އެ ސްޓާރެއްގެ މަގުބޫލުކަން ދެމިއޮންނަ ގޮތަކަށް ނޫން. އެއީ އޯޓީޓީ ޕްލެޓް ފޯމުގެ ބާރު. މިއީ ކިހިނެއް ވާކަމެއްކަން ނޭނގެ. ނަމަވެސް މިހާރު ކަންތައްތައް މިދަނީ ހަމަ އެންމެ ރަނގަޅު ގޮތަށް ބަދަލުވަމުން. އެންމެންނަށް ވެސް މި ބަދަލުތައް ދާނީ ފެންނަމުން'' ކޮމެޑީ ރޯލުތަކުން ފެންނަ ޕަރޭޝް ރާވަލް ބުނެފައިވެއެވެ.\nޕަރޭޝް ރާވަލްގެ ވެސް ދެ ފިލުމެއް ވަނީ އޯޓީޓީ ޕްލެޓްފޯމުގައި ދައްކާފައެވެ. އެއީ ތަމަޅަ ފިލުމު ''ސުރަރާއި ޕްޓްރޫ'' އާއި ހިންދީ ފިލުމު ''ކޫލީ ނަންބަރު 1''އެވެ.\nއޯޓީޓީ ޕްލެޓްފޯމް އައުމުގެ ކުރިން ހުރިހާ އެކްޓަރުންނަށް ވެސް ހަމަހަމަކަން އޮތްތޯ ސުވާލު ކުރުމުން އޭގެ ޖަވާބުގައި ޕަރޭޝް ބުނެފައިވަނީ ކުރީގެ ވާހަކަތައް ދައްކަން ބޭނުން ނުވާ ކަމަށާއި ނަމަވެސް މިހާރު އެ ފުރުސަތު ހަމަހަމައަށް ހުރިހާ ފަންނާނުންނަށް ވެސް އޮތް ކަމަށެވެ.\nޖެނުއަރީ 9, 2021 09:24\nރާއްޖޭގައިވެސް ދިވެހި ބަހުގެ ޅެންވެރިކަމާ ލިޔުންތެރިކަމާ ބަހުގެ ދިރާސީމަސައްްކައް ވެސް ވަކިބަޔަކު ހިސޯރުކޮށްގެން އުޅޭމިއަދު މާޒީކޮށްލަންވެއްޖެ!


"ވޯލްޑް ލޯގޯ ކޮމްޕެޓިޝަން 2019"ގެ ކެޓެގަރީ ތިނެއްގެ ޗެމްޕިއަންކަން ރާއްޖެއަށް | Jazeera\t"ވޯލްޑް ލޯގޯ ކޮމްޕެޓިޝަން 2019"ގެ ކެޓެގަރީ ތިނެއްގެ ޗެމްޕިއަންކަން ރާއްޖެއަށް - Jazeera\n"ވޯލްޑް ލޯގޯ ކޮމްޕެޓިޝަން 2019"ގެ ކެޓެގަރީ ތިނެއްގެ ޗެމްޕިއަންކަން ރާއްޖެއަށް\nޢަލީ ޔާމީން June 12, 2019 195 views0\nމިއަހަރުގެ "ވޯލްޑް ލޯގޯ ކޮމްޕެޓިޝަން"ގެ ތިން ވަނަ ކެޓެގަރީގެ ޗެމްޕިއަންކަން ރާއްޖެއިން ހޯދައިފިއެވެ.\nރާއްޖެއިން މި މުބާރާތުގެ ޗެމްޕިއަންކަން ހޯދީ ނޭޕާލް، އަފްގާނިސްތާން، ކެންޔާ، ބޫޓާން، ފިލިޕީންސް އަދި ލަންކާ ފަދަ ސަރަހައްދީ ބޮޑެތި ގައުމުތަކާއި ވާދަކޮށެވެ.\nމި މުބާރާތުގައި ރާއްޖެ ތަމްސީލްކޮށްފައިވަނީ ހައްވާ ނައުޝާއެވެ.\nހައްވާ ނައުޝާއަކީ "އިސްދޫ ހެލްތް ސެންޓަރު"ގައި މަސައްކަތް ކުރަމުން އަންނަ އެސިސްޓެންޓް ލައިސެންސްޑް ނަރުހެކެވެ. ނައުޝާއަކީ އެ ހެލްތް ސެންޓަރުގައި މަސައްކަތް ކުރާ އެންމެ ހަގު ނަރުހެވެ. ނައުޝާ އިސްދޫ ހެލްތް ސެންޓަރުގައި ވަޒީފާ އަދާކުރަން ފެށީ އުމުރުން 18 އަހަރުގައެވެ.\nއަދި އޭނާއަކީ ރީޖަނަލް އެލައިންސެސް ފޯރ ފޯސްޓަރިންގ ޔޫތު (ރަފީ)ގެ އިވެންޓް އޯގަނައިޒިންގ ކޮމެޓީގެ ކުރީގެ ވައިސް ޗެއަރއެކެވެ. ރަފީގައި އޭނާ ކުރި މަސައްކަތުގެ ނަތީޖާއެއްގެ ގޮތުން 2018 ވަނަ އަހަރު ބޭއްވި ރަފީ ގާލާގައި ނައުޝާއަށް ވަނީ އެ ޖަމިއްޔާގެ އެންމެ އައުޓްސްޓޭންޑިންގ މެންބަރުކަން ލިބިފައެވެ. މީގެ އިތުރުން ނައުޝާއަކީ ރާއްޖޭގައި އޮންނަ އެންމެ ބޮޑު ސަރުކާރު ހިއްސާ ނުވާ ޖަމިއްޔާ، މޯލްޑިވްސް ނޭޝަނަލް ޔުނިވަރސިޓީ ސްޓޫޑެންޓް ޔުނިއަން، އެމްއެންޔޫއެސްޔޫގެ ހިންގާ ކޮމެޓީގެ ކުރީގެ މެންބަރެއްވެސް މެއެވެ.\nނައުޝާ ވަނީ 2018 ވަނަ އަހަރު ލަންކާގައި ބޭއްވުނު ސައުތު އޭޝިއަން ޔޫތު ސަމިޓުގައި ރާއްޖެ ތަމްސީލްކޮށްފައެވެ. އަދި އޭނާއަކީ އެ ސަމިޓުގެ އެންމެ މޮޅު ފޮޓޯ ގްރަފަރ ވެސް މެއެވެެ. މިއާއި އެކު އިންޓަރނޭޝަނަލް ޔޫތު ކޮމެޓީގެ ސައުތު އޭޝިއާގެ މަންދޫބަކަށް ނައުޝާ ވަނީ ހަމަޖައްސައިފައެވެ.\nނައުޝާގެ މި ކާމިޔާބީއަަކީ ދިވެހި ތާރީހުގައި ލިޔެވިގެންދާނެ ބޮޑު ކާމިޔާބީއެކެވެ.\nވޯލްޑް ލޯގޯ ކޮމްޕެޓިޝަން


Morrinho ah suspention eh, joorimanaa eh, Court ah ves Gendhanee\nމޮރީނިއޯ އަށް ސަސްޕެންޝަނެއް، ޖޫރިމަނާއެއް، ކޯޓަށް ވެސް ގެންދަނީ\nޗެލްސީގެ ކޯޗު ހޯސޭ މޮރީނިއޯ: އޭނާ އަށް ވަނީ ގިނަ މައްސަލަތަކެއް ކުރިމަތިވެފައި.\nޗެލްސީގެ ކޯޗު ހޯސޭ މޮރީނިއޯ ގޮވައިގެން އެކުލަބުގެ ކުރީގެ ޑޮކްޓަރު އީވާ ކަރްނެއިރޯ ކޯޓަށްދާން ތައްޔާރުވި އިރު ސްޓޭޑިއަމަށް ނުވަދެވޭ ގޮތަށް އޭނާ ސަސްޕެންޑްކޮށް ޖޫރިމަނާވެސްކޮށްފި އެވެ.\nމޮރީނިއޯގެ އިތުރުން ޗެލްސީއާ ދެކޮޅަށް ވެސް އީވާ ދައުވާކުރާނެ އެވެ. އެއީ އޭނާ މަގާމު ދަށްކުރި މައްސަލާގަ އެވެ.\nޗެލްސީގެ ކޯޗު ހޯސޭ މޮރީނިއޯ އީވާގެ މަގާމު ދަށްކުރަން ނިންމީ މި ސީޒަން ފެށި މެޗުގައި ސްވަންސީއާ ދެކޮޅަށް އެޑެން ހަޒާޑަށް އަނިޔާނުވަނީސް ފަރުވާދޭން ދަނޑަށް އެރި މައްސަލާގަ އެވެ. މޮރީނިއޯ ރުޅިއައީ މެޗު ނިމެން ގާތްވެފައިވަނިކޮށް، އަދި ޓީމު މޮޅުނުވެ އޮއްވައި އީވާ ދަނޑަށް އެރުމުންނެވެ. ނަމަވެސް މިކަމަށް އޭނާ އިންކާރުކުރެ އެވެ.\nމި މައްސަލާގައި ޗެލްސީގެ ފުރަތަމަ ޓީމުން އީވާ ބާކީކޮށް، ޗެލްސީގެ ދަނޑު ނޫން ތަނެއްގައި ޓީމަށް އެހީތެރިނުވެވޭ ގޮތަށް އީވާގެ ވަޒީފާ ދަށްކުރި އެވެ. މީގެ ސަބަބުން އެންމެ ފަހުން އޭނާ އަމިއްލަ އަށް ޗެލްސީން ވަކިވީ އެވެ.\nމޮރީނިއޯ އާއި އީވާ: ދެ މީހުންގެ ރުޅިވެރިކަން ވަނީ އިންތިހާ އަށް ބޮޑުވެފައި.\nއިނގިރޭސި ނޫސްތަކުން ބުނާގޮތުގައި ޗެލްސީއާ ދެކޮޅަށް ދައުވާކުރުމުގެ އިތުރަށް ވަޒީފާއާ ބެހޭ ޓްރައިބިއުނަލްގައި މޮރީނިއޯއާ ދެކޮޅަށް ދައުވާކުރަން އީވާ ނިންމީ އޭނާގެ ވަޒީފާ ދަށްކުރުމުގައި މޮރީނިއޯގެ ނުފޫޒު އޮތްކަމަށް ބުނެ އެވެ.\nމޮރީނިއޯއާ ދެކޮޅަށް އީވާ ދައުވާކުރަން ނިންމިއިރު ޖިންސީގޮތުން ފުރައްސާރަކުރުމަށް އެއްވެސް ބަހެއް މޮރީނިއޯ އީވާއާ ދިމާލަށް ބޭނުންކުރިތޯ ބަލަން އިނގިރޭސި އެފްއޭއިން ވަނީ މީގެ ކުރިން މި ދެ މީހުންގެ ކުރިމަތިލުމުގެ ވީޑިއޯ ފުޓޭޖްތައް ބަލައިފަ އެވެ. އެ މައްސަލާގައި ކާމިޔާބުވީ މޮރީނިއޯ އަށެވެ.\nއަނެއްކޮޅުން މޮރީނިއޯ އަށް އިތުރު މައްސަލަތަކެއް ކުރިމަތިމިވަނީ ކުރިއަށް އޮތް ސްޓޯކް ސިޓީގެ މެޗަށް އޭނާ އަށް ދަނޑަށް ނުވަދެވޭގޮތަށް ސަސްޕެންޑްކޮށް، 40000 ޕައުންޑުން ޖޫރިމަނާކޮށްފައިވަނިކޮށެވެ. މީގެ އިތުރުން ޓީމު މި ވަގުތު އޮތީ ޓޭބަލުގެ 15ވަނާގަ އެވެ. މި ސީޒަނުގައި މިހާތަނަށް ކުޅުނު 11 މެޗުގެ ތެރެއިން ހަ މެޗުން ބަލިވެފައިވުމުން މަގާމުން ވަކިކޮށްފާނެ ކަމުގެ ބިރުވެސް އޭނާ އަށް ވަނީ ކުރިމަތިވެފަ އެވެ.\nހޯސޭ މޮރީނިއޯ ޗެލްސީ


“އޮންލައިން ކުރުމުން ޝަރީޢަތް އަވަސްވެ، އިންޞާފު ހޯދަން ހިނގަންޖެހޭ ދިގު މަގު ކުރުވެގެންދާނެ” – Dhen.mv\n"އޮންލައިން ކުރުމުން ޝަރީޢަތް އަވަސްވެ، އިންޞާފު ހޯދަން ހިނގަންޖެހޭ ދިގު މަގު ކުރުވެގެންދާނެ"\nކޯޓު ތަކުގެ ޝަރީއަތްތައް އޮންލައިން ކޮށްކުރިއަށް ގެންދިއުމުން ޝަރީޢަތް އަވަސްވެ، އިންޞާފު ހޯދަން ހިނގަންޖެހޭ ދިގު މަގު ކުރުވެގެންދާނެ ކަމަށް ރާއްޖޭގެ ބަންޑާރަ ނައިބު އިބްރާހިމް ރިއްފަތު ވިދާޅުވެއްޖެއެވެ.\nރިއްފަތު މިފަދައިން ވިދާޅުވީ ފުރަތަމަ ފަހަރަށް ސްޕްރީމް ކޯޓުގެ ޝަރީއަތްތައް އޮންލައިންކޮށް ޓްވިޓަރ އަދި ޔޫޓިއުބް މެދުވެރިކޮށް ލައިވް ކުރުމަށް ސްޕްރީމު ކޯޓުން ނިންމުމާއި ގުޅިގެން ކުރެއްވި ޓްވީޓެއްގައެވެ.\nރިއްފަތު ވިދާޅުވީ ޝަރީއަތް ކުރިއަށް ގެންދިއުމުގައި ޓެކްނޮލޮޖީ ބޭނުންކުރުމުން ޚަރަދާއި ވަގުތު ސަލާމަތްވެ އިންސާފު ލިބޭކަން އިހްސާސު ކުރެވިގެންދާނެކަމަށެވެ.\nބޭނުންބޮޑު ތާރީޚީ ބަދަލެއްް:ޓެކްނޮލޮޖީ ބޭނުންކުރުމުން ޚަރަދާއި ވަގުތު ސަލާމަތްވޭ. އަދި ޝަރީޢަތް އަވަސްވެ، އިންޞާފު ހޯދަން ހިނގަންޖެހޭ ދިގު މަގު ކުރުވެގެންދާނެ. ކޯޓުތަކުގެ އަބުއިކަން މާޒީވެ ޝަރީޢަތުގެ އަޑާއި މަންޒަރު ދުރާއި ގާތުން ފެނިދެނިވުމުން އިންޞާފް ލިބޭކަން އިޙުސާސްކުރެވޭނެ. https://t.co/DpswSMsrra\n— I.Riffath (@ibriffath) May 19, 2020\nކޮވިޑް-19 އާ ގުޅިގެން ސިއްހީ ކުއްލި ނުރައްކަލުގެ ހާލަތުގެ އިއުލާންގެ ދަށުން އޮފީސްތައް ބަންދު ކޮށްފައިވާތީ އާންމު އުސޫލުން ޝަރީއަތްތައް އޮތީ މެދުކަނޑާލައިފަ އެވެ.\nސުޕްރީމް ކޯޓުން މިއަދު ނެރުނު ގަވާއިދުގައިވާ ގޮތުން މީހުން ކޯޓަށް ހާޒިރުކުރުން ރައްކާތެރި ނޫން ހާލަތްތަކުގައި އެ ކޯޓުގެ ޝަރީއަތްތައް ކުރިއަށް ދާނީ މައިކްރޯސޮފްޓް ޓީމްސް މެދުވެރިކޮށް ނުވަތަ ފޯނު ނުވަތަ އެ ނޫން ވެސް ޓެލެކޮންފަރެންސިން ނިޒާމެއް މެދުވެރިކޮށެވެ.


Gaanoonee column: Registry kuran jehey viyafaari dhenegathun\nމުޖުތަމައުގައި ތަފާތު އެކި ވައްތަރުގެ، އަދި ތަފާތު އެކި ފަންތީގެ ވިޔަފާރިތައް ނުކުރާ ފަރާތެއް މަދުވާނެއެވެ. އެއީ އިލެކްޓްރޯނިކް ތަކެތި މަރާމާތު ކޮށްދިނުމުގެ މަސައްކަތް ނަމަވެސް، ނުވަތަ އޮންލައިން ވިޔަފާރީ ނަމަވެސް، ނުވަތަ އޮފީހެއްގައި ޚިދުމަތެއް ދިނުން ނަމަވެސްމެއެވެ. މިފަދަ ކޮންމެ ވިޔަފާރިއެއްވެސް ކުރެވޭނީ ވިޔަފާރިކުރާ ތަނެއްގެގޮތުގައި ރަޖިސްޓްރީ ކޮށްގެންނެވެ.\nރަޖިސްޓްރީ ކުރަންޖެހޭނީ ކޮންކަހަލަ ވިޔަފާރި ތަކެއްތޯއާއި، އަދި ރަޖިސްޓްރީ ކުރުމުގައި ޢަމަލުކުރަންވީ އުސޫލަށް ބަލާލަމާތޯއެވެ.\nވިޔަފާރިއެއް ހިންގަންވާނީ، ވިޔަފާރިއެއްގެ ގޮތުގައި ރަޖިސްޓްރީ ކޮންގެންނެވެ. އެގޮތުން ކުއްފުންޏެއްގެ ގޮތުގައި، ނުވަތަ ޕާރޓްނާޝިޕެއްގެ ގޮތުގައި، ނުވަތަ ކޯޕަރޭޓިވް ސޮސައިޓީ އެއްގެގޮތުގައި، ނުވަތަ އަމިއްލަ ފަރުދުންގެ ވިޔަފާރިއެއްގެ ގޮތުގައި ރެޖިސްޓްރީ ކޮށްގެންނެވެ. ރަޖިސްޓްރީކުރުން ލާޒިމު ވިޔަފާރިތަކަށް ބަލާއިރު، އާމްދަނީ ހޯދުމުގެ ބޭނުމުގައިކުރާ، މުދާ ގަނެވިއްކުމުގެ މަސައްކަތް ވެގެންދާނީ، ރަޖިސްޓްރީ ކުރަންޖެހޭ ވިޔަފާރިއަކަށެވެ. މިސާލަކަށް ފިހާރައެއް ހުޅުވައިގެން، މުދާވިއްކާނަމަ އެވެގެންދާނީ ރަޖިސްޓްރީ ކުރަންޖެހޭ ވިޔަފާރިއެއްގެ ގޮތުގައެވެ.\nވިޔަފާރި އުސޫލުން ފައިދާއެއް ހޯދުމުގެ ނިޔަތުގައި ހިންގާ އުފެއްދުންތެރިކަމުގެ މަސައްކަތްތައް، ނުވަތަ ފޯރުކޮށްދޭ ފަންނީ ޚިދުމަތްތައް ހިމެނިގެންދާނީ ވިޔަފާރީގެ ތެރޭގައެވެ. މިސާލަކަށް ޓިއުޝަން ކްލާހެއް ހެދުމަށްފަހު، އެތަނުން ކުދިންނަށް ކިޔަވައިދޭނަމަ، އެކަން ހިމެނިގެންދަނީ ޚިދުމަތެއް ފޯރުކޮށްދިނުމުގެ ވިޔަފާރީގެ ތެރޭގައެވެ. އަދި މިނޫންވެސް މަސައްކަތްތަކަކީ، މާލީ ފައިދާއެއް ހޯދުމުގެ ނިޔަތުގައިކުރާ މަސައްކަތެއްނަމަ، ރަޖިސްޓްރީކުރުން ލާޒިމް ވިޔަފާރީގެ ތެރޭގައި ހިމެނިގެންދާނެއެވެ. މިސާލަކަށް ގެސްޓްހައުސް ވިޔަފާރި ވާނީ މިބާވަތުގެ ވިޔަފާރިއަށެވެ.\nވިޔަފާރިއެއް ރަޖިސްޓްރީކުރަންޖެހޭ ޙާލަތްތައް\nރަޖިސްޓްރީ ކުރަންޖެހޭ ވިޔަފާރިއެއްނަމަވެސް، ކުރާ ވިޔަފާރިއަކީ އަމިއްލަ ދިރިއުޅުމަށްޓަކާ އާމްދަނީ ހޯދުމުގެގޮތުން، އަމިއްލައަށްކުރާ މަސައްކަތެއްނަމަ، އެމަސައްކަތެއް ވިޔަފާރިއެއްގެގޮތުގައި ރަޖިސްޓްރީ ކުރާކަށްނުޖެހޭނެއެވެ.\nއެހެންނަމަވެސް، އެ ވިޔަފާރި ހިންގަނީ އެކަކަށްވުރެ ގިނަމީހުން ވަޒީފާގައި ގެންގުޅެގެން ކަމުގައިވަނީނަމަ، އެވިޔަފާރިއެއް ރަޖިސްޓްރީ ކުރަންޖެހޭނެއެވެ. އަދި އެކުރާ ވިޔަފާރީ ހިންގަނީ މަސައްކަތްކުރާނެ ތަނެއް ޤާޢިމުކޮށްގެންނަމަ، ވިޔަފާރިއެއްގެގޮތުގައި ރަޖިސްޓްރީ ކުރަންވާނެއެވެ. މިސާލަކަށް، މުވައްޒަފަކު އައްޔަނުކޮށްގެން ޕްރިންޓް، ސްކޭން، އަދި ކޮޕީ ހެއްދުމުގެ ޚިދުމަތް ފޯރުކޮށްދޭނަމަ، އެވިޔަފާރިއެއް ހިންގަންވާނީ ރަޖިސްޓްރީކޮށްގެންނެވެ. އަދި ވިޔަފާރިކުރަނީ އިލެކްޓްރޯނިކް ޒަރީއާއިންނަމަވެސް ރަޖިސްޓްރީ ކުރަންޖެހޭނެއެވެ. މިސާލަކަށް އޮންލައިންކޮށް މުދާވިއްކުންފަދަ ވިޔަފާރިތަކެވެ.\nރަޖިސްޓްރީކުރުމާއި ޙުއްދަ ހޯދުން\nރަޖިސްޓްރީ ކުރުމަށް ބޭނުންވާ ލިޔެކިއުންތައް ފުރިހަމަ ކުރުމަށްފަހު، ވިޔަފާރިއެއްގެ ގޮތުގައި ރަޖިސްޓްރީކުރުމަށް ހުށަހަޅާނީ، މާލޭގައިނަމަ މިނިސްޓްރީ އޮފް އިކޮނޮމިކް ޑިވެލޮޕްމަންޓަށެވެ. އަތޮޅުތެރޭގައިނަމަ، އެރަށެއްގެ ރަށު ކައުންސިލަށެވެ. ވިޔަފާރިއެއްގެގޮތުގައި ރަޖިސްޓްރީކުރެވުމުން، އެވިޔަފާރީގެ ނަން ފާސްކުރުމަށް ހުށަހަޅަންވާނެއެވެ. އަދި ނަން ފާސްކޮށްދޭތާ 14 ދުވަހުގެތެރޭގައި ނަން ރަޖިސްޓްރީކުރުމަށް ހުށަހަޅާ، ވިޔަފާރިކުރުމުގެ ޙުއްދަ ހޯދަންވާނެއެވެ. އަދި ވިޔަފާރިކުރުމަށް ހުއްދަދޭތާ7ދުވަހުގެތެރޭގައި، ވިޔަފާރި ހިންގަންފަށާ ފަރާތުން އަންގަންޖެހޭ ހުރިހާ މަޢުލޫމާތެއް، އިކޮނޮމިކް މިނިސްޓްރީއަށް، ނުވަތަ ރަށު ކައުންސިލަށް އަންގަންވާނެއެވެ.\nޤާނޫނާ ޚިލާފުވާނަމަ އެޅިދާނެ ފިޔަވަޅު\nވިޔަފާރިއެއް ރަޖިސްޓްރީނުކޮށް ހިންގުމަކީ ޤާނޫނީ ގޮތުން މަނާކަމެކެވެ. ރަޖިސްޓްރީކުރުމަށްފަހު ހުށަހަޅަންޖެހޭ މަޢުލޫމާތު ހުށަނޭޅުމަކީވެސް ޤާނޫނާ ޚިލާފުކަމެވެ. ޤަނޫނާ ޚިލާފަށް މީހަކު ޢަމަލުކޮށްފިނަމަ، އޭނާ ކުރި ޢަމަލުގެ ކުޑަބޮޑުމިނަށް، ބަލާއި 1,000/-ރ އާއި 10,000/-ރ ގެ ދެމެދުގެ އަދަދަކުން ޖޫރިމަނާކުރުމުގެ އިޚްތިޔާރު ޤާނޫނުގެދަށުން ބިޒްނަސް ރަޖިސްޓްރާއަށް ލިބިގެންދެއެވެ.\nވިޔަފާރިއެއްގެގޮތުގައި ރަޖިސްޓްރީކޮށްގެން ހިންގަންޖެހޭ މަސައްކަތެއްނަމަ، އެމަސައްކަތެއް ރަޖިސްޓްރީކޮށްގެން ހިންގުމަކީ، ކޮންމެ މީހެއްގެ މައްޗަށްވެސް ޤާނޫނުން ލާޒިމްކޮށްފައިވާ ކަމެކެވެ.


ގޭންގުތައް ހުއްޓުވަން ގިނަ މަސައްކަތް ކުރަންޖެހޭ: ސީޕީ ހަމީދު\nގޭންގުތަކުން ހިންގާ ކުށްތައް ހުއްޓުވުމަށް އަދިވެސް ގިނަ މަސައްކަތްތަކެއް ކުރަންޖެހިފައިވާ ކަމަށް ކޮމިޝަނާ އޮފް ޕޮލިސް މުހައްމަދު ހަމީދު ވިދާޅުވެއްޖެ އެވެ.\nސީޕީ ހަމީދު މިހެން ވިދާޅުވީ ދުނިޔޭގެ ފެންވަރުގައި ފާހަގަކުރާ ނޮން ވަޔަލަންސް ދުވަހާ ގުޅުވައިގެން ކުރެއްވި ޓްވީޓްތަކެއްގަ އެވެ.\nކޮމިޝަނާ ވިދާޅުވީ ގޭންގު މާރާމާރީތަކާއި އެމީހުންގެ ހަރަކާތްތައް ހުއްޓުވުމަށް ކުރެވުނު މަސައްކަތްތަކުން މިދިޔަ ދެ އަހަރުގެ ތެރޭގައި ބޮޑެތި ކާމިޔާބީތަކެއް ލިބިފައިވާ ކަމަށެވެ. އެގޮތުން ގޭންގު މަރާމާރީތަކާއި އެފަދަ ކުށްތަކުގައި މަރުވި މީހުންގެ އަދަދު ވަރަށް ބޮޑަށް ދަށްކުރެވިފައިވާ ކަން ފާހަގަކުރެއްވި އެވެ.\nގޭންގު ތަކުގެ ހަރަކާތްތައް ހުއްޓުވުމަށްޓަކައި ފާހަގަކޮށްލެވޭ މަސައްކަތްތަކެއް ކުރެވިފައިވީ ނަމަވެސް އަދި އެކަމުގައި ކުރަންޖެހޭ ގިނަ މަސައްކަތްތަކެއް ކުރި ކަމަށް ސީޕީ ގަބޫލުކުރައްވަ އެވެ. ގޭންގުތަކުން ރާވައިގެން ހިންގާ ބޮޑެތި ކުށްތަކާއި މާރާމާރީތައް ހުއްޓުވުމަށް އަދިވެސް ގިނަ މަސައްކަތްތަކެއް ކުރަންޖެހޭތީ އެ މަސައްކަތް ފުލުހުން ކުރަމުންދާ ކަމަށްވެސް ވިދާޅުވި އެވެ.\nގޭންގުތަކުން ހިންގާ ކުށްތައް ހުއްޓުވުމަށް ކުރެވޭ މަސައްކަތްތަކާ އެކު އެ މައްސަލައަށް ދާއިމީ ހައްލެއް ގެނެވޭނެ ކަމަށް ސީޕީ އުއްމީދުކުރައްވަ އެވެ.\nފުލުހުންގެ ތަފާސްހިސާބުތަކަށް ބަލާއިރު މާރާމާރީގެ ކުށްތައް އެންމެ ގިނައިން ހިންގާފައިވަނީ 2009 ވަނަ އަހަރު އެވެ. އެފަދަ ކުށްތައް އެންމެ ބޮޑަށް މަދުވެފައިވަނީ 2019 ވަނަ އަހަރު އެވެ.\nގޭންގުތަކުގެ މައްސަލަ ހަމައަކަށް އަޅުވަން ޕްލޭނެއް އެކުލަވާލަމުންދާ ކަމަށާއި އެ މައްސަލައަށް ހައްލެއް ގެނެވޭނެ ކަމަށް ހޯމް މިނިސްޓަރު އިމްރާން އަބްދުﷲ ވެސް ވަނީ ވިދާޅުވެފަ އެވެ.\n“މިހާރު އަޅުގަނޑުމެން މިދަނީ މިހާރުގެ ހާލަތުގައި ކޮންޓްރޯލް ކުރެވެން އޮތް އެެންމެ ބޮޑު މިންވަރަކަށް ކުރަމުން. އެކަމު ދެން އަޅުގަނޑުމެން ފަށާ މަރުހަލާ ދާނީ ވަރަށް ހޮލިސްޓިކްކޮށް [ވަށާޖެހޭގޮތަށް] ހުރިހާ މުއައްސަސާތައް އޭގައި ބައިވެރިވެގެން. އޭގެ ނަތީޖާ އިރާދަކުރެއްވިއްޔާ ދުރު މުސްތަގުބަލުގައި ފެނިގެން ގޮސް މި ބޮޑު މައްސަލައަށް ހައްލެއް ގެންނާނެ ދިމާލައަކަށް” އިމްރާން ވިދާޅުވި އެވެ.


Flight akah Durian eruvumun passengerun rulhi gadha vehjje\nއިންޑޮނޭޝިއާގެ މަތިންދާބޯޓަކަށް ދެ ޓަނުގެ ދޫރިއަން އެރުވުމުން ފަސިންޖަރުން ރުޅިގަދަވެއްޖެ\nއިންޑޮނޭޝީއާގައި ސްރިވާޖިޔާ އެއާގެ މަތިންދާބޯޓަކަށް ދެ ޓަނުގެ ދޫރިއަން އެރުވި މައްސަލަ ހޫނުވެއްޖެ އެވެ.\nސްރިވާޖިޔާ އެއާއަށް ދުނިޔޭގެ އެންމެ ނުބައި ވަސްދުވާ މޭވާ، ދޫރިއަން އެރުވި މައްސަލަ ހޫނުވެ ވަގުތީ ގޮތުން ފުރުން މަނާކޮށްފައިވަނީ މަތިންދާބޯޓަށް އެރި ފަސިންޖަރުން އެ ބޯޓުން ނުބައި ވަސްދުވާތީ ޝަކުވާ ކުރުމުން އެ މައްސަލަ ބެލުމަށްފަހު އެވެ. އެ ބޯޓަށް އެރި ފަސިންޖަރުން ވަގުތުން އެ ދޫރިއަންތަށް ބޯޓުން ބޭރު ކުރުމަަށް އެދުމުން ކްރޫއިން ދޫރިއަންގެ ވަސް އިރުކޮޅެއްތެރޭ ދާނެ ކަމަށް ބުނެ ބޯޓު ނައްޓާލެވޭތޯ މަސައްކަތްކުރި އެވެ.\nއެހެން ނަމަވެސް، ފަސިންޖަރަކު ގަދަދައްކާލައިފާ އެތަކެތި ބޭރު ކުރުމަށް ގޮވާލުމުން އެހެން ފަސިންޖަަރުން ވެސް އެކަމަށް އެއްބަސްވެ އެންމެފަހުން ބޯޓުގެ ކްރޫއަށް ޖެހުނީ ދޫރިއަންތަށް ބޭރުކުރާށެވެ. މަތިންދާބޯޓުން ފަސިންޖަރުން ބާލުވާ، ދޫރިއަން އަޅާފައިހުރި ގޯނިތަށް ބޭރުކޮށް އެ ބޯޓަށް ނައްޓާލެވުނީ ފުރަން ހަމަޖެހިފައިވާ ވަގުތުގެ ގަޑިއިރެއް ފަހުންނެވެ.\nސްރިވާޖިޔާ އެއަރ އިން ދޫރިއަންތަށް ބޭރުކުރަނިކޮށް. ފޮޓޯ:ބީބީސީ\nދޫރިއަން ރަނގަޅަށް ބަންދުކޮށްގެން ބައިނަލްއަގުވާމީ ފްލައިޓްތަކަށް އެރުވުމުގެ ހުއްދަ އޮވެ އެވެ. އެެހެންނަމަވެސް، ދޫރިއަންއަކީ އެންމެ ނުބައިވަސް ދުވާ މޭވާ ކަމަށް ކަނޑައަޅާފައިވާތީ މި މޭވާއަކީ އާންމުން އެއްވެ އުޅޭ ތަންތަނުގަ އާއި އާއްމުން ދަތުރުކުރާ ބަސްތަކާއި ރޭލުތަކުގަައި އަދި އޭސީކޮށް ބަނދުކޮށްފައިވާ ތަންތަނުގައި ގެންގުޅުން އެދެވިގެން ނުވާ މޭވާއެއް ކަމަށް ގިނަބަޔަކު ދެކެ އެވެ.


ފިލްމާއި ސިނަމާ: ތަރައްޤީވެ ކުރިއެރި ގޮތުގެ ތާރީޚީ ޚުލާޞާއެއް\nޙުސައިން އަފްޝަން 22 ޖޫން 2020 19:00\nލުމިއިރޭ ދެ އަޚުން\nއަހަރުމެން މިހާރު މިދަންނަ ގޮތަށް ސިނަމާ އުފަންވެގެން އައީ 1885 ވަނަ އަހަރުއެވެ. އޭގެ ކުރިންވެސް ހަރަކާތްކުރާ ފޮޓޯ ދައްކައިދިނުމަށް ބައެއް މީހުން އެކި މިންވަރަށް މަސައްކަތްކޮށްފައިވެއެވެ. ނަމަވެސް ލޫމިއެރޭ ދެ އަޚުންނަށް ލިބުނު މިންވަރުގެ ކާމިޔާބަށް އެހާތަނަށް އެއްވެސް އެހެން ބަޔަކަށް މިކަމުގައި ހޯދިފައިނުވެއެވެ. އެދެމީހުން ތައްޔާރުކުރި ފިލްމުތައް އެންމެ ފުރަތަމަ ފަރަންސޭސިވިލާތުގައި ދެއްކީ 1885 ވަނަ އަހަރުގެ ޑިސެންބަރު މަހުގެ 28 ވަނަ ދުވަހުއެވެ.\nއެންމެ ފުރަތަމަ ދައްކައިލީ އެއްކުރެވިފައިވާ ހަރަކާތްކުރާ ފޮޓޯތަކެއް އެކަންޏެވެ. މިފޮޓޯތައް ދައްކައިލުމުގެ ހަމައެކަނި ބޭނުމަކީ މިއައު އުފެއްދުން ދައްކައިލުމެވެ. އެފަދަ ފިލްމުތަކަށް ކުރު ޑޮކިއުމަންޓަރީ ފިލެމޭ ދެންނެވިދާނެއެވެ. އެހެނީ މިފޮޓޯތަކުން ދައްކުވައިދެނީ އާންމު ދިރިއުޅުމުގެ ވަރަށް އާދައިގެ ބައެއް މަންޒަރުތަކެވެ. މިސާލަކަށް ފެކްޓަރީއެއްގައި ބަޔަކު މަސައްކަތްކުރާ މަންޒަރު ނުވަތަ ރޭލު ގިމަތައަކަށް ރޭލެއް ވަންނަ މަންޒަރު ފަދަ މަންޒަރުތަކެވެ. މިއިން ކޮންމެ ފޮޓޯއެއްގައި ވަރަށް ކުޑަ ސުރުޚީއެއް އަޅާފައިވެއެވެ.\nއެދުވަސްވަރު ފިލުމުގެ ސުރުޚީ ނުވަތަ ނަމަކީ ފިލްމުގެ އެކުލެވޭ މަންޒަރާ ގުޅުންހުރި ކަމެއް ނޫނެވެ. ނަމަވެސް އެއީ އެމަސައްކަތް އިތުރަށް އިޝްތިހާރުކުރުމަށް ބޭނުންކުރާ އާލަތެކެވެ. މިސާލަކަށް ދަންނަވާނަމަ ތޮމާސް އެޑިސަން ކޮމްޕެނީން "ބާލީހުގެ ތަޅައިލުން" ނުވަތަ "ޕިލޯ ފައިޓު"ގެ ނަމުގައި ފިލްމެއް ނެރުނެވެ. އެފިލުމުގައި ފެންނަނީ ނިދާ ހެދުމުގައި ތިބި ހަތަރު އަންހެންކުދިން ބަލީސްތަކުން ތަޅާ މަންޒަރެވެ.\nޓްރާންސްކްރިޕްޓާއެކު ސިނޭރިއޯއަށް ފިލްމު ހަދަން ފެށުން\nލިޔެވިފައިވާ ޓްރާންސްކްރިޕްޓެއް ނެތި ހަމައެކަނި ފިލްމުގެ ނަމަކީ ފިލްމުގެ ސިނޭރިއޯ ކަމަށް ބަލައިގެން ފިލްމު ހެދުން އެތައް އަހަރަކަށް ދެމިގެންދިޔައެވެ. އެކަމަށް ނިމުމެއް އައީ 20 ވަނަ ޤަރުނުގެ ފެށުމުގައެވެ. އެދުވަސްވަރު ފިލްމު އުފެއްދުމުގެ ދާއިރާއަށް ޖޯޖް މިލިއޭސް ނަމަކަށް ކިޔުނު ފަރަންސޭސި އުފެއްދުންތެރިއެއް ވަނެވެ. ފިލްމު ބޭނުންކޮށްގެން ފެނުމަށް އަސަރުކުރުވުމުގެ ފަންނީ އަސާސްތައް ބިނާކުރުމުގައި އޭނާގެ ހިއްސާއަކީ ވަރަށް ބޮޑު ހިއްސާއެކެވެ. އެގޮތުން މިޒަމާނުގައި އެންމެން ދަންނަ ޓްރާންސްކްރިޕްޓަކާ ގާތްކުރާ ފަދަ ގޮތަކަށް ފިލްމުގެ ސިނޭރިޔޯތައް ލިޔެގެން ފިލްމެއް އެންމެ ފުރަތަމަ އުފެއްދީ އޭނާއެވެ. ހަނދަށް ދަތުރެއް ނުވަތަ "އަ ޓްރިޕް ޓު މޫން"ގެ ނަމުގައި 1902 ވަނަ އަހަރު އޭނާ އުފެއްދި ފިލްމަކީ ޓްރާންސްކްރިޕްޓެއް އޮވެގެން ތައްޔާރުކުރެވުނު ފުރަތަމަ ފިލްމެވެ.\nމިފިލްމުގައި އޭނާ ދައްކުވައިދިނީ ދުނިޔެއިން ފޮނުވައިލެވޭ ރޮކެޓެއްގައި ބިމުގެ ބައެއް އަހުލުވެރިން ހަނދަށް ކުރާ ދަތުރެކެވެ. މިފިލްމުގެ ދިގުމިނަކީ 12 މިނިޓުވެ. 30 ފޮޅުވަތުގެ ދިގުމިން ހުރި ޓްރާންސްކްރިޕްޓުގައި އޭނާގެ ފިލްމު ރެކޯޑުކުރާނެ މަރުހަލާތަކާއި އޭނާގެ ފިލްމުން އުފައްދަން ބޭނުންވި ފެނުމުގެ ހިއްސާ ގުޅޭ އަސަރުތައްވެސް އެ ތިރީސް ފޮޅުވަތުގައި ލިޔެފައިވެއެވެ.\nޖެހިގެން އައި 1903 ވަނަ އަހަރު އެމެރިކާގެ ފިލްމު އުފެއްދުންތެރިޔާ އެޑްވިން އެސް ޕޯޓާގެ އަތްމަތީގައި ސިނަމާއަށް ވަރަށް ބޮޑު ކުރިއެރުމެއް އައެވެ. އޭނާގެ "ބޮޑު ރޭލު ވަގަށް ފޭރުން" ނުވަތަ "ދަ ގްރޭޓް ޓްރެއިން ރޮބެރީ" އަކީ އެންމެ ފުރަތަމަ ފަހަރަށް ފިލްމު ހަދާ މީހާ އަތުގައި ފިލްމުގެ ހުރިހާ މަންޒަރަކާ ގުޅޭ ތަފުޞީލު ލިޔުމެއް އޮވެގެން ތައްޔާރުކުރެވުނު ފިލްމެވެ. އެގޮތުން ފިލްމުގެ ކެނޑުންތައް (ކަޓްސް)ގެ ޢަދަދާއި ކޮންމެ މަންޒަރެއްގެ އެކުލެވުމާއި ޕްލޮޓުވެސް ތަފުސީލުކޮށް ލިޔެފައިވެއެވެ.\nޓްރާންސްކްރިޕްޓު އިޤުތިޞާދީ ޒަރޫރަތެއް\nމިދެފިލްމަށްފަހު ސިނަމާ ދުނިޔޭގައި ޢާންމުވެ ފިލްމަށް އޮތް ބޭނުން އިތުރުވުމާއެކު ފިލްމު އުފެއްދުމަކީ އިޤުތިޞާދީ ހަރަކާތަކަށް ވެއްޖެއެވެ. އަދި ފިލްމު އުފެއްދުން ވަރަށް ހަލުއިކޮށް އިތުވާން ފެށިއެވެ. ފިލްމުން ލިބޭ ނަފާ އިތުރުކުރުމުގެ ވިސްނުން އިޤުތިޞާދީ އެހެންވެސް ހަރަކާތްތަކުން ނަފާ ހޯދުމުގެ ވިސްނުން އުފަންވާ ގޮތަށް އުފަންވެއްޖެއެވެ. އެހިސާބުން ފިލްމު އުފެއްދުމަށް ކުރަންޖެހޭ ހޭދަކުޑުކުރަން މަޖުބޫރުވިއެވެ. އެސަބަބަށްޓަކައި ފިލްމުތަކުގެ ޓްރާންސްކްރިޕްޓުތައް ލިޔެ ކޮންމެ މަންޒަރެއް ވަކިން ލިޔެވި އެމަންޒަރު ރެކޯޑުކުރާނެ ގޮތްވެސް ލިޔާން ފެށުނެވެ.\nމިކުރިއެރުމާއެކު ސްޓޫޑިއޯ ނިޒާމު ފުރަތަމަ ފަހަރަށް ތަޢާރަފުވިއެވެ. އެއީ ގިނަ ޢަދަދެއްގެ ފިލްމު އެއްފަހަރާ ރެކޯޑުކުރާ ހޮލީވުޑުގެ ނިޒާމެވެ. އަދި މިނިޒާމުގެ ތެރޭގައި ފިލްމު އުފެއްދުމަކީ ކާރުޚާނާތަކުގައި ތަކެތި އުފެއްދުމުގެ އިޖުރާއާތާ އެއްގޮތް އިޖުރާއާތެއްގެ ތެރެއިން އުފައްދާ ނިޒާމަކަށް ގާތްވެއްޖެއެވެ. އަދި އެހިސާބުން ފިލްމު އުފެއްދުމުގެ ކޮންމެ މަސައްކަތަކީ އެމަސައްކަތަކަށް ޚާއްޞަ ކޮންމެވެސް މީހަކު ކުރާ ކަމެއް ކަމުގައި ހަމަޖެހިގެން ދިޔައެވެ. އެގޮތުން ފިލްމު ލިޔުމަކީ، އަދި ފިލްމުގައި ހަރަކާތްކުރާ ތަރިންނާއި، ޕްރޮޑިއުސްކުރުން އެއީ ވަކިން ކޮންމެވެސް އެކަކު ކުރާ ކަމަކަށްވެއްޖެއެވެ.\nދައްކާވަހަކައިގެ އަަޑު ސިނަމާއަށް އައުން\nސިނަމާއަށް އައި އިޤުތިޞާދީ ކުރިއެރުންތަކާއެކުވެސް ސިނަމާ ކުރިއަށް ދިޔައީ އަޑެއް ނެތިއެވެ. އެންމެ ފުރަތަމަ ފަހަރަށް ފިލުމެއްގައި އަޑު ހިމެނޭ ފިލްމު ނެރުނީ 1927 ވަނަ އަހަރުއެވެ. އެއީ "ޖޭޒް ލަވަކިޔާ މީހާ" ނުވަތަ "ދަ ޖޭޒް ސިންގާ" ނަމަކަށް ކިޔާ ފިލްމެވެ.\nކުރިން ލިޔެފައިވާ ޓްރާންސްކްރިޕްޓުތަކަށް މިބަދަލާއެކު އިތުުރު ބަދަލެއް އައެވެ. ޓްރާންސްކްރިޕްޓު ލިޔުމަކީ ހަމައެކަނި ފިލްމުގެ ޕްލޮޓާއި މަންޒަރުގެ ތަފުސީލުތަކާއި ފިލްމު ރެކޯޑުކުރާ ގޮތުގެ ތަފުސީލުތައް ހިމެނެމުގެ އިތުރަށް ލިޔެވިފައިވާ ދިގު މުހާވަރާ (ޑައަލޮގް)ވެސް ހިމެނޭ ލިޔުމެއް ކަމުގައި ވެއްޖެއެވެ.\nއަދި ފިލްމުގައި އަޑުތައް ފެންނަން ފެށުމުން ފިލްމުގެ އާބާވާތުގެ ފިލްމެއް ތަޢާރަފުވެއްޖެއެވެ. އެއްގޮތުން މިއުޒިކަލް ފިލްމުތައް ވުޖޫދަށް އައިސްފިއެވެ. އެހިސާބުން މުއިޒިކާއި ލަވަ ލިޔާ މީހުންނާ ދެމެދުގައި އޮންނަ ގުޅުން ބޮޑުވެ އެކީގައި މަސައްކަތްކުރާ މިންވަރު އިތުރުވެފައިވެއެވެ.\nޕްރޮޑިއުސަރުންގެ ޓްރާންސްކްރިޕްޓު، ލިޔުންތެރިންގެ ސިނަމާ\nދުނިޔޭގެ ދެވަނަ ބޮޑު ހަނގުރާމައަށްފަހު ސަގާފަތާމެދު ވާހަކަދައްކަވާ ވަރަށް ގިނަ ބޭފުޅުން ލިޔުއްވާފައިވަނީ ސިނަމާ އިތުރަށް ކުރިނާރާނެ ކަމުގައެވެ. އަދި ސިނަމާގެ އެކުލެވުމާއި އުޞޫލުތަކަށް އެއްވެސް ބަދަލެއް ނާންނާނެ ކަމަށްވެސް އެބޭފުޅުން ވިދާޅުވިއެވެ. ނަމަވެސް އެމެރިކާގައި ކުރިއަރަމުން ސިނަމާއަށް އިތުރު ކުރިއެރުން އެމެރިކާއިން ކުރިއެރުން އަންނަން ފެށިއެވެ.\n"މުއައްލިފުގެ ސިނަމާ"ގެ ނަމުގައި ސިނަމާގެ ނަޒަރިއްޔާއެއް ވުޖޫދަށް އައީ ފަރަންސޭސިވިލާތުގައެވެ. އެނަޒަރިއްޔާގައި ބުނެފައިވަނީ ފިލްމުގެ އެންމެ ފުރަތަމަ އަދި އެންމެ ފަހުގެ މަސްއޫލުވެރި ފަރާތަކީ ޕްރޮޑިއުސަރެވެ. އެނަޒަރިއްޔާ ބުނާ ގޮތުގައި ފިލްމަކީ ޕްރޮޑިއުސަރުގެ އަތުގައި އޮންނަ ގަލަމެކެވެ. އެގޮތުން ފަރަންސޭސި ފިލްމުގެ އައު ރާޅުގައި އެންމެ ނުފޫޒު ގަދަ އެކަކީ ޖީން-ލުކް ގޯޑާޑެވެ. އޭނާ ބައެއް ފިލްމުތަކުގައި އެއްވެސް މިންވަރަކަށް ލިޔެފައި އޮތް ޓްރާންސްކްރިޕްޓެއް ބޭނުންކުރައްވާފައިނުވެއެވެ.\nއެހިސާބުން ފާއިތުވެގެން މިދިޔަ 120 ވަރަކަށް އަހަރުގެ ތެރޭގައި ސިނަމާއަށް އެކި މިންވަރުގެ ބަދަލުތައް އައިސްފައިވެއެވެ. އެކި ދުވަސްވަރާ ގުޅޭ ގޮތަށް ސިނަމާއަށް ކުރިއެރުން އައިސް ސިނަމާއާ ގުޅޭ ނަޒަރިއްޔާތައް އުފަންވެ، އައު ޕްލޮޓުތަކާއި ފިލްމު އެކުލަވައި ހުށަހެޅުމުގެ އައު ވިސްނުންތައް އުފަންވަމުންދެއެވެ.\nފިލްމު ތާރީޚު ސިނަމާލެ ބްރިޖް ސިނަމާ ކުރިއެރުން\nDecember 13, 2019 19:40:58\n1970ވަނަ އަހަރާއި 2010ވަނަ އަހަރުގެ މެދުގައި ޗައިނާގެ އިޤުތިޞާދު ބޮޑުވީ ކިހާވަރަކަށްކަން އެނގޭތަ؟


މޭނާ ސްކޫލް އެއް ކެމްޕަހަކަށް ބަދަލުކޮށް، ޖާގަ އިތުރުކޮށްދޭނަން: ރައީސް މޭނާ ސްކޫލް އެއް ކެމްޕަހަކަށް ބަދަލުކޮށް، ޖާގަ އިތުރުކޮށްދޭނަން: ރައީސް\nމޭނާ ސްކޫލް އެއް ކެމްޕަހަކަށް ބަދަލުކޮށް، ޖާގަ އިތުރުކޮށްދޭނަން: ރައީސް\nނ.ހޮޅުދޫ މޭނާ ސްކޫލް، އެއް ކެމްޕަހަކަށް ބަދަލުކޮށް، ސްކޫލަށް ދިމާވެފައިވާ ޖާގައިގެ މައްސަލަ ޙައްލުކޮށްދެއްވާނެކަމަށް ރައީސުލްޖުމްހޫރިއްޔާ އިބްރާހީމް މުޙައްމަދު ޞާލިޙު ވިދާޅުވެއްޖެއެވެ.\nރައީސުލްޖުމްހޫރިއްޔާ މިކަން ހާމަކުރެއްވީ، ނ.ހޮޅުދުއަށް ވަޑައިގެން، އެރަށުގެ ރައްޔިތުންނާއެކު ބޭއްވެވި ބައްދަލުކުރެއްވުމުގައި ދެއްކެވި ވާހަކަފުޅުގައެވެ.\nހޮޅުދޫ ރައްޔިތުންނާ މުޚާތަބުކުރައްވައި ވާހަކަފުޅުދައްކަވަމުން އެމަނިކުފާނު ވިދާޅުވީ މޭނާ ސްކޫލަކީ ހޮޅުދޫގެ ޝަރަފާއި ގުޅިފައިވާ ފަޚުރުވެރި މުއައްސަސާއެއް ކަމަށެވެ. ގިނަ ޢަދަދެއްގެ ދަރިވަރުން ކިޔަވަމުންދާ މިސްކޫލު، މިހާރު ދެ ޢިމާރާތެއްގައި ވަކިން ހިންގާތީ، ދިމާވެފައިވާ ދަތިތައް ޙައްލުކޮށްދެއްވާނެކަމަށް ރައީސް ވިދާޅުވިއެވެ. އެގޮތުން މިއަހަރުގެ ބަޖެޓުގެ ތެރެއިން ސްކޫލަށް ޖާގަ އިތުރުކުރުމުގެ މަސައްކަތް ކުރައްވާނެކަމަށް ވިދާޅުވިއެވެ.\nމޭނާ ސްކޫލަށް ޖާގަ އިތުރުކޮށްދެއްވައި އެއް ދަންފަޅިއަށް ކިޔަވައިދޭ ސްކޫލަކަށް އެތަން ބަދަލުކޮށްދެއްވާނެކަމަށާ، ރައްޔިތުން ބޭނުންވާގޮތަށް މޭނާ ސްކޫލް، އެއް ކެމްޕަހަކަށް ބަދަލުކޮށްދެއްވާނެކަމަށްވެސް ރައީސް ވިދާޅުވިއެވެ.\nމީގެއިތުރުން ހޮޅުދޫއަށް ދިމާވެފައިވާ ބޯހިޔާވަހިކަމުގެ މައްސަލައަށް އިޝާރަތްކުރައްވައި ރައީސް ވިދާޅުވީ އެރަށުގައި މިހާރުވެސް ގޯތި ބޭނުންވާ 400 އެއްހައި މީހުން އެބަތިބިކަމަށެވެ. އަދި ގޯތި ދޫނުކުރާތާ ވިއްސަކަށް އަހަރުވެފައިވާކަން ރައީސް ފާހަގަކުރެއްވިއެވެ.\nއެހެންކަމުން ހޮޅުދޫ ކައިރީގައި އޮތް ފަޅުރަށެއްކަމަށްވާ މީދޫ މިރަށުގެ ބައެއްގެ ގޮތުގައި ހަމަޖައްސަވައި "ހޮޅުމީދޫ"ގެ ގޮތުގައި ތަރައްޤީކޮށް، އެރަށުން ރައްޔިތުންނަށް ގޯތިދޫކުރައްވާނެކަމަށް އެމަނިކުފާނު ވިދާޅުވިއެވެ. އަދި އެރަށުގައި މީހުން އާބާދުކުރާނީ، ބޭނުންވާ އަސާސީ ޚިދުމަތްތައް ޤާއިމުކުރެއްވުމަށްފަހު ކަމަށާ، އެތަނުގެ ލޭންޑް ޔޫސް ޕްލޭން އެކުލަވާލުމުގެ މަސައްކަތް މިހާރު ކުރަމުންދާކަމަށްވެސް ރައީސް ވިދާޅުވިއެވެ.\nމީގެ އިތުރުން ރަށުގެ ޞިއްޙީ ނިޒާމު ހަރުދަނާކުރުމަށް ކުރާ މަސައްކަތުގެ ދަށުން ކުރިއަށްދާ ހޮޅުދޫ ހެލްތު ސެންޓަރަށް އިތުރުކުރާ ޢިމާރާތުގެ މަސައްކަތަށް ރައީސް ބައްލަވާލެއްވިއެވެ. މިމަޝްރޫޢު ނިމުމުން އޮފީސް ހިންގުމަށާއި، ޕަބްލިކް ހެލްތުގެ ކަންކަމަށް ބޭނުންވާ ޖާގަ އިތުރުވެގެންދާނެކަމަށް އެމަނިކުފާނު ވިދާޅުވިއެވެ.\nއަދި އަތޮޅުތަކުގައި ޤާއިމުކުރަން ހަމަޖެހިފައިވާ ޕޮލިސް ސްޓޭޝަންތަކުގެ ތެރޭގައި، ހޮޅުދޫ ޕޮލިސް ސްޓޭޝަންވެސް ހިމެނޭކަމަށާ، ރަށުގައި ޒުވާނުންނަަށް އެކި ކުޅިވަރުތައް ކުޅެވޭނެހެން ސްޕޯޓްސް ކޮމްޕްލެކްސްއެއް ޤާއިމުކޮށްދެއްވާނެކަމަށްވެސް ރައީސް ވިދާޅުވިއެވެ.\nހޮޅުދޫއަށް ކުރެއްވި ދަތުރުފުޅުގެ ތެރެއިން ރައީސުލްޖުމްހޫރިއްޔާ ވަނީ ހޮޅުދޫ ކައުންސިލާއި އަންހެނުންގެ ތަރައްޤީއަށް މަސައްކަތްކުރާ ކޮމެޓީގެ މެންބަރުންނާ ބައްދަލުކުރައްވާފައެވެ. އަދި ރަށުގެ ސިއްޙީ މަރުކަޒަށް ޒިޔާރަތްކުރައްވައި އެތަނުގެ ޙާލަތު ބައްލަވާލެއްވިއެވެ. މީގެ އިތުރުން ސަރުކާރުން ހޮޅުދޫގައި ތަރައްޤީކުރި ފުޓުބޯޅަދަނޑުވެސް ރައީސް ވަނީ ރަސްމީކޮށް ހުޅުއްވައިދެއްވާފައެވެ. އަދި ދަނޑުގައި ކުރިއަށްދިޔަ އެކުވެރިކަމުގެ މެޗެއް އެމަނިކުފާނު ބައްލަވާލެއްވެވިއެވެ.